ވަޒީފާގެ ފުރުޞަތު، އޮފިސަރ (ޖީ.އެސް 3)، ކޮމިޝަނަރސް ބިއުރޯ\n08 ފެބުރުއަރީ 2022, 12:00 އިއުލާން\n1. ސާނަވީ ނުވަތަ އެއާ އެއް ފެންވަރުގެ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކްންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n1.މައިކްރޯސޮފްޓް އޮފީސް ޕްރޮގްރާމްތައް ބޭނުންކުރަން އެނގުން.\n4. ސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\n- ސެކްޝަންތަކާއި މުވައްޒަފުންނަށް ސެކްރެޓަރީ ޖެނެރަލް ބޭނުންވާ ކަންކަން އެފަރާތްތަކަށް އެންގުން.\n- ސަރުކާރުގެ އެކިއެކި އޮފީސްތަކުންނާއި އަމިއްލަ އެކިއެކި ޖަމްޢިއްޔާ ޖަމާއަތްތަކުންނާއި، ސިޔާސީ ޕާޓީތަކުންނާއި އަދި އަމިއްލަ ފަރާތްތަކުން ސެކްޝަނަށް އަންނަ ސިޓީތަކަށް ސެކްރެޓަރީ ޖެނެރަލް އަންގަވާ ގޮތެއްގެ ކޮމިޝަނުގެ ސެކްރެޓޭރިއަޓުން ފޮނުއްވާ ތަކެތި ތައްޔާރުކޮށް ފޮނުވުމާއި ފައިލްކޮށް ބެލެހެއްޓުން.\n- މެމްބަރުން ބައިވެރިވެ ވަޑައިގަންނަވާ ޖަލްސާތަކާއި ބައްދަލުވުންތަކުގެ އިންތިޒާމްތައް ހަމަޖެހިފައިވާ ގޮތް ބަލައި، އެކަންކަމުގެ މަޢުލޫމާތު މެމްބަރުންނަށް އެރުވުން.\n- މެމްބަރުން ބޭނުންފުޅުވާ އިދާރީ އެހީތެރިކަން ފޯރުކޮށްދިނުން.\n- ކޮމިޝަން ޖަލްސާތަކުގެ ޔައުމިއްޔާ ލިޔެ ޤަވާއިދުން ފައިލްކޮށް ބެލެހެއްޓުން. އަދި ބައްދަލުވުންތަކުގެ ރެކޯޑިންގތައް ޤަވާއިދުން ބެލެހެއްޓުން.\n- ކޮމިޝަން ޖަލްސާތަކުގެ ޔައުމިއްޔާތައް މައިކްރޯ ސޮފްޓް ވޯޑް ބޭނުންކޮށްގެން ފަރިތަކަމާއި އެކު ލިޔަން އެނގުން.\n- ސެކްޝަންތަކުގެ މުވައްޒަފުންނަށް ކޮމިޝަނުގެ ސެކްރެޓޭރިއަޓުން އަންގަންޖެހޭ އެންގުންތައް އެންގުން.\n- އިންތިޚާބާބެހޭ ޚާއްޞަ ޖަލްސާތަކާއި، ކޮމިޝަނުގެ ކުއްލި ޖަލްސާތައް ބޭއްވުމުގެ އިންތިޒާމްތައް ހަމަޖެއްސުމާއި، ޔައުމިއްޔާ ލިޔެ ބެލެހެއްޓުން.\n- ކޮމިޝަން މެންބަރުންގެ އެޕޮއިންޓްމަންޓްތައް ބިއުރޯގެ ވެރިޔާ އަންގަވާގޮތެއްގެ މަތިން އިންތިޒާމުކޮށް ބެލެހެއްޓުން.\n- އެކި ފަރާތްތަކާއެކު ކޮމިޝަނުން ސޮއިކުރެވޭ އެމް.އޯ.ޔޫ ތަކާ ގުޅިގެން ކުރަންޖެހޭ މަސައްކަތްތައް ކަމާ ގުޅޭ ސެކްޝަންތަކާ ގުޅިގެން ކުރުމާއި، އެމް.އޯ.ޔޫ ތަކުގެ ރެކޯޑު ބެލެހެއްޓުން.\n- ސެކްޝަންތަކުން ތައްޔާރުކޮށް ފޮނުވާ އިޢުލާންތައް މީޑިއާތަކަށް ފޮނުވުމާއި، އެ އިޢުލާނަކާ ގުޅިގެން ޚަބަރެއް ތައްޔާރުކުރަންޖެހޭނަމަ ސެކްޝަން ވެރިޔާގެ ލަފާގެ މަތިން ޚަބަރު ތައްޔާރުކޮށް މީޑިއާތަކަށް ފޮނުވުން.\n- ކޮމިޝަނުން އިންތިޒާމުކުރާ ނޫސް ކޮންފަރަންސްތަކުގެ އެންމެހާ ކަންކަން އިންތިޒާމްކުރުން.\n- ކޮމިޝަނުން ނެރެންޖެހޭ ނޫސް ބަޔާން، އިޢުލާން އަދި އީ-ނިއުސްލެޓަރފަދަ ތަކެތި ސެކްޝަން ވެރިޔާގެ ލަފާގެ މަތިން ތައްޔާރު ކުރުމާއި އާންމު ކުރުމަށް ކުރަންޖެހޭ އެންމެހާ މަސައްކަތްތައް ކުރުން.\n- ކޮމިޝަނުން މީޑިއާއަށް ދޭންޖެހޭ ޚަބަރުތައް ބަލައި އެޚަބަރުތައް ސެކްޝަން ވެރިޔާގެ ލަފާގެ މަތިން ތައްޔާރުކޮށް މީޑިއާއަށް ފޯރުކޮށްދިނުން.\n- އިންތިޚާބުތަކުގެ ނަތީޖާ އިޢުލާނު ކުރުމުގެ އިންތިޒާމުތައް ހަމަޖެއްސުން.\n- ކޮމިޝަންގެ ފޮރިން ރިލޭޝަންސް މަސައްކަތްތަކާ ގުޅިގެން ބޭރުގެ ފަރާތްތަކާއެކު ބާއްވާ ބައްދަލުވުންތައް ކަމާ ގުޅޭ އެހެން ސެކްޝަންތަކާ ގުޅިގެން އިންތިޒާމުކޮށް ފޮލޯއަޕް މަސައްކަތް ކުރުން.\n- ކޮމިޝަންގެ މެންބަރުންނާއި މުވައްޒަފުން ރާއްޖެއިން ބޭރަށް ވަޑައިގަންނަވާ ދަތުރުތަކުގެ އިންތިޒާމުތައް ކަމާބެހޭ ސެކްޝަންތަކާ ގުޅިގެން ހަމަޖެއްސުން.\n- ކޮމިޝަނުން ދަޢުވަތު ދީގެން އިންތިޚާބު އޮބްޒާވް ކުރުމަށް ރާއްޖެއިން ބޭރުން ވަޑައިގަންނަވާ ފަރާތްތަކުގެ އެންމެހާ ކަންކަން ކުރުން.\n- އެކި އިންތިޚާބުތަކުގައި ރާއްޖެއިން ބޭރުގެ ފަރާތްތަކުގެ ތެރެއިން އޮބްޒާވަރުން އަދި މޮނިޓަރުންގެ ގޮތުގައި ހަރަކާތްތެރިވުމަށް ފުރުސަތު ހުޅުވިއްޖެކަން އިޢުލާންކުރުމާއި، އެކަމާ ގުޅިގެން ހުށަހެޅޭ އެޕްލިކޭޝަން ފޯމު ތައްޔާރުކޮށް ދޫކުރުމާއި ބަލައިގަތުމާއި، ފޯމު ހުށަހަޅާ ފަރާތްތަކަށް ދޭންޖެހޭ ޖަވާބުތައް ދިނުމާއި، ފޮރިން އޮބްޒާވަރުންނާ ގުޅިގެން ކުރަންޖެހޭ އެންމެހާ ކަންކަން ސެކްޝަން ވެރިޔާގެ ލަފާގެ މަތިން ކުރުން.\n- ކޮމިޝަން ހިމެނޭ ރާއްޖެއިން ބޭރުގެ ޖަމްޢިއްޔާތަކާ ގުޅިގެން ކުރަންޖެހޭ މަސައްކަތްތައް ކުރުމާއި، މި ޖަމްޢިއްޔާތަކާއެކު ކޮމިޝަނުން ބާއްވާ ބައްދަލުވުންތަކުގެ އިންތިޒާމުތައް ހަމަޖެއްސުން.\n- ރާއްޖެއާއި ރާއްޖެއިން ބޭރުގެ އެކި ފަރާތްތަކަށް ކޮމިޝަން މެންބަރުން ފޮނުއްވާ ލިޔުންތަކާއި ތަހުނިޔާ ތައްޔާރުކޮށް ފޮނުވުން.\n- ކޮމިޝަނުގެ އިންޓަރނަލް ސަރކިއުލަރ ސެކްޝަން ވެރިޔާގެ ލަފާގެ މަތިން އަންގަވާ ގޮތެއްގެ މަތިން ތައްޔާރުކޮށް، ސެކްޝަންތަކަށް ސަރކިއުލޭޓްކޮށް، ފައިލްކޮށް ބެލެހެއްޓުން.\n- ރަސްމީގަޑީގައި ޙާޟިރުނުވެވިއްޖެނަމަ މުވައްޒަފުގެ އަތްމަތީގައިވާ އެދުވަހު ނިންމަންޖެހޭ މަސައްކަތް ފާހަގަކޮށް އެހެން މުވައްޒަފަކާ ހަވާލުކުރުން.\n- ކަނޑައެޅޭ ތާވަލެއްގެ ދަށުން، ދިމާވާ ކުއްލި ކަންކަމުގައި ރަސްމީގަޑި ފިޔަވައި އެހެން ގަޑިއެއްގައި އޮފީހުގެ މަސައްކަތްކުރަން ނިކުންނަން ޖެހިއްޖެ ހާލަތެއް ދިމާވެއްޖެނަމަ މަސައްކަތަށް ނިކުތުން.\nމި މަގާމަށް ޝައުޤުވެރިވާ ފަރާތްތަކުން 2022 ފެބުރުވަރީ 16 ވާ ބުދަ ދުވަހުގެ 15:00 ގެ ކުރިން މި ކޮމިޝަންގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު، ހުށަހަޅަންޖެހޭ ލިޔުންތަކާއެކު ޕޯރޓް ކޮމްޕްލެކްސް ބިލްޑިންގ 05 ވަނަ ފަންގިފިލާގެ ރިސެޕްޝަނަށް ނުވަތަ ކޮމިޝަންގެ އީމެއިލު ([email protected]) މެދުވެރިކޮށް ހުށަހެޅުއްވުން އެދެމެވެ. އީމެއިލު ކުރައްވާއިރު ހުށަހަޅުއްވާ ހުރިހާ ލިޔެކިޔުންތައް ހުންނަންވާނީ އެއްފައިލެއްގެ ގޮތުގައި 10mbއަށް ވުރެ ކުޑަފައިލްސައިޒަކަށް އެޓޭޗްކުރެވިފައެވެ. ވަޒީފާއަށް އެދޭ ފޯމު މި ކޮމިޝަންގެ ރަސްމީ ވެބްސައިޓް www.elections.gov.mv އިން ލިބެން ހުންނާނެއެވެ.\n70 ރަޖަބު 1443\n08 ފެބުރުވަރީ 2022


ހުވަފެނުގެ ރާނީ3| Esfiya - Dhivehi Vaahaka Site\nލޯބި October 15, 2018\nހުވަފެނުގެ ރާނީ 3\n“މީ ނިކަތް.. ދެންމެ މަޑުމަޑުން ނިކޫ ނިކޫ އޭ ކިޔަ ކިޔާ އިނީ.. އެއީ މިކުއްޖާގެ ދައްތަ.. މީ މަރިޔަމް ނިކަތް” އެކުއްޖާ ގޮވައިގެން ބޭރަށް ނިކުންނަމުން ނިޝާން ބުނެލިއެވެ. މިވަގުތު އޭނާ ބޭނުންވީ އެކުއްޖާ އެތަނުން ނެރެގެން އެހެން ތަނަކަށް ގެންދާށެވެ.\nހޭނެތިފައި އޮތް ކުއްޖާ އަތްމައްޗަށް ލައިގެން ނިކުތުމުން މަގުމަތީގައި ތިބި މީހުންގެ މޫނުމަތިން ފެންނަން ހުރީ ޝައުޤު ވެރިކަމެވެ. ދުވަމުން ކަހަލަ ގޮތަކަށް އައިސް ނިޝާން ކާރައަރައި ބުނެލީ އޭނާގެ ގެއަށް ދިއުމަށެވެ. މިވަގުުތު މިކުއްޖާ ބޭނުންވާނީ އަޅާލާނޭ ބައެކެވެ. ކާރުން ފައިބައިގެން އައިސް ނިޝާންދޮރުގައި ޓަކި ޖަހާލިއެވެ. އެތެރެއިން ސާރާ ދޮރު ހުޅުވާލުމަށްފަހު ބަލާލީ ހާސްވެފައިވާ ނިޝާންގެ މޫނަށެވެ. އާންމު ގޮތެއްގައި ނިޝާން އެވަރަށް ހާސްވާނީ އޭނާގެ ކައިރިން ކަމަކަށް އެދެންވީމައެވެ. ސާރާ ނިޝާންގެ އަތުގައި އޮތް އަންހެން ކުއްޖާއަށް ބަލާލަމުން ދޮރު ބޮޑަށް ހުޅުވާލާފައި ތަންދައްކާލިއެވެ. ކުއްޖާ ސޯފާގައި ބޭއްވުމަށްފަހު ސާރާއަށް ބަލާލެވުނީ އާދޭހުގެ ނަޒަރަކުންނެވެ.\n“ނިޝާން އަހަންނާ ނާޒިންގެ މަތިން ހަނދާން ވެއްޖެތަ؟..” ސާރާ އެހެން ބުނެލީ ޝަކުވާ ކުރާ ކަހަލަ ގޮތަކަށެވެ.\n“ޝަވާދިން މަރުވިތާ ދެދުވަހޭ އަދި.. ޝަވާދިން ބަލިވި ފަހުންވެސް ނިޝާން އުޅެނީ ދުރުން…” ސާރާ އެހެން ބުނުމުން ނިޝާން ބޮލުގައި އަތް ހިންގާލިއެވެ. އަދި އައިސް ސާރާގެ އަތުގައި ހިފާލަމުން އެލޮލަށް ބަލާލިއެވެ.\n“އަހަރެން އެހައި ދުރުން އުޅުނީ ޝަވާ ނުހުންނާނެކަން އެނގޭތީ..” ކުޑަކުޑަ ޝަވާދިންމަތިން ހަނދާން ވުމުން ނިޝާން ބުނެލިއެވެ. އަދި ސޯފާގައި އޮތް ކުއްޖާއަށް ބަލާލިއެވެ.\n“އެއޮތީވެސް އަހަރުމެންގެ ޝަވާއާ އެއް އަހަރެއްގެ ކުއްޖެއް.. ނިކަތް… ތަޝްކީލް…” ނިޝާންއަށް ތަޝްކީލްގެ ނަން ބުނުނެވިގެން އުޅެނިކޮށް ސާރާ އެއަތް ފޮޅުވައިލައިފިއެވެ. އަދި ބަލާލީ ނުރުހުން ވެފައެވެ.\n“ނިޝާންގައި ލަދުގެ ކަންފުޅެއްވެސް ނެތްތަ އަޅެފަހެ.. އަހަރުމެންްގެ ދަރި މަރުވިތާ އަދި ނުވެއޭ ރަނގަޅަށް ދެދުވަސްވެސް.. ނިޝާންގޮސް ނިޝާންގެ ކުރީގެ ލޯބިވެރިޔާގެ ދަރި ތި ގެނައީ…” ތިރިއަށް ފައިބައިގެން އައި ނާޒިންއަށް ސޯފާގައި އޮތް ނިކަތް ފެނުމުން އައިސް އެކުއްޖާގެ ކައިރީގައި އިށީންނަމުން އެމޫނުގައި ފިރުމާލިއެވެ.\n“ސާރާ ހަބަރެއް އަޑެއް ނާހަންތަ؟ ރޭގެ ވަގުތެއްގަ ތަޝްކީލް މަރާލާފައި އޮއްވަ ފެނުނީ އެގޭގައި ގެންގުޅޭ ކުއްޖަަކަށް.. މީ ތަޝްކީލްގެ ހަމައެކަނި ހުރި ދަރިއެއް ނޫން.. އަނެއް ކުއްޖާ.. އަނެއް ކުއްޖާވެސް އޮތީ މާރާލާފަ…” ސާރާ އަނގަމަތީގައި އަތް އަޅާލާފައި ބަލާލި ސޯފާގައި އޮތް ނިކަތްއަށެވެ. ސާރާ ބަލާލުމާއެކު ނިކަތު ލޯ ހުޅުވާލިއެވެ. އެލޮލުގައިވި ފެހިކަމުން ސާރާގެ ހިތް ވަގުތުން ލަންބުވާލައިފިއެވެ. ދެވަނަ ސިކުންތުގައި ނިކަތް އިދިފުށަށް ދަމައި ގަނެފައި ލޮލުގެ ކަޅި ގެއްލުމުން އޭނާ ހާސްވިއެވެ. ވަގުތުން ނިކަތްއަށް ފިޓް ޖެހުނީކަން ނިޝާން ދެނެގަތެވެ. ޑޮކްޓަރ ގެއަށް ގެނެސް އެކި ގޮތްގޮތުން ފަރުވާ ކުރަން ނިޝާންމެން މަސައްކަތް ކުރިއެވެ. ނަމަވެސް ވިހި މިނެޓް ވިހި މިނެޓް އިން ފިޓް ޖެހޭ ވަރުން ހޮސްފިޓަލަށް ނުގެންގޮސް ނުވިއެވެ. ހޮސްޕިޓަލުގައި ސާރާ ބެހެއްޓުމަށްފަހު ނިޝާން ބޭނުންވީ ތަޝްކީލްގެ މައިންބަފައިންނާއި ވާހަކަ ދައްކާށެވެ. އަދި ތަޝްކީލްގެ ފިރިމީހާވެސް ހޯދާށެވެ.\nކާރުން ފައިބައިގެން ނިޝާން ގޮސްވަނީ އާދައިގެ ގޮތަކަށް ހަދާފައިވާ ގެއަކަށެވެ. މަޑުމަޑުން ދޮރު ކައިރިއަށް ހުއްޓުމަށްފަހު އޭނާ ހިނިތުން ވެލިއެވެ. އެއީ އެންމެ ފުރަތަމަ ތަޝްކީލްއާއިއެކު އޭނާއައި ގެއެވެ. ފާތުން ދޮރު ހުޅުވާލަމުން އެތެރެއަށް ވަނުމަށް ބުނެލިއެވެ. ނިޝާން ފާތުންގެ މޫނަށް ބަލާލީ އެއްވެސް ކަހަލަގެ އިހުސާސެއް އެމޫނުން ފެންނާނެ ކަމުގެ އުންމީދުގައެވެ. ނަމަވެސް އެމޫނުން ފެންނަމުން ދިޔައީ ހުސްކަމެވެ. ދަރިއަކު މަރުވެގެން އެފެންނަ ހިތާމައެއް ނުފެނުނެވެ. ގޭތެރެއަށް ވަދެގެން ދިޔަ ނިޝާން އެކި ދިމަދިމާލަށް ބަލާލިއެވެ. ދުރުގައި ގޮނޑިއެއްގައި އިށީނދެގެން ހުރި ތަޝްކީލގެ ބައްޕަގެ މޫނުން ކޮންމެވެސް ވަރެއްގެ ހިތާމަ ފެންނަން ހުއްޓެވެ.\nނިޝާން ފެނުމާއެކު އެއޮށްބޮޑުމީހާ މޫނުގައި އަތް އަޅާފައި ރޯން ފަށައިފިއެވެ. ނިޝާން ވަގުތުން އައިސް ތަޝްކީލްގެ ބައްޕަގެ ކޮނޑުގައި އަތް އަޅުވާލަމުން ބުަރަކަށީގައި ފިރުމާލިއެވެ. އޭނާ ބޭނުންނުވި ކަމުގައިވިޔަސް އޭނާ އަދިވެސް ތަޝްކީލްދެކެ ލޯބިވެއެވެ. މޫނުން އަތްނެގި އާދަމް އިސްއުފުލާ ނިޝާންއަށް ބަލާލީ އެހީއަކަށް އެދޭ ފަދައިންނެވެ.\n“ބޭބޭ… އަޅުގަނޑަށް ވީ ވަރަކުން މަސައްކަތް ކުރަމުން މިދަނީ…” ނިޝާން އެހެން ބުނެލާފައި އާދަމްގެ ބުރަކަށީގައި ފިރުމާލިއެެވެ.\n“ދައްތާ ކޮންމެ ގޮތެއް ވިއަސް ނިކަތުގެ ލިބޭނީ ދައްތައަށް..” ފާތުން ވަގުތުން ދެލޯ ބޮޑު ކޮއްލިއެވެ. އޭނާ ހީކުރީ ތަޝްކީލާއި އެކު ދެކުދިންވެސް މަރާލި ކަމަށެވެ.\n“ނިކަތް… އެއީތަ ކުއްޖާގެ ނަމަކީ..” ނޭނގޭ ފަދައިން ފާތުން އަހާލިއެވެ. ނިޝާންއަށް ބުނާނެ އެއްޗެއް ނޭނގުނެވެ. އޭނާ އެއްޗެކޭ ބުނަން އުޅުނުހެން ހީވިއެވެ.\n“ދައްތައަށް އިނގޭ ތަޝްކީލްއަށް ދެކުދިންކަން ލިބުނީ.. އޭގެ އެންމެ ކުއްޖަކުވެސް ލޮލަކަށް ނުފެނޭ… ކިޔާ ނަމެއްވެސް ނޭނގެ..” އިސްޖަހާލި ފާތުން ފުން ނޭވާއެއް ދޫކޮއްލިއެވެ.\n“ރުކާޔަތް އާއި ނިކަތް… ނިކަތް ދުނިޔޭގައި އެބަހުރި….” އިސް ޖަހާލަމުން ނިޝާން އެެހެން ބުނެލިއެވެ. އަދި ބަލާލީ ދެމަފިރިންގެ މޫނަށެވެ. އޭނާ ދެން ބުނަން ބޭނުންވި އެއްޗެއް ކިތަންމެ ރަނގަޅަށް އިނގޭ ކަހަލައެވެ.\n“ތަޝްކީލްގެ ފިރިމީހާ ނިކަތް ބޭނުން ވާނެތަ؟ ނުވަންޏާ އަޅުގަނޑު..” ނިޝާން މަޑުޖެހިލީ އާދަންގެ މޫނަށް އެރި ކުލައިންނެވެ. އަދި މަޑުކޮއްލައިގެން އިނީ އާދަމް އެއްޗެކޭ ބުނޭތޯއެވެ.\n“ތަޝްކީލް ތިމީހަކާ އިންފަހުން އެންމެ ފަހަރަކުވެސް ބޭބެގެ ލޮލަކަށް ނުފެނޭ.. ބޭބެ ބުނިން އެއީ ރަނގަޅު މީހެއް ނޫނޭ.. ނިޝާންއަށް އިނގޭތަ މައިންބަފައިން ހިތްހަމަ ނުޖެހޭ މީހަކާއި އިނދެގެން ދަރިންނަށް ހިތްހަމަ ޖެހިގެނެއް ނޫޅޭވޭނެ.. މިހެން ބުނަންވެސް ނުވާނެ.. އަހަރެންގެ ތަޝްކީލްއަށް މާފް ކޮއްފިން.. އެކަމް އެކުއްޖާ ބަލާނެ ގޮތެއް މިއަދު ދައްތައާއި ބޭބެގެ ނެތް.. ޝައްމޫން ބޭނުން ނުވިއްޔާ ނިޝާން ބަލަންވީ ހަމަ.. ބޭބެއަށް ހީވަނީ އެހެން އަހަންވެގެންހެން ނިޝާން ތިއުޅެނީ…” އާދަމް ނިޝާންގެ އަތުގެ މުލައްދަނޑީގައި ހިފަހައްޓާލަމުން އާދަމް ބުނެލިއެވެ. އޭނާ އެގެއިން ނިކުމެގެން ދިޔައީ އުފަލުންނެވެ. ނަމަވެސް ދެން އޮތީ ޝައްމޫންއާއި ވާހަކަ ދެއްކުމެވެ.\nޝައްމޫނަށް ރާއްޖެ އާދެވުނީ ތަޝްކީލްއާއި ރުކާޔަތް ވަޅުވެސް ލީފަހުންނެވެ. އޭނާގެ މޫނުމަތިން ފެންނަން ހުރީ ހާސްކަމެވެ. އެހެން އެއްވެސް އިހުސާސެއް އެމޫނުގައެއް ނެެތެވެ. ނިޝާން ހުރިހާ ވާހަކައެއް ކިޔައި ދީފައި ޝައްމޫން ގޮވައިގެން ދިޔައީ ހޮސްޕިޓަލަށެވެ. އޭރު ޝައްމޫން މޫނުގައިވީ ކުލައެއް ބުނާކަށް ނިޝާނަކަށް ނޭނގުނެވެ. އެނދުގައި އޮތް ނިކަތުގެ މޫނަށް ޝައްމޫން ބަލާލީ ބީރައްޓެހި ގޮތަކަށެވެ.\n“އެއީ ނިކޫތަ؟..” ލޯކުޑަކޮއްލައިގެން ހުރި ޝައްމޫން ހުރީ ޝައްކު ވާކަހަލަ ގޮތަކަށެެވެ. ބައެއް ފަހަރު ދެކުދިން ވައްތަރު ކަމުން އޭނާއަށްވެސް އޮޅެއެވެ. ޝައްމޫނަށް ދެކުދިން ފެންނަނީވެސް އަހަރަކު އެއްފަހަރު ހެންނެވެ.\n“ރުކޫއެއް ނޫންތަ އެއީ…” ޝައްމޫން އަދިވެސް ހުރީ ޝައްކެއްގެ މަތީގައެވެ.\n“ނޫނޭ.. އެކުއްޖާ ކިޔަމުން ދިޔައީ ނިކޫއޭ…” ނިޝާން އެހެން ބުނުމުން ޝައްމޫން ބޯ ޖަހާލިއެވެ. ހަޤީޤަތުގައި އޭނާ ބުނާނެ އެއްޗެއް ނޭނގުނެވެ. ހިތުގައި އެއީ ރުކާޔަތޭ އޮންނަނީ ކީއްވެ ކަމެއް ނޭނގުނެވެ. ކުދިންނާއެކު ވަގުތު ހޭދަކުރަން އޮންނަނީ މިހެންވެއެވެ.\nނިޝާން ނިކަތް ގޮވައިގެން ދިއުމަށް އެދުމުން ޝައްމޫން ވަގުުތުން ހެދީ ދެކޮޅެކެެވެ. ކައިރީގައިހުރި ނިޝާނަށް ބުނާނެ އެއްޗެއް ނޭނގުނެވެ. އޭނާދެން ހުށެއެޅީ އޭނާ ބޭނުންވެފައި ހުރި ގޮތެވެ. ޝައްމޫން ދެވަނަ ވިސްނުމަކަށްވެސް ނުގޮސް ވަގުތުން އެއްބަސް ވެއްޖެއެވެ. ނަމަވެސް ނިޝާން ބޭނުންވީ ކޯޓު މެދުވެރިކޮށެވެ. ނިޝާންއަކީ މާލޭގައި މަޝްހޫރު މީހަކަށް ވުމުން އެކަން ހަފްތާއެއްގެ ތެރޭގައިހެން އޭނާއަށް ކާމިޔާބު ވެއްޖެއެވެ.\nނިކަތުގެ ހާލުއައީ ދުވަހެއް ދުވަހަކަށް ރަނގަޅު ވަމުންނެވެ. ނަމަވެސް ދެރައީ އެވަރަށް ފިޓް ޖެހުމުގެ ސަބަބުން އޭނާއަށް ސިކުނޑިއަށް ގެއްލުން ލިބިފައިވާ ކަމެވެ. ޑޮކްޓަރ ބުނެފައިވާ ގޮތުގައި ނިކަތް ބައެއް ހަނދާން ނުހުރެދާނެކަމެވެ. ނަމަވެސް ހަނދާން ވުމަކީވެސް އެކަށީގެންވާކަމެކެވެ. އަދި ކުޑަކުއްޖަކަށް ވުމުން އެކަންތައް ހަނދާން ކުރަންވެސް ބޭނުން ނުވެދާނެކަމެވެ. ނިޝާންމެންނަށް އެގޮތްވެސް ކަމު ދިޔައެވެ. ނިދިފައި އޮތް ނިކަތް އޭނާއަށް ހާއްސަ ކޮއްފައިވާ ކޮޓަރީގައި ބޭއްވުމަށްފަހު ސާރާ ހުރީ އެކުއްޖާ ހޭލާނެ ކަމުގެ އުންމީދުގައެވެ. އެހެން އިންދައި ސާރާއަށްވެސް ނިދުނީ ކޮންއިރަކު ކަމެއް ނޭނގުނެވެ. ހޭލެވުނީ ކުޑަކުޑަ ފިނި އަތުން ސާރާގެ އަތުގައި ހިފައި ތަޅުވާލުމުންނެވެ.\n“ހައި.. މީ ނިކޫގެ މަންމަ އެނގޭ…” ސާރާ އެހެން ބުނުމުން ފުރަތަމަ ކުޑަކުޑަ ނިކަތު ބޯ އަރިކޮއްލީއެވެ. އަދި ހީލަމުން ނިކޫއޭ ބުނެލައިފިއެވެ. ސާރާ އަތް ފުޅާކޮއްލުމުން އައިސް އަތު ތެރެއަށް ވަދެ ނިކަތު ލޯމަރާލިއެވެ. ނިކަތުގެ އިސްތަށިގަނޑުގައި ފިރުމާލަމުން ސާރާ ހިނިތުންވެލިއެވެ.\nހެނދުނު ހޭލައިގެން ބޮޑު ހުޅިއެއް ޖަހައިގެން ތިރިއަށް ފޭބި ނިކަތު އައީ އަނގަމަތީގައި އަތް އަޅާލައިގެންނެވެ. ދުރުގައި ހުރި މޭޒުގެ އެއްފަރާތެއްގައި ހުރި ނިޝާނަށް އެމަންޒަރު ފެނުމުން ސާރާއަށް ދައްކާލިއެވެ. ހީވާ ގޮތުން އަދި ނިކަތު އައީ ފެންވެސް ނުވަރައެވެ. ލޯ އުނގުޅަމުން އައިސް ނިކަތް އިށީނދެފައި މޭޒުމަތީގައި ބޯ އަޅާލިއެވެ. ނާޒިންވެސް އައީ އެފަދަ ހާލެއްގައެވެ. ނިޝާން ބުމަ އަރުވާލަމުން ބޯހޫރުވާލިއެވެ. ހީވަނީ އަދިވެސް ދެމީހުންނަކީ ކުޑަ ދެކުދިންހެންނެވެ. ސައިބޮއެގެން ނިކަތް ނިކުތީ ބޭރަށެވެ. އޭނާ މިއަދު ނުވައެއް ޖަހާއިރަށް ކުރިން އިންޓަރވިއު ކުރިފަރާތުން ކިޔާފައި އޮތުމުން ނިކަތް ލަސްވާކަށް ބޭނުމެއް ނޫނެވެ. އިސްތަށިގަނޑު އޮމާންކޮއްލަމުން ނިކަތު ފަހަތަށް އައްސާލިއެވެ. އަދި ލައިގެން ހުރި ކަޅުކުލައިގެ އޮފިސް ޕޭންޓްސް މައްޗަށް ނަގާލުމަށްފަހު މަތިން ލައިގެން ހުރި ދޫދޫ ފެހުކުލައިގެ މަތިކޮޅުވެސް ރީތި ކޮއްލިއެވެ.\nކާރު ކައިރީގައި ހުއްޓެމުން ދުރުގައި ޕާރކް ކޮއްފައި އޮތް ކާރަށް ބަލާލިއެވެ. މިއަދު އެކާރު ޕާރކު ކޮއްފައި އެއޮތީ ތަންކޮޅެއް ދުރުގައެވެ. އޭގެ ވެރިފަރާތް ބިރުގަތީ ބާވައެވެ. ނިކަތް މަޑުމަޑުން ގޮސް އެކާރު ކައިރީގައި މަޑުކޮއްލާފައި އަތް ލޯގަނޑު މަތީގައި ޖައްސާލާފައި އެތެރެ ބަލާލިއެވެ. ނަސީބަކުން މީހަކު ނެތެވެ. އަވަހަށް ތެދުވެފައި ފަހަތަށް އެނބުރި ހިނގައިގަތް ގޮތަށް މޭމަތީގައި އަތް އަޅާލާފައި ދެފިޔަވަޅު ފަހަތަށް އަޅާލިއެވެ. ކުރިމަތީގައި ހުރި އަމްރު ހުރީ ބުމަ މައްޗަށް އަރުވާލައިގެން ހަށަން ބަނދެލައިގެންނެވެ. ނިކަތު ގަނެފައިވާ ބިރުން އަދިވެސް ހުރީ އެހެން އަތް އަޅާލައިގެން ލޯ ބޮޑު ކޮއްލައިގެންނެވެ.\n“އަޅުގަނޑު..” ނިކަތު މޫނުން ދާތަށް ފުހެލަމުން ވާހަކަ ދައްކަން މަސައްކަތް ކުރިއެވެ.\n“ކިހިނެއް ވެގެން ތިއުޅެނީ؟…” އަމްރު ރުޅިގަދަވެފައި ހުރުމުން ބުމަ ކައިރި ކޮއްލިއެވެ. އޭނާ ރުޅިއައިސްފައިހުރި ވަރު ހަމައެކަނި އަޑުން އެކަނިވެސް އެނގެއެވެ.\n“ސޮރީ.. އިއްޔެ އަސްލު ކާރަށް އެހެން ހެދުނީމަ ސޮރީ އޭބުނަން އައީ…” ހިނިތުންވާން މަސައްކަތް ކުރިއެވެ. ނަމަވެސް އަމްރު ހިތަށް އެއްޗެކޭވެސް ނޭރިއެވެ. އޭނާ އަދިވެސް އެހުރި ގޮތަށް ހުރީއެވެ. ކުރިއަށް ފިޔަވަޅެއް އަޅާލުމުން ނިކަތު އެއްފާރަތަކަށް ޖެހިލައިފިއެވެ. އަމްރު އެއްޗެކޭވެސް ނުބުނެ ކާރަށް އަރައިގެން ދިޔައީއެވެ. ފޮނި މީހުންވެސް އުޅޭތާއެވެ. އަދި އެކަމް މިވަރެއް ނުކެއެވެ.\nއޮފީހަށް ވަދެގެން ދިޔަ އަމްރު ހުއްޓިލައިގެން ހުރީ މިއަދު ބައްދަލުކުރަން ހަމަޖެހިފައިވާ މީހުނަށް ހާއްސަ ކުރެވިފައިވާ ކޮތަރީގައިއެވެ. ހަތަރު ވަރަކަށް މީހުން މަދުވުމުން ބައްދަލުވުން ނުފެށިފައި ވުމުން އަމްރު ހުރީ މަޑުކޮއްލައިގެންނެވެ. ދޮރު ހުޅުވާލާފައި ވަދެގެން އައި އަންހެން ކުއްޖާ ފެނުމުން އެތަނުން އެންމެ ހައިރާންވި އަމްރުއެވެ. އެފެހި ދެލޯ އަމްރުއަށް ސީދާ ވުމާއެކު ކުއްލިއަކަށް ހުރި ފިޔަވަޅު މަތީގައި ހުއްޓިއްޖެއެވެ. އަމްރު ލޯހަނި ކޮއްލަމުން ނިކަތުއަށް ބަލާލި ގޮތުން ހީވަނީ ދިރިހުއްޓާ ކައިލަފާނެ ހެންނެވެ. އެހައިރުޅި އައުމުގެ ސަބަބެއް ނޭނގުނު ނަމަވެސް އޭނާ އަންހެނުންނަކަށް އިތުބާރެއް ނުކުރެއެވެ. އެންމެ ބޭނުންވި ދުވަހު މަންމަވެސް އޭނާ ދޫކޮއްލާފައި ދިޔައީއެވެ.\nއެންމެން ހަމަވުމުން ފެއްޓުނީ ހުރިހާ މީހުންގެ ކުޑަ ތައާރަފެކެވެ. ފުރަތަމް އެންމެނސްވެސް ބޭނުންވީ ކުންފުނީގެ ބޮޑުމީހާގެ ތައާރަފެވެ. އެއީ އެކަން ކުރުން ރަނގަޅުގޮތްވެސް މެއެވެ.\n” ޑރ.އަމްރު މުއާޒް.. އަމް 30 އިޔަސް އޯލްޑް… އޅުގަނޑު ކިޔެވީ ލޯ.. މިތާ މިތިބަ އެންމެން ފަދައިން…” އަމްރު އެހެން ބުނެފައި ތުންފަތް ޖައްސާ ބާރުކޮއްލިއެވެ. އަދި ފަހަރަކު މީހަކުގެ އެމީހެއްގެ ތައާރަފް ދޭތަން ބަލަން މަޑުކޮއްލިއެވެ.\n“އަޅުގަނޑަށް ކިޔަނީ މަރިޔަމް ނިކަތް ނިޝާން.. އަޅުގަނޑަށް 22 އަހަރު.. އަޅުގަނޑު ޑިގްރީ ނިންމީ ލޯއިން.. މިހާރު އަދި އެހެން ޑިގްރީއެއް މިކިޔަވަންފެށީ ކްރިމިނޮލޮޖީއިން…” ނިކަތު ހިނިތުން ވަމުން އެހެން ބުނެފައި އިށީނދެއްޖެއެވެ.\nއަމްރު ބުމައަރުވާލަމުން ބަލާލި އިށީން ނިކަތްއަށެވެ. އެމީހުން މިއަދު އެތަނުގައި މަޑުކޮއްގެން އެތިބީ ރާއްޖޭގައި ހިނގާ އެކި ކަންތަކުގެ ވާހަކަ ދައްކާށެވެ. ކޮންމެ އަހަރަކުހެން އެންމެން އެކުގައި ވާހަކަ ދައްކާނެއެވެ. އަދި އެބައަކަށް ޝައުޤު ވެރިކަން ހުންނަ ކޭސްތައް ނަގަން ލަފާދޭނެއެވެ. ނަމަވެސް އެތަނުގައި އާކުއްޖަކަށް ހުރީ މިވަގުތު ނިކަތްއެވެ. ނިކަތްގެ ލޯއަޅައިގަތީ ދުރުގައި ބާއްވާފައި އޮތް ފައިލަކަށެވެ. އޭނާ އެނަގައި ކިޔާލިއެވެ. އެތަނުގައި މިވަގުތު ހުރީ އެކިއެކު މީހުންގެ ކޭސްތަކެވެ. ފާތުމަތު އިބްރާހިމް ދީދީ އަކާއި އާދަމް ސުލައިމާނެއްގެ ކޭސް ނަގައިގެން ކިޔަން ފެށުމުން ކުޑަކޮށް އެކަމަކަށް ހުސްވެލިއެވެ. އެހެން އިނދެފައި އޭނާ ސިހުނީ ކުއްލިއަކަށް ތަން ހިމޭން ވުމުންނެވެ. ނިކަތް އިސްއުފުލާ ބަލާލިއިރު އެތަނުގައި ތިބީ އޭނާއާއި އަމްރުއަދި މީޒާންއެވެ. ބޯކަހާލަމުން ނިކަތު އެދެމީހުންގެ މޫނަށް ބަލާލި ޝައުޤު ވެރިވެފައެވެ. އަދި އަތުގައި އޮތް ފައިލު މޭޒުމަތީގައި ބާއްވާލަމުން ފުންނޭވާއެއް ދޫކޮއްލިއެވެ.\n“އަޅުގަނޑަށް މިކޭސް ލިބިދާނެތޯ..” ނިކަތު ވަރަށް ވަަރަށް އަދަބު ވެރިކަމާއެކު އެހެން ބުނެލިއިރު އެހިތުގައި އޮތީ އަމްރު ދޭނެ ޖަވާބެކެވެ.\n“ވައި؟” އަމްރުގެ ޖަވާބު ކުރެއެވެ.\n“ބިކަޒް ދިސް އިޒް ސީކްރެކްޓް ޓްރަސްޓް…” ދެއަތް މައްޗަށް ނަގާލަމުން އެހެންބުނި ނިކަތު މޫނުމަތީގައިވީ ސީރިއަސްކަމެވެ. އޭނާ އެކޭހުގައި ކޮންމެ ގޮތެއް ވިއަސް މަސައްކަޔް ކުރަން ބޭނުންވެއެވެ. އަމްރުއަށް އެނގި ހުރެވެސް އޭނާއަށް ނޭނގޭކަމަށް ހަދާލުމުން ނިކަތް ލޯހަދާލިއެވެ.\n“ފާތުމަތުއާއި އާދަމް އެމީހުންގެ ގޯތި މިދިނީ އެމީހުންގެ ރައްޓެހިމީހަކަށް.. އެމީހުން ރައްޓެހިމީހާ ކައިރީގައި ބުނެފައި އެވަނީ އެމީހުންެގެ ކާފަދަރިއަށް 18 އަހަރުވީމަ އެކުއްޖާއަށް ދޭށޭ.. މިހެންމިހެދީ އެމީހުންގެ ބޮޑުދަރި ފާތުންގެ ގޯތި ބޭނުންވެދާނެތީ.. ހީ އޯލްރެޑީ ހޭޒް އާދަމްގެ ގެ.. އާންމުކޮށް މިހެން ކަންތައް ކުރާނީ މީހެއްގެ ނަހަލާލު ދަރިއެއް ހުންނަންޏާ އޮރ ޔު ނޯ މިސްޓްރެސް…” ނިކަތް އެހެން ބުނުމުން އަމްރު އިތުރަށް ބުނާނެ އެއްޗެއް ނޭނގުނެވެ. ބޯ ޖަހާލަމުން އެނެގުމަށް އިޝާރާތް ކޮއްލިއެވެ. ތިންމީހުން ނިކުމެގެން ލިފްޓާއި ދިމާލަށް ހިނގައި ގަތުމުން ނިކަތު ފަހަތުގައި މަޑުކޮއްލިއެވެ. ކުޑައިރުއްސުރެވެސް ލިފްޓް ކަހަލަ ކުޑަ ތަންތަން ކޮޅަށް ވަންނަން އޭނާ ބިރުގަނެއެވެ. ކީއްވެ ކަމެއް ނޭނގެއެވެ. ނިކަތު ފަހަތުގައި ހުއްޓުމުން ލިފްޓަށް އެރި އަމްރު އެދިމާލަށް ބަލާލިއެވެ. އަދި މީޒާން ކައިރީގައި ދިއުމަށް ބުނެލިއެވެ.\nނިކަތު ހިނގައިގަތީ ސިޑިއާއި ދިމާލަށެވެ. ނިކަތްއަށް އަމްރު ލިފްޓްއިން ފޭބިކަމެއް ނޭނގެއެވެ. މަޑުމަޑުން ސިޑިން ފައިބައިގެން އައި ނިކަތު ސިހުނީ ފަަހަަތުގައި ހުރެފައި އަމްރު ކިނބިއްސެއް އަޅާލުމުންނެވެ. ސިހުނު ވަރުން ފައި ކައްސާލި ނިކަތް ދިޔައީ ސިޑިން ވެއްޓޭށެވެ. ނަމަވެސް އޭގެ ކުރިން އަމްރު ނިކަތުގެ އަތުގައި ހިފައި އޭނާއާއި ދިމާލަށް ދަމާލިއެެވެ. ހިނދުކޮޅަކަށް ނަމަވެސް އެވަގުތު ވަގުތު ހުއްޓުނު ކަހަލައެވެ. ޓެޅެމުންދިޔަ ހިތާއެކު ނިކަތް ލަސްލަހުން އަމްރުގެ މޫނަށް ބަލާލިއެވެ.\nYay me first… kiyaalaafa cmnt khlaanan\nMi part vs vrh interesting masha allah?????? aslu faathun n adam ae nikath ge grand parents dhw… wow… nikoo ah bust v ma kihinehh baa vaany… really curious for the nxt part??? keep it up dear❤❤❤\nHmmm… Interesting… Thakleesh ge murderga firimyhaa and mamma he atheh vaahen hyvey… Plus amr ge mamma ge vx… Mihaaru nikath negi case vx aeeefamily aa gulhey ehcheh dhw,.\nThis part is veryyy nice\nInteresting story. Waitin fr the nxt prt\nPlease update soon Ninnu love :*\nލޯބި March 24, 2021\nނޭންގިހިތޭ ގެންދެވީމަ މިތުރާ… (7)\nމަގޭ ދަރިފުޅާ..! 2\nލޯބި January 2, 2022\nހިތާމަ އެހެނިހެން ލޯބި July 30, 2017\nދުރުވާކަށް ތި ލޯތްބަށް މަ ނޭދެން ( ދެވަނަ ބައި )


Aharen #VarahLoabivey bunan ladhuganeytha?: Soadhbe - vNews.mv\nއަހަރެން ވަރަށް ލޯބިވެޔޭ ބުނަން ލަދުގަނޭތަ: ސޯދުބެ\nއާމިނަތު އަމީނާ (އަނާ) 02 November 2019, 01:17\nލޯބީގެ މި ވާހަކަ ފެށުމުގެ ކުރިން ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބު (ނ.ޢ.ޢ.ވ) ހެންވޭރު އާމުލީގެ، އަބްދުﷲ ސޯދިގު (ސޯދުބެ) އަށާއި ހެންވޭރު ހިކަރި، އަހުމަދު އާދަމަށް ނުހަނު ލޯތްބާއި އިހުތިރާމް އާއި އެކު މަރުހަބާ ދަންނަވަމެވެ.\nނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބު (ނ.ޢ.ޢ.ވ) ލިބިވަޑައިގެންނެވި، އަބްދުﷲ ސޯދިގާއި ހިކަރި، އަހުމަދު އާދަމް\nމިހާ ހިސާބުން ލޯބީގެ މި ކުރު ވާހަކަ ފަށަމާ ހިނގާށެވެ.\nދިވެހި ބަހުގެ އުސްތާޒް އެންމެންގެ ސޯދުބެއަށް މަރުހަބާ ކިޔާލައި ސަޕްރައިޒް އެއް ދިނުމަށް އެ ގެއަށް ދިއައީމެވެ. އަދި ދޮރުގައި ޓަކިދިނުމުން ދޮރު ހުޅުވާލައި މަރުހަަބާއޭ ގޮވާލުމުން ސޯދުބެގެ މޫނުމަތިން އުފާވެރިކަން ފެނިގެންދިއައެވެ. އަދި ލޮބުވެތި ސަލާމަކުން ސަލާން ކޮށްލުމަށްފަހު އަޅުގަނޑާއި ސުވާލެއް ކޮށްލެއްވި އެވެ.\nސޯދުބެގެ ސުވާލަކީ "އަހަރެން ވަރަށް ލޯބިވެޔޭ" އެހެން ބުނަން ލަދުގަނޭތޯ އަައްސަވައި ކުރެއްވި ސުވާލެވެ. ޖަވާބުގައި އަޅުގަނޑު ނޫނެކޭ ބުނީމެވެ. ސޯދުބެ އެ ސުވާލު ކުރެއްވުމުންވެސް އުފާވިއެވެ. ސަބަބަކީ އެ ސުވާލުގެ ފުރިހަމަ ޖަވާބާއި، އަދި އެ މައުލޫޢުގައި ސޯދުބެގެ ފަރާތްޕުޅުން އަގުހުރި ބަސްކޮޅަކާއި ފިލާވަޅެއް ދޭނެކަން އެނގޭތީއެވެ.\nއެހިސާބުން "ލޯބި" ގެ މައުލޫޢުއަށް ސޯދުބެގެ ވާހަކަފުޅު ފެއްޓެވި އެވެ.\nމާތްކަނލާންގެ ދުނިޔެމައްޗަށް ފޮނުއްވެވި އެންމެ ރީތި އެންމެ ރަނގަޅު ސަލާމަތް ރައްކާތެރި ކަމަކީ ލޯބި. އެ ހުލްގުގެ ބޭނުން ހިފަންވާނެ."\nވަރަށް ލޯބިވެޔޭ ބުނަން ލަދުގަންނަންވީ އެއްވެސް ސަބަބެއް ނެތް ކަމަށް ސޯދުބެ ވިދާޅުވި އެވެ.\nނަމަވެސް މިފަހަކަށް އައިސް ބައެއް މީހުންގެ ކިބައިގައި އަދި ބައެއް ޒުވާނުންގެ ކިބައިގައި އެ އާދަ ނުހުންނަކަން ފާހަގަކުރެއްވިއެވެ. އަދި އަނގަބަހުން ލޯބިވެޔޭ ބުނުމަކީ ބައެއް މީހުން ވަރަށް ލަދުގަންނަ ކަމަކަށްވެފައިވާ ކަންވެސް ސޯދުބެ ފާހަގަކުރެއްވި އެވެ. ސޯދުބެ ވިދާޅުވީ އެއީ ވަރަށް ދެރަ ކަމެއް ކަމަށާއި، ލޯބިވާ ވަހަކަ ގިނަގިނައިން ބުނެލުމަކީ ވަރަށް ރަނގަޅު ސިފައެއް ކަމަށެވެ.\nހަމަ ލޯބިވެޔޭ ބުނަން ވަރަށް ލަދުގަންނާނެ މީހުން. އަހަރެން ނުގަނޭ ލަދެއް. މިގޭ އެއްކުއްޖަކުވެސް އަނެއް ކުއްޖަކަށްވެސް ގުޅާފަ ފޯނު ކަނޑާލާއިރު ބުނާނެ ވަރަށް ލޯބިވެޔޭ. އަހަރުމެނަކަށް އާ އެއްޗެއްވެސް ނޫން އެއީ. އެކަން އެހެން ބުނަން ހާދަ ލަދުގަނެއޭ ބައެއް މީހުން. ހޫމ އާނއާނ އެހެން ކިޔާނީ ."\nނަމަވެސް އެވަރު އެއްޗެއް ބުނެލުމަކީ އެވަރުކަމެއް ނޫން ކަމަށާއި، ލޯބިވެޔޭ ބުނުމަކީ ވެސް ތިމާގެ ފުށުން އަނެކާއަށް ކުރެވޭ ސޮދަގާތެއް ކަމަށްވެސް ސޯދުބެ ވިދާޅުވިއެވެ. ލޯބިވެޔޭ ބުނެލުމުން އަނެކާއަށް ކުރާ ހެޔޮ އަސަރާއި ލިބޭ އުފާވެރިކަން މާބޮޑު ކަމަށާއި، އަހަރުމެންގެ މާތް ރަސޫލާ އަަބަދުވެސް ކަންތައް ކުރައްވަނީ އެހެންކަމަށްވެސް ސޯދުބެ ވިދާޅުވެދެއްވި އެވެ.\nދިވެހިންގެ ހިތްތަކުން ގަދަރާއި ލޯބި ދެވިފައިވާ ދިވެހިބަހުގެ އުސްތާޒް ސޯދުބެގެ އެދުމަކީ އެކަކު އަނެކަކަށް ލޯބި ދިނުމެވެ. އަދި މާބޮޑު ކަމަކަށް ނުހަދައި އަބަދުވެސް އެކަކު އަނެކަކަށް "ވަރަށް ލޯބިވޭ" އޭ ބުނެލުމެވެ.\nލައިފްސްޓައިލް ރާއްޖެ ސޯދުބެ ވަރަށް ލޯބިވޭ\nޚަބަރުގަ ކުށެއް ކިޔާ އިރަށް ގުޅުއްވާނެ.ފޯން ކޯލް ނިންމަވާލާނީ ވަރަށް ލޯބިވެޔޭ ވިދާޅުވެފަ.\nމަރުހަބާ އުސްތާޒު ޢަސްލު ހީކުރީ ދިވެހިބަހުން ބުނަން ލަދުގަންނަ ވާހަކަ ކަމަށް. ގިނަ ޒުވާނުން " ލަވް ޔޫ" ޢޭ ކިޔާތީ.\nމީގެފަހުން ހަމަ ފެންނައިރަށް ބުނާނަން ވަރަށް ލޯބިވެޔޭ...\nގިނަގިނައިން ލޯބިވެޔޭ ބުނާށެ.. ލޯބި ލިބޭނީ ލޯބި ދީގެން...


America ge harukashi fiyavalhuthakaa dhekolhah Iran gai muzaaharaa\nއެމެރިކާގެ ހަރުކަށި ފިޔަވަޅުތަކާއި ދެކޮޅަށް އިރާނުގައި ބޮޑެތި މުޒާހަރާތަކެއް\nއެ ނިންމުމާއި ގުޅިގެން، އެމެރިކާއާއެކު އެއްވެސް މަޝްވަރާއެއް ނުކުރުމަށް ގޮވާލައި، އިރާނުގައި އެތަކެއް ހާސް ބަޔަކު ދަނީ މުޒާހަރާކޮ ކުރަމުންނެވެ. -- ފޮޓޯ: ގެޓީ އިމެޖަސް\nޓެހެރާން (ނޮވެމްބަރު 5) - އެމެރިކާއިން އިރާނާއި ދެކޮޅަށް މިހާތަނަށް އަޅާ އެންމެ ހަރުކަށި ފިޔަވަޅުތަކާއި ގުޅިގެން، އެތަކެއް ހާސް ބަޔަކު އެމެރިކާ އާއި ދެކޮޅަށް މުޒާހަރާއަށް ނުކުމެއްޖެ އެވެ.\nނަމަވެސް، މިހާރުގެ ރައީސް ޑޮނަލްޑް ޓްރަމްޕް ވަނީ 2015 ވަނަ އަހަރުގެ ކުރިން އިރާނާއި ދެކޮޅަށް އަޅާފައިވާ ފިޔަވަޅުތައް ހޯމަ ދުވަހުން ފެށިގެން އިޔާދަކުރަން ނިންމަވައިފަ އެވެ.\nއެ ނިންމުމާއި ގުޅިގެން، އެމެރިކާއާއެކު އެއްވެސް މަޝްވަރާއެއް ނުކުރުމަށް ގޮވާލައި، އެތަކެއް ހާސް ބަޔަކު މުޒާހަރާކޮށްފައި އެވެ.\nއެމެރިކާގެ މިޑް ޓާމް އިލެކްޝަނާއި ދިމާކޮށް ކެމްޕެއިން ދަތުރުފުޅެއްގައި ފުރާވަޑައިގެންނެވުމުގެ ކުރިން، ޓްރަމްޕް މީޑިއާއަށް ވިދާޅުވީ، އެމަނިކުފާނުގެ ސަރުކާރުގެ ސިޔާސަތުގެ އަސަރު އިރާނަށް މިހާރުވެސް ކުރަން ފަށާފައިވާ ކަމަށެވެ.\n"އިރާނާއި ދެކޮޅަށް އަޅާ ފިޔަވަޅުތައް ވަރަށް ހަރުކަށިވާނެ، އެއީ މިހާތަނަށް [ގައުމަކާއި ދެކޮޅަށް] އަޅާ އެންމެ ހަރުކަށި ފިޔަވަޅުތައް، އެކަމުގެ ނަތީޖާ ބަލަން ތިބޭނީ، އެކަމަކު އިރާނަށް މިހާރުވެސް އޭގެ [ނޭދެވޭ] އަސަރު ކުރަން ވަނީ ފަށާފައި،" ޓްރަމްޕް ވިދާޅުވި އެވެ.


Dheebaajaa In Dhuleh Nukuri, Bunanee Nihaaee Hukumeh Muraajaa Nukureveyne Kamah! – adduLIVE\nދީބާޖާ އިން ދުލެއް ނުކުރި، ބުނަނީ ނިހާއީ ހުކުމެއް މުރާޖާ ނުކުރެވޭނެ ކަމަށް!\nOct 14, 2020, 16:02 މުހައްމަދު އައިމަން\nކުރީގެ ރައީސް މުހައްމަދު ނަޝީދުގެ ވެރިކަމުގައި އުތުރު ޕްރޮވިންސްގެ ދަތުރުފަތުރުގެ ހިދުމަތް ދިނުމަށް ހަވާލުކުރި ދީބާޖާ އިންވެސްޓްމަންޓް ޕްރައިވެޓް ލިމިޓެޑާއެކު ހެދި އެއްބަސްވުން އުވާލުމުން ގެއްލުމުގެ ބަދަލުގެ ގޮތުގައި ދޭން، ދައުލަތުގެ މައްޗަށް ހުކުމް ކޮށްފައިވާ ފައިސާގެ މައްސަލަ ދައުލަތުން ސުޕްރީމް ކޯޓުގައި ރިވިއު ނުކުރެވޭނެ ކަމަށް ދީބާޖާ އިން މިއަދު ސުޕްރީމް ކޯޓުގައި ބުނެފިއެވެ.\nމި މައްސަލަ ރިވިއު ކުރުމަށް ބަންޑާރަ ނާއިބުގެ އޮފީހުން ސުޕްރީމް ކޯޓަށް ހުށަހެޅީ މިިދިޔަ ޖެނުއަރީ މަހުގެ 28ވަނަ ދުވަހުއެވެ.\nމި މައްސަލާގައި މިއަދު ބޭއްވި އަޑުއެހުމުގައި ދީބާޖާގެ ވަކީލުން ވިދާޅުވީ މި މައްސަލައަކީ ތިން މަރުހަލާގައި ނިމި ސުޕްރީމް ކޯޓުގައި ނިހާއީ ހުކުމެއް އިއްވައި ނިމިފައިވާ މައްސަލައެއް ކަމަށެވެ. އެހެންކަމުން މި މައްސަލަ ސުޕްރީމް ކޯޓަށް ބަލައިގަނެވޭނެ ކަމަށް ވެސް ގަބޫލު ނުކުރާ ކަމަށްވެސް ދީބާޖާއިން މިއަދު ބުންޏެވެ. ދިވެހި ދައުލަތުގެ ސްޓޭންޑަކީ އެއް ފަހަރު އެއް ގޮތަށް އޮވެފައި އަނެއް ފަހަރު އަނެއް ގޮތަށް އޮންނަ ސްޓޭންޑަކަށް ވެގެން ނުވާނެ، ކަމަށްވެސް ދީބާޖާގެ ވަކީލުން ފާހަގަކުރެއްވިއެވެ.\nސުޕްރީމް ކޯޓުގެ ކުރީގެ ހުކުމަކީ ދައުލަތުން މީގެ ކުރިން ބަލައިގެންފައިވާ ހުކުމެއް ކަމަށް ފާހަގަކޮށް ދީބާޖާގެ ވަކީލުން ވަނީ ކޯޓުން ބޭރުން މައްސަލަ ހައްލު ކުރަން މަސައްކަތް ކުރާ ކަން ޝަރީއަތުގައި ވެސް ދައުލަތުން މީގެކުރިން ބުނެފައިވާ ކަމަށެވެ.\nއެ މައްސަލާގައި ސުޕްރީމް ކޯޓުގައި ބޭއްވި އަޑުއެހުމުގައި ދައުލަތުން ބުނީ ސިވިލް ކޯޓުން ދީބާޖާއަށް ބަދަލު ދޭން ހުކުމް ކޮށްފައި އޮތީ ދީބާޖާއިން އަމިއްލައަށް ތައްޔާރުކުރި ލިޔުމަކަށް ބިނާކޮށް ކަމަށެވެ. އެހާ ގިނަ އަދަދެއްގެ ފައިސާ ދައްކަން ދައުލަތުގެ މައްޗަށް ހުކުމްކުރީ ކޮންޓްރެކްޓާއާ ބެހޭ ގާނޫނުގެ ދަށުން ބަދަލު ނަގައި ދިނުމުގެ އުސޫލުތަކާއި ވެސް ހިލާފަށް ކަމަށް ސުޕްރީމް ކޯޓުގައި މިއަދު ބޭއްވި އަޑުއެހުމުގައި ދައުލަތުން ބުންޏެވެ.\nބަންޑާރަ ނާއިބުގެ އޮފީހުން ބުނީ ދީބާޖާ މައްސަލާގައި ސުޕްރީމް ކޯޓުން ކޮށްފައިވާ ހުކުމާއި މެދު އާއްމުންގެ ކަންބޮޑުވުންތައް އެބަހުރި ކަމަށް ރައީސުލްޖުމްހޫރިއްޔާ ވިދާޅުވެފައިވާ ކަމަށެވެ. އެހެންކަމުން އާއްމުންގެ މަސްލަހަތަށް ރިއާޔަތްކޮށް އެ މައްސަލަ ރިވިއު ކުރުމަށް ސުޕްރީމް ކޯޓަށް ހުށަހަޅަން ނިންމާފައިވާ ކަމަށް ބަންޑާރަ ނާއިބުގެ އޮފީހުން މައުލޫމާތުދެއެވެ.\nދީބާޖާ އަށް ބަދަލު ދޭން ސިވިލް ކޯޓުން ކުރި ހުކުމް ހައި ކޯޓުން 2018 ވަނަ އަހަރު ބާތިލްކުރިއެވެ. އެކަމަކު ހައި ކޯޓުން އެ މައްސަލަ ބަލައިގަނެފައި އޮތީ އިސްތިއުނާފް މުއްދަތު ހަމަވިފަހުން ކަމަށް ވާތީ ސުޕްރީމް ކޯޓުން ވަނީ ހައި ކޯޓުގެ ހުކުމް ބާތިލްކޮށް، ސިވިލް ކޯޓުގެ ހުކުމް ދަމަހައްޓައިފައެވެ.\nއެ ކުންފުންޏަށް ބަދަލުގެ ގޮތުގައި ދޭން ޖެހޭ ފައިސާ، 348.10 މިލިއަން ރުފިޔާގެ ތެރެއިން ތިން ބައިކުޅަ އެއްބައަށްވާ، 116 މިލިއަން ރުފިޔާ ދެއްކުމަށް ދައުލަތުގެ މައްޗަށް ސިވިލް ކޯޓުން ހުކުމްކޮށްފައި ވަނީ މިދިޔަ ނޮވެމްބަރު މަހުގެ ކުރީ ކޮޅުއެވެ. ނަމަވެސް ދައުލަތާ، ދީބާޖާ އާ ދައުލަތާ އެކު ކުރެވުނު ސެޓްލްމެންޓް މަޝްވަރާތަކަށްފަހު އެ ކުންފުނިން އެދުނީ 174 މިލިއަން ރުފިޔާ ބަދަލުގެ ގޮތުގައި ހޯދުމަށެވެ. އެހެންކަމުން ރައީސް އިބްރާހީމް މުހައްމަދު ސޯލިހު ނިންމަވާފައި ވަނީ އެކުންފުންޏަށް ބަދަލުގެ ގޮތުގައި 174 މިލިއަން ރުފިޔާ ދިނުމަށެވެ.\nމި މައްސަލާގައި ރައްޔިތުންގެ މަޖިލީހުގެ މާލިއްޔަތު ކޮމެޓީއަށް ބަންޑާރަ ނާއިބު އިބްރާހީމް ރިފްއަތު ދެ ފަހަރެއްގެ މަތިން ހާޒިރުކުރިއެވެ. ފުރަތަމަ ހާޒިރު ކުރި ފަހަރު އެމަނިކުފާނު ވަނީ މައްސަލަ ރިވިއު ކުރާނެ ކަމަށް ވިދާޅުވެފައެވެ. ނަމަވެސް ސުޕްރީމް ކޯޓުގެ އޭރުގެ ބެންޗު އޮއްވާ އިންސާފުވެރި ހުކުމެއް އެކަމުގައި އަތުވެދާނެ ކަމަށް ނުބެލެވޭ ކަމަށާއި އެ ކޯޓުގެ ބެންޗު ބަދަލު ކުރުމަށް އެމަނިކުފާނު އެދިލެއްވިއެވެ. ސުޕްރީމް ކޯޓުގެ ބެންޗު ބަދަލު ކުރުމުންވެސް ސުޕްރީމް ކޯޓަށް ދީބާޖާ މައްސަލަ ރިވިއު ކުރަން ހުށަހަޅާފައެއް ނުވެއެވެ. އަދި އެކަން އެގޮތުގައި އޮއްވާ ރައީސް ސޯލިހު ނިންމެވީ 174 މިލިއަން ދީބާޖާއަށް ދިނުމަށެވެ.\nއެ މައްސަލާގައި ދެވަނަ ފަހަރަށް މާލިއްޔަތު ކޮމެޓީއަށް ބަންޑާރަ ނާއިބު ހާޒިރު ކުރެއްވިއެވެ. އެ ދުވަހު އެމަނިކުފާނު ވިދާޅުވީ ދީބާޖާ މައްސަލާގައި ސުޕްރީމް ކޯޓުން ކޮށްފައިވާ ހުކުމް އިތުރަށް ރިވިއު ނުކުރީ އެއަށް އިތުރު ބަދަލެއް ސުޕްރީމް ކޯޓުން އަންނާނެ ކަމަށް ގަބޫލުފުޅު ނުކުރެއްވޭތީ ކަމަށެވެ.


India Gai Rohingya Muslimun Ulhey Thanehgai Roavejje, Miee Raavaige Kuri Kameh? - Vaguthu\nއިންޑިއާގައި ރޮހިންޖާ މުސްލިމުން އުޅޭ ތަނެއްގައި ރޯވެއްޖެ، މިއީ ރާވައިގެން ކުރި ކަމެއް؟\nއިންޑިޔާގެ ވެރިރަށް ދިއްލީގައި ރޮހިންޖާ ދަރިކޮޅުގެ މީހުން އުޅެމުންދާ ރެފިއުޖީ ކޭމްޕެއްގައި ނުރައްކާތެރި އަލިފާނުގެ ހާދިސާއެއް ހިނގައިފިއެވެ. މި ހާދިސާ ހިނގާފައިވަނީ މި މަހުގެ 16 ވަނަ ދުވަހުގެ ދަންވަރު، 3:30 ހާއިރުއެވެ.\nނޫސްތަކުން ބުނާ ގޮތުގައި އަލިފާނުގެ ހާދިސާގެ ސަބަބުން، ދަށް ފެންވަރަށް ހަދާފައިވާ ކޭމްޕުވަނީ އެއްކޮށް ހަލާކުވެފައެވެ. ހަމައެހެންމެ، އެތަނުގައި ދިރިއުޅެމުންދިޔަ މީހުންގެ އަމިއްލަ ތަކެތިވެސް ހަލާކުވެފައިވާކަމަށް ބުނެފައިވެއެވެ. އެގޮތުން، އެތަނުގައި އުޅުނު މީހުންގެ ހުރިހާ އަންނައުނެއް ހަލާކުވުމުން، އުނުއޮރިޔާން ނިވާ ކުރާނެ ގޮތެއް ނެތިފައި ތިބިކަމަށްވެސް، މަންޒަރު ދުށް ފަރާތްތަކާ ހަވާލާދީ ނޫސްތަކުން ބުނެއެވެ.\nމިކަމާ ގުޅިގެން ދިއްލީގެ ފަޔަރ ޑިޕާޓްމަންޓުގެ ފަރާތުން ވާހަކަ ދެއްކި މީހަކު ބުނެފައިވަނީ ހާދިސާ ހިނގި ސަރަޙައްދަށް އަލިފާން ނިއްވާ 11 އުޅަނދު ފޮނުވާފައިވާއިރު، އަލިފާންގަނޑު މުޅިން ކޮންޓްރޯލުކުރުމަށް ތިން ގަޑިއިރު ހޭދަވިކަމަށެވެ.\nމި އަލިފާން ރޯވީ ސީދާ ކޮން ސަބަބަކާ ގުޅިގެންކަމަށް، އަލިފާން ނިއްވާ ފަރާތްތަކުންނާއި ފުލުހުންވެސް ހާމަކޮށްފައިނުވާއިރު، އެފަރާތްތަކުން ގަބޫލުކުރަނީ މިއީ ކަރަންޓް ސޯޓް ސާކެޓެއްގެ ސަބަބުން ހިނގި ކަމެއްކަމަށެވެ.\nއެހެންނަމަވެސް، ރެފިއުޖީންނާއި އެމީހުންނާއެކު މަސައްކަތް ކުރަމުންދާ އެންޖީއޯ ތަކާއި އެކްޓިވިސްޓުން ގަބޫލުކުރާ ގޮތުގައި މިއީ ދުރާލާ ރޭވިގެން ދީފައިވާ ހަމަލާއެކެވެ. އަދި، މިއީ ފާއިތުވި ހަ އަހަރުގެ ތެރޭގައި މި ރެފިއުޖީ ކޭމްޕުގައި ހިނގި ހަތަރުވަނަ އަލިފާނުގެ ހާދިސާކަމަށްވެސް އެފަރާތްތަކުން ބުނެއެވެ.\nމި ތަނުގައި 100 އަންހެނުންނާއި 50 ކުޑަކުދިންވެސް އުޅޭކަމަށް ލަފާކުރާއިރު، ރެފިއުޖީ ކޭމްޕުގައި އުޅުނު ހުރިހާ ރޮހިންޖާ ދަރިކޮޅުގެ މީހުންވަނީ އިތުރު ވަގުތީ ހިޔާތަކަކަށް ބަދަލުކޮށްފައެވެ.\nރޮހިންޖާ އިންގެ އަސްލު ވަޒަންކަމުގައިވާ މިޔަންމާގެ ރަކީން ސްޓޭޓުގައި ހުންނަ އެފަރާތްތަކުގެ ގެތަކުގައިވެސް މިޔަންމާގެ އަނިޔާވެރި ސިފައިންނާއި ބުޑިސްޓުން އަލިފާން ޖަހާފައިވެއެވެ.\nކަޝްމީރުގައި އިންޑިއާގެ އިތުރު ހަތަރު ސިފައިން މަރާލައިފި\nމަރާލި އިންޑިއާ ސިފައިންގެ ޖަނާޒާގައި އެތަށް ހާސް ބަޔަކު ބައިވެރިވެއްޖެ\nއިންޑިއާގެ އެންމެ ސްޕީޑް ބާރު ރޭލުގެ ފުރަތަމަ ދަތުރުގައި ވެސް ގެރިއެއްގައި ޖެހި ބޮޑު ފެއިލްއަކަށް


SunOnline: Messi ge 250 assist hama kuri iru Barca alun evvana ah\nމެސީ 250 އެސިސްޓް ހަމަކުރި އިރު ބާސާ އަލުން އެއްވަނައަށް\nޢަބްދުﷲ އައިމަން 24 Jun 2020, 16:11\nބާސާ އާއި އެތުލެޓިކް ބިލްބާއޯ ބައްދަލުކުރި މެޗުގެ ތެރެއިން: މި މެޗުން ބާސާ މޮޅުވީ 1-0 ން - ގެޓީ އިމޭޖާސް\nލިއޮނެލް މެސީގެ 250 ވަނަ އެސިސްޓާ އެކު އެތުލެޓިކޯ ބިލްބާއޯ އަތުން މޮޅުވެ ބާސެލޯނާ އަލުން ތާވަލުގެ އެއްވަނައަށް ޖެހިލައިފި އެވެ.\nބާސެލޯނާގެ ކޭމްޕް ނޫ ސްޓޭޑިއަމުގައި ރޭ ކުޅުނު އެ މެޗުން ހޯމް ޓީމް ބިލްބާއޯ އަތުން މޮޅުވީ 0-1 ގެ ނަތީޖާއަކުންނެވެ. މި މެޗުން ލިބުނު މޮޅާއެކު ބާސާ އަލުން އެއްވަނައަށް އެރީ ކުޅުނު 31 މެޗުން 68 ޕޮއިންޓާއެކުއެވެ. ދެވަނައަށް ވެއްޓުނު ރެއާލް މެޑްރިޑަށް 30 މެޗުން ލިބިފައިވަނީ 65 ޕޮއިންޓެވެ. އެހެންކަމުން ލީގުގައި ބުދަ ދުވަހުގެރޭ މަޔޯކާ އަތުން މޮޅުވެ ރެއާލަށް އަލުން އެއްވަނައަށް އެރޭނެއެވެ.\nމެޗުގައި ބާސާއިން ޖެހި ހަމައެކަނި ލަނޑު އެޓީމުން ކާމިޔާބުކުރީ 71 ވަނަ މިނެޓުގައެވެ. ކެޕްޓަން ލިއޮނެލް މެސީ ތަނަވަސްކޮށްދިން ފުރުސަތަކުން ބާސާއަށް ލީޑު ނަގައިދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި އިވާން ރަކިޓިޗެވެ. އޭނާ މި ލަނޑު ކާމިޔާބުކުރީ ކުޅެން އެރިތާ ހަވަނަ މިނެޓުގައެވެ.\nމެސީ އޭނަގެ 33 ވަނަ އުފަންދުވަސް މިއަދު ފާހަގަކުރާ އިރު ރޭ އޭނާ ހެދި އެސިސްޓާއެކު ވަނީ ބާސެލޯނާއަށް އޭނާ ހަދައިދިން އެސިސްޓްގެ އަދަދު 250 އަށް އަރައިފަ އެވެ. މީގެ އިތުރުން އޭނާގެ ކެރިއަރުގައި މިހާތަނަށް 699 ގޯލު ޖަހާފައިވާ އިރު މެސީއާއި އޭނާގެ ސަޕޯޓަރުންގެ މިހާރު އެންމެ ދެކެން ބޭނުންވާނެ ދުވަހަކީ އޭނާ 700 ވަނަ ގޯލު ހަމަކުރާނެ ދުވަހެކެވެ.\nމެސީއަށް ރޭގެ މެޗުގައި ވެސް ގޯލު ޖަހާނެ ގިނަ ފުރުސަތުތަކެއް ވަނީ ލިބިފަ އެވެ. އެކަމަކު މެސީ އެ މެޗުގައި އުފެއްދި ގިނަ ހަމަލާތައް ދިޔައީ ގޯލާ އަމާޒު ނުވެ އެވެ.\nމީގެ އިތުރުން ސްޕެނިޝް ލީގުގައި ރޭ އެތުލެޓިކޯ މެޑްރިޑް ވަނީ ލެވަންޓޭ އަތުން 1-0 އިން މޮޅުވެފަ އެވެ. ހަމައެކަނި ގޯލަކީ 15 ވަނަ މިނެޓުގައި ލެވަންޓޭގެ ބްރުނޯ އަތުން ބައިކޮޅަށް ވަން ލަނޑެކެވެ. އެ ޓީމު އޮތީ 55 ޕޮއިންޓާއެކު ތިންވަނައިގަ އެވެ.


އިބްނު ޢުޘައިމީން ރަޙިމަހުﷲގެ ގެކޮޅު – DhiSalafiyyah\nއިބްނު ޢުޘައިމީން ރަޙިމަހުﷲގެ ގެކޮޅު\n30/05/2012 އަދަބާއި އަޚްލާޤު, އިބުރަތްތެރި ވާހަކައައްޝައިޚު ޢަބްދުއްރަޙީމް ބިން މުޙައްމަދު\nޝެއިޚު ޢުޘައިމީން ރަޙިމަހުﷲ ގެ ގެކޮޅަށް ސަޢޫދީ ޢަރަބިއްޔާގެ ރަސްކަލުންގެ ތެރެއިން ރަސްކަލަކު ވަޑައިގަތެވެ. މިކަލޭގެފާނަކީ ސަޢޫދީ ޢަރަބިއްޔާގެ ފަހުގެ ތާރީޚުގައި އުފެދުނު ބޮޑެތި ޢިލްމުވެރިންގެ ތެރެއިން ބޭކަލެކެވެ.\nޝެއިޚު ރަސްގެފާނަށް ވަރަށް ބޮޑަށް ޝުކުރު އަދާކުރެއްވުމަށްފަހު ދެންނެވިއެވެ. “ޞާލިޙިއްޔާ އަވަށުގައި ތިމަންނާ ގެޔެއް އެބައަޅަމެވެ.(1) ނަމަވެސް (އެއަވަށުގެ) މިސްކިތާއި އަދި އެހީފޯރުކޮށްދޭ ވަޤުފު ޖަމާއަތަށްވަނީ ފައިސާއަށް ބޭނުންވެފައެވެ.”\nދެން ރަސްގެފާނު ވަޑައިގެންނެވުމުން އިބުނު ޢުޘައިމީން އަރިހުގައި ތިއްބެވި ބޭކަލުން އެކަލޭގެފާނަށް ދެންނެވިއެވެ.\n“އޭ ޝެއިޚެވެ. ޝެއިޚު ޞާލިޙިއްޔާ އަވަށުގައި ގެޔެއް އަޅާ ކަމެއް ތިމަންނާ މެންނަށް އެނގިފައެއް ނެތެވެ.”\nއެވަޤުތު ޝެއިޚު ޖަވާބު ދެއްވިއެވެ.\n“އެއީ އެއަވަށުގެ ޤަބުރުސްތާނު ނޫން ދެން ފަހެ ކޮންތަނެއްހެއްޔެވެ؟”\n(މާނައަކީ އެކަލޭގެފާނު އަވަހާރަވުމުން ވަޅު ލެވޭނެ ގޮވައްޗަކީ ޤަބުރުސްތާނެވެ. އަދި ތައްޔާރުވަމުން އެދަނީ އާޚިރަތުގެ އެގޮވަތި ބިނާކުރެއްވުމަށްޓަކައެވެ. )\nއޭ ލޮބުވެތި ކިޔުންތެރިންނެވެ.\nތިބާގެ އާޚިރަތުގެ ގޮވަތީ ބިނާކުރަން ފަށައިފިން ހެއްޔެވެ؟\nމާތްﷲ އެކަމުގައި އަޅުގަނޑުމެން އެންމެނަށް ތައުފީޤު ދެއްވާށިއެވެ.\nޝެއިޚު ޢުޘައިމީން ރަޙިމަހުﷲ އަކީ ކޮންބޭފުޅެއް؟\n(1) ޞާލިޙިއްޔާއަކީ ޢުޘައިމީން ރަޙިމަހުﷲ އުޅުއްވި ރަށްކަމަށްވާ ޢުނައިޒާގެ އަވަށަކަށް ކިޔާ ނަމެކެވެ. ޢުނައިޒާއަކީ ޤަޞީމު ގެ ރަށެކެވެ. ޤަޞީމަކީ މަދީނާޔާއި ރިޔާޟާއި ދެމެދުގައި އޮންނަ ސިޓީއެކެވެ. ބޮޑަށް ކައިރިވާނީ ރިޔާޟާއެވެ. ކަދުރު ގިނައިން ހެދޭ ރަށެކެވެ.


ތިންވަނަ ކުއާޓަރުގެ ޖީ.އެސް.ޓީ ނުދައްކާ ފަރާތްތަކުގެ ނަންތައް މީރާއިން ހާމަކޮށްފި\nޖީ.އެސް.ޓީއަށް ރަޖިސްޓަރީކޮށްފައިވާ ފަރާތްތަކުގެ ތެރެއިން ޖީ.އެސް.ޓީ ބަޔާން ހުށަނާޅާ އަދި ޖީ.އެސް.ޓީ ނުދައްކާ ފަރާތްތަކުގެ މައުލޫމާތު ހާމަކުރުމުގައި މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ޢަމަލުކުރަމުންދާ އުސޫލުގެ ދަށުން، އަތޮޅުތެރޭގައި ވިޔަފާރިކުރާ ފަރާތްތަކުގެ ތެރެއިން 2015 ވަނަ އަހަރުގެ ތިންވަނަ ކުއާޓަރުގެ ޖީ.އެސް.ޓީ ބަޔާން ހުށަނާޅާ ފަރާތްތަކާއި ޖީ.އެސް.ޓީ ނުދައްކާ ފަރާތްތަކުގެ މައުލޫމާތު މީރާއިން ހާމަކޮށްފިއެވެ.\nމީރާގެ ވެބްސައިޓުގައި ޝާއިޢުކޮށްފައިވާ މި ލިސްޓުގައި ޓޫރިޒަމް ދާއިރާގައި ވިޔަފާރިކުރާ9ފަރާތަކާއި އެ ނޫން ދާއިރާތަކުގައި ވިޔަފާރިކުރާ 84 ފަރާތަކާއެކު ޖުމުލަ 93 ފަރާތެއްގެ ނަން ހިމެނެއެވެ. ވެބްސައިޓުގައި ޝާއިޢުކޮށްފައިވާ ލިސްޓުގައިވާ ފަރާތްތަކުގެ ތެރެއިން އެއްވެސް ފަރާތަކުން ޖީ.އެސް.ޓީ ބަޔާން ހުށަހަޅައިފިނަމަ ނުވަތަ ފައިސާ ދައްކައިފިނަމަ އެ ފަދަ ފަރާތެއްގެ ނަން އެ ލިސްޓުން އުނިކުރެވޭނެއެވެ. މީރާގެ އެންފޯސްމަންޓް ޕޮލިސީގައި ކަނޑައަޅާފައިވާ ގޮތުގެމަތިން މި ލިސްޓު ދިވެހިސަރުކާރުގެ ގެޒެޓްގައި ޝާއިޢުކުރުމަށް ވެސް ވަނީ ހަމަޖެހިފައެވެ.\n2015 ވަނަ އަހަރުގެ ތިންވަނަ ކުއާޓަރުގެ ޖީ.އެސް.ޓީ ނުދައްކާ ފަރާތްތައް:


Unmeedhee target aa eku Kuda Heenaa FAM ah!\nކުޑަހީނާ (ވ)އާއެކު އެއްބަސްވުމުގައި ސޮއި ކުރުމަށް ފަހު --- ފޮޓޯ: އަހްމަދު އަޔާދު\nރާއްޖޭގެ ފުޓްބޯޅައިގައި އުންމީދީ އަމާޒަކަށް ވާސިލުވުމުގެ ތަސައްވަރާއެކު، ކުރީގެ އެއް ވަނަ ކުޅުންތެރިޔާ އިސްމާއީލް އާސިފް 'ކުޑަހީނާ' އެފްއޭއެމްގެ ޓެކްނިކަލް ޑިޕާޓްމެންޓްގައި މަސައްކަތް ކުރަން ފަށައިފި އެވެ.\nދެ އަހަރު ދުވަހުގެ އަމާޒަކާއެކު، ކުޑަހީނާ ހަވާލު ވާނީ 13 އަހަރުން ދަށުގެ ގައުމީ ޓީމު އެކުލަވާލައި ތަމްރީން ކުރުމުގެ މަސައްކަތުގަ އެވެ. އޭނާއަށް އޮތް ޓާގެޓަކީ 2021 ވަނަ އަހަރު ބާއްވާ އޭޝިއާގެ 16 ޗެމްޕިއަންޝިޕަށް ރާއްޖެ ކޮލިފައި ކޮށްދިނުމެވެ.\nކުޑަހީނާ އާ ހަވާލު ކުރާ މަސައްކަތް، އެފްއޭއެމްގެ ރައީސް ބައްސާމް އަދީލް ޖަލީލް ފާހަގަ ކުރެއްވީ "ވަރަށް ހާއްސަ ޕްރޮޖެކްޓެއް" ގޮތުގަ އެވެ. ބައްސާމް ވިދާޅުވީ އެ މަސައްކަތް ކުޑަ ހީނާ ކުރާނީ 60 ކުޅުންތެރިން ދެ ޕޫލަކަށް ބާހާލައިގެން ކަމަށެވެ.\n"ދެ އަހަރު ދުވަހުގެ ޓާގެޓަކަށް އަޅުގަނޑުމެން ވިސްނައިގެން ފަށާ މަސައްކަތެއް،" ކުޑަހީނާގެ މަސްއޫލިއްޔަތާ ބެހޭގޮތުން ވާހަކަ ދައްކަވަމުން ބައްސާމް ވިދާޅުވި އެވެ. "އަޅުގަނޑުމެންގެ މިހާރު މިއޮތް އަންޑާ ތާޓީން އޭޖު ގުރޫޕްގެ ކުދިން ދެ ޕޫލަކަށް ބާހަލައިގެން ޖުމުލަ 60 ށް ކުދިން ގޮވައިގެން ދެ އަހަރު ތެރޭ އޭއެފްސީގެ އަންޑަ ސިކްސްޓީން ޓޯނަމަންޓަށް ކޮލިފައިވުމުގެ މަސައްކަތް ފަށައިގަތުމަށް."\nއެފްއޭއެމްގެ ޓެކްނިކަލް ޑައިރެކްޓާ އިހްސާން އަބްދުލް ގަނީ 'ސާންތީ' ބުނީ، ނިމިދިޔަ އިންޓަ ސްކޫލް މުބާރާތުގެ 13 އަހަރުންދަށުގެ އުމުރުފުރައިން ފާހަގަ ކުރެވުނު 33 ކުޅުންތެރިން ޕޫލްގައި ހިމެނޭނެ ކަމަށެވެ. އަދި އިތުރު ކުޅުންތެރިން ހޯދުމަށް ކުޑަހީނާ ރަށްރަށަށް ދަތުރުކުރަން ހަމަޖެހިފައިވާ ކަމަށް ސާންތީ ބުންޏެވެ.\n"ކުޑަހީނާގެ ބެލުމުގެ ދަށުން މާލޭގައި މިހިރަ އެކެޑެމީތަކާއި ކައިރި އަތޮޅުތަކަށް އަދި ދުރު އަތޮޅުތަކަށްވެސް ގޮސް އަތޮޅުތަކުން ބަލައި އެފެންވަރުގެ ކުޅުންތެރިން ތިބިއްޔާ މާލެ ގެނެސް މި ޕޫލްގެ ތެރޭގައ ޖުމުލަ 60 ކުޅުންތެރިން ގެންގުޅޭނަން." ސާންތީ ބުންޏެވެ.\nސާންތީ ބުނީ އެ ޕޫލްގެ ޓްރެއިނިންތައް މުޅި އަހަރުތެރޭގައި ކުރިއަށް ގެންދާނެ ކަމަށެވެ. އަދި މުޅި ޕްރޮގްރާމް ކުރިއަށް ގެންދާނީ ކުޑަ ހީނާ ބޭނުންވާ ގޮތަށް ކަމަށް ސާންތީ ފާހަގަ ކުރި އެވެ.\nއޭނާ ބުނީ ކުޑަހީނާ ބެލުމުގެ ދަށުން ކުރިއަށް ގެންދާ ޕްރޮޖެކްޓްގެ ބޭނުމަކީ މުސްތަގުބަލަށް ރާވައިގެން އުމުރުފުރާތަކުގެ ޓީމެއް ބިނާ ކުރުން ކަމަށެވެ. އަދި އިމީޑިއޭޓް ކާމިޔާބަށް ވުރެ އެފްއޭއެމުން އިސްކަން ދެނީ ކުރިމަގަށް ވަރުގަދަ ޓީމުތަކެއް އެކުލަވާލުން ކަމަށެވެ.\n"ކުޅުންތެރިން ބިނާ ކުރުމަކީ އެއް ދުވަހުން ދެ ދުވަހުން ކުރެވޭނެ މަސައްކަތެއް ނޫން، އެހެންވީމަ މިއަށް އަޅުގަނޑުމެން ޕްލޭނެއް ހަދާފަ އަޅުގަނޑުމެން ވިސްނީ ކާކުތޯ މިކަމަށް އެންމެ އެކަށޭނެ މީީހަކަށް ވާނީ، ވަރުގަދަ ޖެނޭރޭޝަނެއް ބިލްޑްކުރަން ލޯކަލް ކޯޗުންގެ ތެރެއިން އެންމެ ރަނގަޅު ބޭފޫޅަކީ ކުޑަހީނާ ކަމަށް، އަލުގަނޑުމެްގެ ޓެކްނިކަލް ޑިޕާޓެމެންޓަށްވެސް އަދި އަޅުގަނޑުމެންގެ ރައީސް [ބައްސާމް] އަށް ފެނުނީ" ސާންތީ ބުންޏެވެ.\nސާންތީ ބުނީ، 13 އަހަރުން ދަށުގެ ޓީމުން އެކުވެރިކަމުގެ މެޗުތައް ކުޅެން އެހެން ގައުމުތަކަށްވެސް ދަތުރު ކުރާނެ ކަމަށެވެ. އެފްއޭއެމުން ބާއްވާ 13 އަހަރުން ދަށުގެ އެކެޑެމީ ލީގްގެ މަސައްކަތްތަކުގައިވެސް ކުޑަހީނާ ބައިވެރިވާނެ ކަމަށް ސާންތީ ބުންޏެވެ.\nކުލަބު ވެލެންސިއާގެ ޓެކްނިކަލް ޑައިރެކްޓަރުގެ މަގާމު ކުރިން އަދާ ކުރި ކުޑަހީނާ އެފްއޭއެމްއަށް ގެނައުމަށް މީގެ ކުރިންވެސް އެކިފަހަރުތަކުގެ މަތިން އެފްއޭއެމްގެ ރައީސް ބައްސާމް އަދީލް ޖަލީލް މަސައްކަތް ކުރެއްވި އެވެ.\n"އަޅުގަނޑަށް ފެނުނު ރާއްޖޭގެ އެންމެ މޮޅު ޓްރެއިނަރު ކުޑަހީނާ." ބައްސާމް ވިދާޅުވި އެވެ. "އަޅުގަނޑު އަބަދުވެސް ބެލިން ކުޑަހީނާ އެފްއޭއެމްއަށް ގެނެވޭތޯ، އެހެންނަމަވެސް އޭރު އާ ބަސް ބުނުމުގައި އުނދަގޫތަކެއް އައީ، އެހެންނަމަވެސް މިހާރު އަޅުގަނޑުމެންނާ މިގުޅެނީ، ޒުވާން ޖީލެއް ބިނާ ކުރުމުގައި ކުޑަހީނާގެ އެހީތެރިކަން އަލުގަނޑުމެންނަށް ލިބޭނެ."


ހަނދާންވޭ (1) | Esfiya - Dhivehi Vaahaka Site\nހިތާމަ ލޯބި January 2, 2022\nއުޑުމައްޗަށް ވެރިވެގެން އިން ހަނދުގެ އަލިކަން ފަނޑުވެ މުޅި އުޑުމަތި ކަޅުވިލާތަކުން ބަނަކޮށްލައިފިއެވެ. މުޅި ދުނިޔެއަށް ކަޅުފޮއިކަންވެރިވެ ވައިރޯޅި ބާރުވެއްޖެއެވެ. ހަނދުނެތުމުގެ ފަޅުކަން މުޅި ދުނިޔެއަށްވެސްކޮށްފައިވާ ކަހަލައެވެ. ތަރިތަށް ކިތަންމެ ގިނަ ކަމުގައިވިޔަސް މުޅި ދުނިޔެ އިން ހަނދުގެ ފަޅުކަން ފިލުވާލާނެހާ އަލިކަމެއް އެ ކުޑަކުޑަ ތަރިތަކަށް ލިބިފައެއްނެތެވެ.\nބެލްކަނީގެ ރެއިލިންގައި އަތްއަޅުވާލައިގެން ހުރި ހިމަތޮޅި އަންހެން ކުއްޖާ ހުރީ ކުރިމަތީގައި ހުރި އިމާރާތްތަކަށް ނަޒަރު ހުއްޓާލައިގެންނެވެ. ކަޅުކުލައިގެ ޓީޝާޓަކާއި ގަދަ ފިޔާތޮށި ކުލައިގެ ޖިންސެއް ލައިގެން ހުރިއިރު ފައިކުރި އޮޅާލާފައިވުމުން އަޅާފައި އިން ރޯސްގޯލްޑް ކެވެލިކޮޅު ފެނިފައިވެސް މީހަކު އަންތަރީސްވާހާވެއެވެ. އެދޮން ފަޔާއި ގުޅޭވަރުންނެވެ. ދޫކޮށްލާފައިވާ ކަޅުކަންގަދަ ރާޅުބާނި އިސްތަށިގަނޑު ވައިގެ ތެރޭގައި ހޫރެމުންދިޔައިރު އެއީ ބަލާ ފޫހިނުވާނޭ ފަދަ ރީތި މަންޒަރެކެވެ.\n“އަލޫ. މަންމަ އެބަ ގޮވާ..” ގޭތެރެއިން ނުކުމެގެން އައި ޒުވާނާއަށް އަލާޔާ ފެނުމާއެކު އައިސް ކައިރިއަށް ހުއްޓެމުން ބުނެލިއެވެ. އެޒުވާނާގެ ބަރު އަޑު އިވި އަލާޔާ ސިހިގެން ގޮސް ފަހަތް ބަލާލިއެވެ.\nރީތި ދޮން ހަށިގަނޑެކެވެ. އަޅިކުލައިގެ ދެލޮލެވެ. ހެޔޮވަރެއްގެ ނޭފަތަކާއި މަޑު ފިޔާތޮށްޓަކަށްދާ ތުންފަތެކެވެ. ލައިގެން ހުރީ ކަޅުކުލައިގެ ޑެނިމް ޖިންސަކާއި ގުރާފެހި ޓީޝާޓެކެވެ. ކަޅުކަންގަދަ އިސްތަށިގަނޑު ކަންފަތާ ހަމައަށް ދިގުކޮށްލާފައިވާއިރު މޫނުމަތިން ސީރިއަސް ވައްތަރެއް ނުޖަހައެވެ.\n“ތިއްތި ނުދަންތަ..؟” އަލާޔާ ހިނގައިގަންނަމުން ފަހަތައް އެނބުރި އެޒުވާނާއަށް ބަލައިލިއެވެ. “ޔަޕް. މިއުޅެނީ މިތާ އިނދެލަން ކަމަށް ކުޑަކޮށް ވައިޖައްސާލަން…..” އަފްލާކް ކުޑަކޮށް ހިނިތުންވެލަމުން އަލާޔާ ފޮނުވާލިއެވެ. އެވަގުތު އޭނާގެ ފޯނު ރިންގުވާން ފެށިއެވެ. “ޔެސް މައި ލަވް. ކީއްތޯ ކޮށްލަ ދޭންވީ..؟” އަފްލާކް ލާނެތް ރާގަކަށް އެހެން ބުނެލުމުން އެކޮޅުން އިވުނީ ހަޅޭކެއްގެ އަޑެވެ. އަފްލާކްއަށް ފޯނު ދުރުކޮށްލާ ކަންފަތުގައި އަތްއަޅާލެވުނެވެ. “އަފްލާކް. ކަލޭ މަށާއި ދިމާލަށް ތިހެން ކިޔުން ހުއްޓާލާނީ ކޮންއިރަކުންތަ؟” އަޑަށް ކުޑަކޮށް ރުޅިވެރިކަން ގެންނަމުން އެކޮޅުން ބުނެލި ޖުމުލައިން އަފްލާކްގެ ހިނިގަނޑު ފަޅައިގެންދިޔައެވެ. އެކޮޅުންވެސް ހޭން ފެށި އަޑުއިވުނެވެ. “ހޫން ކިހިނެކޭ ވާންވީ..” އަފްލާކް ކުޑަކޮށް ސީރިއަސް ވަމުން އަހާލިއެވެ.\n“ލާކް. މަ މިއުޅެނީ ތިކޮޅަށް ބަދަލުވާން…” އެކޮޅުން ބުނެލި ޖުމުލައިން އަފްލާކްގެ މޫނުމަތީގެ ކުލަވަރު އެއްކޮށް ބަދަލުވިއެވެ. މޫނުމަތީގައިވި ހައިރާންކަމާއެކުގައި ވެސް އޭނާ ފާޑަކަށް ހަޅޭއްލަވައިގަތެވެ. “ޒައްލެ ހަމަ އަސްލަށްތަ؟ ތިއުޅެނީ މާލެ ބަދަލުވާން؟ ތީ އަނެއްކާ މަގޭ ޒައްލެތަ؟ ކަލެއަށް ކާކު ކޯއްޗެއް ބޯންދިނީ…” އަފްލާކް އެއްފަހަރާ އެތައް ސުވާލެއް ކުރުމުން އެކޮޅުން ހޭންފެށި އަޑުއިވުނެވެ. “ބުރޯ މަ ކިޔަވާ ނިމުނީ. ދެން ތިކޮޅަށް ގޮސް ވަޒީފާއަށް ވަންނަންވީ. އޭ.ޑީ.ކޭ އިން ވަޒީފާ ވެސް ހަމަޖެހިއްޖެ. ގަދަ ދޯ މަ. އިއްޔެ ނިމުނީ މާދަމާ ނޫން އަނެއް ދުވަހު ވަޒީފާ..” ޒާލިކް އެހެން ބުނެލުމުން އަފްލާކްއަށް ދެލޯ ބޮޑުކޮށްލެވުނެވެ.\n“ޒައްލެ މާދަމާ މިކޮޅަށް އަންނަނިއްޔޭތަ މާނައަކީ؟” އަފްލާކް އަހާލުމުން ޒާލިކް ހިނިގަނޑެއް ޖަހާލިއެވެ. “ނޫނޭ ބުރޯ. މަ އިރުކޮޅަކުން ނައްޓާލާނަން. ބޯޑިން ވެސް ހައްދައިފިން މިހާރު. ކަލޭ ވީ މަ ބަލާ އަންނަން..” ޒާލިކް ބުނެލިއެވެ. “ހުވާތަ؟ ޒައްލެ ކޮންތާކު ހުންނަނީ އައިސް؟..” އަފްލާކް ރެއިލިންގައި އަތްއަޅުވާލަމުން އުޑުމައްޗަށް ބަލައިލިއެވެ. ދެންމެ ދެންމެ ވިއްސާރަ ވެހިގެންފާނެހެން ހީވެއެވެ.\n“އަހާކަހަލަ ސުވާލުތަ؟ މަ ހުންނާނީ މަގޭ ލޯބިވާ ކައިރީގައެއްނު..” ޒާލިކް ލާނެތް ރާގުގައި އެހެން ބުނުމުން އަފްލާކް ހިނިގަނޑެއް ޖަހާލިއެވެ. “ހޫން ކޮޓަރި ސާފުކުރަންވީ ދޯ. އޭ ވަރަށް ވިއްސާރަހެން ހީވަނީ. އަންނަންވެދާނެތަ؟” އަފްލާކް ކުޑަކޮށް ކަންބޮޑުވިއެވެ. “އާނ އެ އޯކޭ ވާނެ. އޭ ދަނިއްޔޭ. ލާސްޓް ކޯލް. އަންނާތި މަ ބަލާ އެއާޕޯޓަށް..” ބޯޑިންއަށް ގޮވާލުމާއެކު ޒާލިކް ފޯނު ކަނޑާލަމުން ކުރިމަތީ ހުޅުވާފައި ހުރި ގޭޓަށް ބަލައިލިއެވެ. ހަތް އަހަރަށްފަހު އަމިއްލަ ވަޒަނަށް އެނބުރި ދަނީއެވެ. ހިތުގެ ކަނެއްގައި އުފާވެރިކަންވާއިރު އެހިތް އެވަރަށް ތެޅެމުންދިޔައީ ކީއްވެކަމެއް ނޭނގުނެވެ.\nއަލާޔާ ކައިގެން ނުކުމެ ސޯފާގައި ޖައްސާލިއެވެ. ކައިރީގައި ބައްޕައާއި އަފްލާކް ވިޔަފާރީގެ މުހިންމު ލިޔެކިޔުންތަކެއް ހިފައިގެން ކޮންމެވެސް މަސައްކަތެއްގައި އިނެވެ. އަލާޔާ ފޯނު ހިފައިގެން އިންދާ ކުއްލިއަކަށް ސިއްސައިގެން ދިޔައީ އަފްލާކްގެ ފޯނު ރިންގުވުމުންނެވެ. މިވަގުތު އެލާމް އަޅާފާނެހެއްޔެވެ؟ ކޮންމެވެސް ކަމެއް ކުރަން ރާވަނީ ކަންނޭނގެއެވެ.\n“އޯހ ޑޭޑް. މިވަގުތު ގޮސްލިޔަސް އެންމެ ރަނގަޅުތަ؟ އެއާޕޯޓަށް ދާންވެއްޖެ..” އަފްލާކްގެ ވާހަކައަށް ސަމާލުކަން ދީގެން އިން އަލާޔާއަށް ސިހުމެއްލިބުނެވެ. ރޭގަނޑު އަފްލާކް އެއާޕޯޓަށް ދަނީ ކީއްކުރަންހެއްޔެވެ؟ ވިޔަފާރީގެ ކަންތައް އެއާޕޯޓުގައި ވެސް ކުރަން ޖެހެނީ ހެއްޔެވެ؟ އަލާޔާ އަހާލަން އުޅެނިކޮށް އެސުވާލު ކޮށްލީ ކާގެއިން ނުކުމެގެން އައި އޭނާގެ މަންމަ ސަމީމާއެވެ. “ނޫން މަންމަ ވިޔަފާރި ކަމެއްގައެއްނޫން. މިދަނީ ޒައްލެ ބަލާ.. މަންމަ ކޮޓަރި ސާފުކުރީމެއްނު އަޅުގަނޑު ބުނީމެއްނު ޒައްލެ އަންނަ ވާހަކަ…” އަފްލާކް އެހެން ބުނެލުމުން އަލާޔާގެ ހިތް ތެޅިލިއެވެ. އަލާޔާއަށް ސިހިފައި މޭގައި އަތްއަޅާލެވުނެވެ. އޭނާއަށް އެވީ ކިހިނެތްހެއްޔެވެ؟ މުޅި ހަށިގަނޑުގައި ފިނި ރާޅެއް ދުވެލިކަމުގެ އިހުސާސްވިއެވެ. އަނެއްކާ މިއުޅެނީ ކަމެއް ވާންހެއްޔެވެ؟ އަލާޔާ ކުޑަކޮށް ތުންފިއްތާލަމުން އަފްލާކްއަށް ބަލައިލިއެވެ.\n“ތިއްތި އަވަހަށް އަންނައްޗޭ..” އަލާޔާ އެހެން ބުނެލިއިރު އެއަޑުގައި ކަންބޮޑުވުމުގެ އިހުސާސްވެސް އެކުލެވެއެވެ. އަފްލާކް އަލާޔާއަށް ބަލައިލަމުން ހިނިތުންވެލިއެވެ. އޭނާ ހީކުރީ ވިއްސާރަ ހަދާފައި އޮތުމުން އަލާޔާ ކަންބޮޑުވީކަމަށެވެ. އޭނާ އާނއެކޭ ބުނެލަމުން ގެއިން ނުކުތެވެ. އޭރު ކުޑަކުޑަކޮށް ވާރޭ ކަނިޖަހަންފަށައިފިއެވެ. އަފްލާކް ދުވެލާފައި ގޮސް ގަރާޖުގައި ޕާކުކޮށްފައިވާ ކާރު ނެރެގެން އެއާޕޯޓަށް ދާން މިސްރާބުޖެހިއެވެ.\n“މަންމާ.. ކާން އަންނަންވީ ނޫންތޯ..” ކޮޓަރީގެ ދޮރުހުލުވާލަމުން އެއަންހެން ކުއްޖާ ވަދެ، އެނދުމަތީގައި އޮތް އޭނާގެ މަންމަ ރަޒީނާއަށް ގޮވާލިއެވެ. އެވަގުތު ރަޒީނާއަށް ޙިޔާލުތަކުގެ ތެރެއިން ނިކުމެވުނެވެ. އޭނާ އެއަންހެން ކުއްޖާއަށް ބަލައިލަމުން ތެދުވެ ބުރުގާ އަޅާލިއެވެ. “ޔަނާލް ދަރިފުޅު އެކަނިތަ މިއަދުވެސް ކެއްކީ؟ ކޮބާތަ ޔަލްވީ؟” ރަޒީނާ ޔަނާލްއާއި އެކީ ކޮޓަރިން ނުކުންނަމުން އަހާލި ވަގުތު މޭޒުމަތީގައި ތަށިތައް އަތުރަމުންދިޔަ ޔަލްވީ ފެނިފައި ހުއްޓުނެވެ.\n“ސުބުޙާނަﷲ.. މިއަދު ކޮންކޮޅަކުން އިރު އެރި ދުވަހެއްބާ؟..” ކާގެއަށް ވަންނަމުން ލާނެތް ރާގެއްގައި ރަޒީނާ އެހެން ބުނެލުމުން ޔަލްވީ ތުންކޮޅު އޫކޮށްލިއެވެ. “ދެން މަންމަގެ ރަންދަރިއަށް އެކަނިތަ ކެއްކޭނީ؟ އަޅުގަނޑު ކައްކައިފިއްޔާ ނުބައިފަރާތަކުން އިރުއެރީ ދޯ..” ޔަލްވީ ތުންދަމަދަމާފައި ބުނެލި ޖުމުލައިން އެންމެންގެ ހިނިގަނޑު ފަޅައިގެން ދިޔައެވެ. “ކޮންކަމެއް ކޮންކަމެއް.. މާ ވަރަކަށް އެންމެން ހެނީ ކީއްވެތަ؟ ނިކަން އަންގާލައިގެން އުޅެބަލަ.. އަނހާ ދަރިފުޅާ ޔަލްވީ.. މިއަދު ދަރިފުޅުތަ ކެއްކީ؟” ކާގެއަށް ވަދެގެން އައި ޒުހުދު އެހެން ބުނެލުމާއެކު ޔަނާލް އަދި ރަޒީނާ އަނެއްކާ ވެސް ހޭންފެށިއެވެ. “ބައްޕަވެސްތަ ދެން. ހޫމ އެންމެން ލޯބިވަނީ ޔަންނު ދެކެ. އަޅުގަނޑު ކެއްކީމަވެސް ބަލާބަލަ ބުނާ އެއްޗެހި..” ޔަލްވީ ދެރަވާ ކަމަށް ހެދެމުން ދެފަހަކު ނޭފަތްވެސް ދަމާލިއެވެ.\n“ޔަލް ދެން ތީ ކޮންކަމެއް..” ކާގެއަށް ވަދެގެން އައި ޒުވާނާ އެހެން ބުނެލުމުން ޔަލްވީ އެއްފަހަރުން އަޑުމަޑުވިއެވެ. ޔަނާލް އެއްފަހަރު ޔަލްވީއަށް އަދި އަނެއްފަހަރު އެޒުވާނާއަށް ބަލައިލިއެވެ. އެއާއެކު އޭނާގެ ހިނިގަނޑު ފަޅައިގެންދިޔައެވެ.\n“ސޮރީ ދޮންތަބެ.. ދޮންތަ ވަރަށް މޮޔަ ދޯ އަސްލަށްވެސް..” ޔަނާލް ޔުނާންއަށް ބަލައިލަމުން ހިނިގަނޑު ކޮންޓްރޯލްކޮށްލިއެވެ. ޔުނާންވެސް ހިނިއައިސްފައި އައިސް އިށީންނަމުން ޔަލްވީއަށް ބަލައިލިތަނުން ޔަލްވީ ތުންއަނބުރާލިއެވެ. އޭނާ ނުކުންނަން އުޅެނިކޮށް ކުޑަކުއްޖެއް އައިސް ފައިގައި އޮޅުލައިގަތުމުން އެތުންފަތަށް ހިނިތުންވުމެއް ވެރިވިއެވެ. ޔަލްވީ އެކުއްޖާ އުރާލަމުން ކޮލަށް ދޮނެއްދިނެވެ. “މަންމީގެ ޕްރިންސް.. އަވަހަށް އާދޭ ކާން..” ޔަލްވީ ޔުއާންގެ ކޮލުގައި ހިފާލަމުން ގެނެސް ގޮނޑީގައި ބޭންދިއެވެ.\n“ދެދީ.. އަލުގަނދު މަންމީއަށް ހެދިން ބޮދު ބޮދު ސަޕްލައިސެއް..” ޔުއާން ގޮނޑީގައި ބޭންދިކަމެއް ނޭނގި، ތެދުވެގެން ގޮސް ޔުނާންގެ އުނގަށް އަރަމުން ކަންފަތް ދޮށުގައި ސިއްރުން ބުނެލިއެވެ. ޔުއާން ވާހަކަދެއްކިލެއް މައުސޫމުކަމުން ޔުނާންގެ ހިތް ފުރުނެވެ. އޭނާ ޔުއާން އެމޭގައި ބޮނޑިކޮށްލަމުން އިސްތަށިގަނޑުގައި ބޮސްދިނެވެ. ކޮނޑާއި ހަމައަށް ދިގުކޮށްލާފައިވާ ފަން އިސްތަށިކޮޅު އެދޮން މޫނާއި ނުހަނު ގުޅެއެވެ. ގަދަމުށިކުލައިގެ ކަޅިއަކީ ޔަލްވީއާއި ޔުއާން އެއްގޮތްވާ ހަމައެކަނި ސިފައެވެ. އެހެންނޫންނަމަ އެއީ ހަމަ ޔުނާންގެ ކޮޕީއެކެވެ. އެހާވެސް ވައްތަރެވެ.\n“ވަރަށް ރަނގަޅު އިނގޭ ޑެޑީ ދޫނި.. ކައިގެން ގޮއްސަ މަންމީއަށް ދޭނީ ދޯ..” ޔުނާން ޔުއާންގެ ކަންފަތް ދޮށުގައި އެހެން ބުނެލަމުން ކައިރީގައި ހުރި ގޮނޑީގައި އޭނާ ބޭންދިއެވެ. އަދި އެހެން އެންމެނާއެކު ކާންފެށިއެވެ.\n“ކޮންވާހަކައެއްތަ މަންމީގެ ޕްރިންސްއާއި ޑެޑީއާއި ދެކުދިން ދެއްކީ؟” ޔަލްވީ ކޮޓަރިއަށް ވަދެ ޔުއާން އުރާލަމުން ގެނެސް އެނދުގައި ބޭންދިއެވެ. ޔުއާން ޖަވާބު ނުދީ ބެލީ ކުޅެވޭތޯއެވެ. ދެންމެ ދެއްކި ވާހަކަ ހަނދާންވެސް ނެތެވެ. ޔުނާން ހިނިގަނޑެއް ޖަހާލުމުން ޔަލްވީ ތުންއަނބުރާލާފައި ގޮސް ފާހަނާއަށް ވަނެވެ. ޔުނާން ހީލަމުން ފާހަނާއާއި ދިމާލަށް ފްލައިން ކިސްއެއް ފޮނުވާލިއެވެ.\n“ކޮބާތަ އަފްލާކް؟ އަދިވެސް އަންނަން ނުވޭ..” ސޯފާގައި އިން މިހާދުއަށް ބުނެވުނީ ބައިގަޑިއިރު ވީއިރުވެސް އަފްލާކް ގެއަށް ނައުމުންނެވެ. އޭރު ވާރޭވެސް ބޯކޮށްލައިފިއެވެ. ދޭތެރެއަކުން ވިދާލާ ވިދުވަރާއެކު ކަންފަތް ފަޅައިގެންދާހާ ބާރަށް ގުގުރި ޖަހާލައެވެ. ހީވަނީ ސްޕީކަރުތަކަކުން އަޑު ނުކުންނަހެންނެވެ. އަލާޔާ އިނީ ބިރުން ސޯފާގެ ކަނަކަށް ގުޅައަކަށް ޖެހިފައެވެ. އެވަގުތު ފިރިހެން ކުއްޖެއް އެތަނުގައި ހުރި ނަމަވެސް ހަމައެކަނި އަލާޔާގެ ބޮޑުބޮޑު ދެލޯ ފެނިފައިވެސް ހޭނެތިދާނެއެވެ.\n“އައިމް ހޯމް…” ގެއަށް ވަދެގެން އައި އަފްލާކް އައީ އަތުން ބޮޑު ފޮށްޓެއް ދަމަމުންނެވެ. ފަހަތުން ހިނގާފައި އައި މީހާ ހުރީ އަފްލާކްއާއި ނިވާވެގެންކަމުން އަލާޔާއަކަށް ރީތިކޮށް ނުއެއް ފެނުނެވެ. އޭނާ ފައި ތިރިކޮށްލަމުން ހެދުމާއި އިސްތަށިގަނޑުވެސް ރީތިކޮށްލިއެވެ. ފިރިހެންކުއްޖަކަށްވުމުން ލަދުގަތީ ކަންނޭނގެއެވެ. މިހާދު ތެދުވެފައި ޒާލިކްއާއި ސަލާމްކޮށްލަމުން ގެނެސް ކައިރީގައި ބޭންދިއެވެ. ދެން މިހާދު ސުވާލުކުރަން ފެށީ އާއިލާއާއި ބެހޭގޮތުންނެވެ. އަލާޔާ ފޫހިން ގޮސް ހަލާކުވާވަރުވިއެވެ. އެހާ ބާރަށް ގުގުރި ޖަހާއިރު ނިދަންވެސް ނުކެރޭނެއެވެ. ވާރޭއަށް ކިތަންމެ ލޯބިކުރިޔަސް ވިދާލާ ވިދުވަރު ފެނިފައިވެސް އަލާޔާގެ ދެލޮލުގެ ފެނުން ގެއްލިދާނެހެން ހީވަނީއެވެ. ޖަހާލާ ބާރު ގުގުރިން ކަންފަތް ފަޅައިގެން ދާނެހެން ހީވަނީއެވެ. އަލާޔާގެ ހިތަށް އޭތިމީތި އަރަމުންދިޔައިރުވެސް އޭނާ އިނީ ބަހެއްވެސް ބުނެނުލައެވެ. ކުޑައިރުއްސުރެ ކަށީގައި ހިފާފައިވާ މަޑުމައިތިރިކަމުގެ އާދައިގެ ސަބަބުން ކަންނޭނގެއެވެ.\n“މްމްމް.. މަންމަ ރަނގަޅު.. ބައްޕަވެސް ރަނގަޅު…” އެޒުވާނާ ވާހަކަދެއްކި އަޑަށް އަލާޔާ ސިހުނެވެ. ފާޑަކަށް އެއްލިގެން ދިޔައީއެވެ. އޭނާއަށް ސޯފާއިން ކޮޅަށް ތެދުވެވުނު ގޮތެއްވެސް ނޭނގުނެވެ. އޭރު ދެލޯ ހުރީ މުދުނަށް އަރާފައެވެ. އެތަން ފެނި އަފްލާކް ހިންދިރުވާލިއެވެ. މަންމަމެން ކުރިމަތީގައި އަލާޔާ އެއްޗެކޭ ބުނެފިއްޔާ ސުވާލުތަކުގެ ބޮޑު ކުންފުންޏެއް ހަދާވަރަށް ސުވާލުކުރާނެއެވެ. އަލާޔާ އެއްޗެކޭ ނުބުނޭތޯ ދުޢާ ކޮށްލަކޮށްލާ އިން އަފްލާކް ސިހުނީ އަލާޔާ ބާރަކަށް އެއްޗެކޭ ބުނެލުމުންނެވެ. ބޮޑަށް ހީވީ ހަޅޭއްލަވައިގަންހެންނެވެ.\n“ކަލޭ…..” އަލާޔާގެ ދުލުން އެންމެފަހުން ބޭރުވިއެވެ.\n=ހެލޯ ރީޑަރސް.. މިއޮތީ ފުރަތަމަ ޕާޓުވެސް އަޕްވެފަ އަލްޙަމްދުލިﷲ.. ކިޔުންތެރިންނަށް ކަމުދާނެކަމަށް އުންމީދުކުރަން..=\n=ޔޫ އޯލް ކޭން އޯލްސޯ ކޮންޓެކްޓް މީ ތްރޫ އިންސްޓަގްރާމް.. =\nMe part vrh vrh reethi\nAlhey enme kiyaa hihvaa hisaabun ey ninmaaly vx\nKon irakun tha dhen in part kiyaalan lipeyni 🥺🥺🥺\nMi part Hama obinex to the max\nThank you so much hudhakko.. Insha allah mi week ga up kohleveythw balaanan… Hope you’ll wait.. And thank you once again❤💞\nVarah reethi mi part.next part ah inthizaaru\nThank you so much Elysha.. Hehe inthizaaru ehaa dhigu laigen nudhaane insha allah❤💞\nހިތާމަ ލޯބި June 6, 2019\nހިތް ވިންދާނުލައި… (10)


(1) ك هـ ىع ص (މި އަކުރުތަކުގެ مراد ދެނެވޮޑިގެންވަނީ اللَّهއެވެ.)\n(2) މިއީ ކަލޭގެފާނުގެ ވެރިރަސްކަލާނގެ އެކަލާނގެ އަޅާ زكريّاގެފާނަށް ލެއްވި رحمةގެ ވާހަކައެވެ.\n(3) އެކަލޭގެފާނުގެ ވެރިރަސްކަލާނގެއަށް، އެކަލޭގެފާނު ސިއްރުގައި دعاءކުރެއްވި ހިނދެވެ.\n(4) އެކަލޭގެފާނު ދެންނެވިއެވެ. އަޅުގެ ވެރިރަސްކަލާކޮ! ހަމަކަށަވަރުން، އަޅުގެ ކަށިތައް ބަލިވެ ނިކަމެތިވެއްޖެއެވެ. އަދި ބޮލުގެ އިސްތަށިތައްވެސް އެކަށް ނުރަވެއްޖެއެވެ. އަޅުގެ ވެރިރަސްކަލާކޮ! މިއަޅާ އިބަރަސްކަލާނގެއަށް ކޮށްފި\n(5) އަދި ހަމަކަށަވަރުން، އަޅުގެފަހަށް، އަޅުގެ ތިމާގެމީހުން (دينގެ ކަންތައް ބެލެހެއްޓުމުގައި) ކަންތައް ކުރާނޭގޮތާމެދު އަޅު ބިރުގަނެއެވެ. އަޅުގެ އަނބިމީހާއަކީ، ދަރިމައިނުވާ އަންހެނެކެވެ. ފަހެ، އިބަރަސްކަލާނގެ رحمةފުޅުން މިއަޅާއަށް\n(6) ތިމަންއަޅާއާއި، يعقوبގެފާނުގެ آلވެރިންގެ ކިބައިން ވާރުތަވާނޭ\n(7) އޭ زكريّاގެފާނެވެ! ހަމަކަށަވަރުން، ފިރިހެންދަރިޔަކު ލިބޭނެކަމުގެ އުފާވެރި خبر ތިމަންރަސްކަލާނގެ، ކަލޭގެފާނަށް ދެއްވަމެވެ. އޭނާގެ ނަމަކީ، يحيىއެވެ. މީގެކުރިން އޭނާގެ ނަމުން ނަންކިޔޭ މީހަކު ތިމަންރަސްކަލާނގެ ނުލައްވަމެވެ.\n(8) އެކަލޭގެފާނު ދެންނެވިއެވެ. އަޅުގެ ވެރިރަސްކަލާކޮ! މިއަޅާއަށް ކުއްޖަކު ލިބޭނީ ކިހިނަކުންތޯއެވެ؟ އަޅުގެ އަނބިމީހާއަކީ، ދަރިމައިނުވާ އަންހެނެކެވެ. އަދި އަޅާވެސް މިހުރީ، މުސްކުޅިކަމުގެ نهايةއަށް ފޯރާފައެވެ.\n(9) އެކަލާނގެ وحىކުރެއްވިއެވެ. ކަންހުރީ އެފަދައިންނެވެ. ކަލޭގެފާނުގެ ވެރިރަސްކަލާނގެ وحىކުރެއްވިއެވެ. އެއީ ތިމަންރަސްކަލާނގެއަށް ދާދިފަސޭހަ ކަމެކެވެ. މީގެކުރިން ކަލޭގެފާނަކީ، موجودވެގެންވާ އެއްޗެއްކަމުގައި ނުވާ\n(10) އެކަލޭގެފާނު ދެންނެވިއެވެ. އަޅުގެ ވެރިރަސްކަލާކޮ! އަޅާއަށް علامةއެއް ލައްވައިފާނދޭވެ! އެކަލާނގެ وحىކުރެއްވިއެވެ. ކަލޭގެފާނަށް އޮތް علامةއަކީ ކަލޭގެފާނަށް (ސަލާމަތުން ހުންނަވައިމެ) ފުރިހަމަ ތިންރޭ ވަންދެން މީސްތަކުންނާ ވާހަކަ ނުދެއްކެވޭގޮތްވުމެވެ.\n(11) ފަހެ، އެކަލޭގެފާނު، ނަމާދުކުރައްވާތަނުން އެކަލޭގެފާނުގެ قومގެމީހުންގެ ގާތަށް ނުކުމެވަޑައިގަތެވެ. ދެން ހެނދުނާއި، ހަވީރު، تسبيحކިޔަައި އުޅުމަށް އެއުރެންނަށް إشارةން އެންގެވިއެވެ.\n(12) އޭ يحيىގެފާނެވެ! ކަލޭގެފާނު ފޮތުގައި ބާރަށް ހިފަހައްޓަވާށެވެ! ތިމަންރަސްކަލާނގެ، އެކަލޭގެފާނަށް ތުއްޕުޅުއިރު حكمة ދެއްވީމެވެ.\n(13) އަދި ތިމަންރަސްކަލާނގެ حضرةން އޯގާވެރިކަމާއި، طاهرކަން އެކަލޭގެފާނަށް ދެއްވީމެވެ. އަދި އެކަލޭގެފާނު تقوىވެރިޔަކު ކަމުގައިވިއެވެ.\n(14) އަދި އެކަލޭގެފާނުގެ މައިބަފައިކަލުންނަށް ހެޔޮކޮށް ހިއްތަވާ ބޭކަލަކު ކަމުގައިވިއެވެ. އަދި ނުކިޔަމަންތެރި، جبّارއަކު ކަމުގައި އެކަލޭގެފާނު ނުވެއެވެ.\n(15) އަދި އެކަލޭގެފާނު އުފަންވި ދުވަހުގައްޔާއި، އަވަހާރަވާ ދުވަހުގައްޔާއި، އަލުން ދިރުއްވައި ފޮނުއްވާ ދުވަހުގައި، އެކަލޭގެފާނުގެ މައްޗަށް سلامހުށްޓެވެ.\n(16) އަދި ކަލޭގެފާނު މި ފޮތުން مريمގެފާނުގެ ވާހަކަ ކިޔައިދެއްވާށެވެ! އެކަމަނާ، އެކަމަނާގެ أهلވެރިންގެ ކިބައިން އެކަހެރިވެ، އިރުމަތީ ފަރާތުގައިވާ ތަނަަކަށް ވަޑައިގަތްހިނދެވެ.\n(17) ފަހެ، އެއުރެންގެ ކިބައިން އެކަމަނާ ނިވައިވެ، ފަރުދާވެވަޑައިގަތެވެ. ދެން ތިމަންރަސްކަލާނގެ وحىގެ ملائكةއާ، އެކަމަނާގެ އަރިހަށް ފޮނުއްވީމެވެ. އަދި އެ ملائكة އާ ފުރިހަމަ އިންސާނެއްގެ ސިފައިގައި، އެކަމަނާއަށް ފާޅުވިއެވެ.\n(18) އެކަމަނާ ވިދާޅުވިއެވެ. ހަމަކަށަވަރުން، ތިބާގެ ކިބައިން ސަލާމަތް ކުރެއްވުމަށް، رحمنވަންތަ ރަސްކަލާނގެ حضرة ން އަހުރެން ވާގިއެދި، ރައްކާތެރިކަން ލިބިގަންނަމެވެ. ތިބާއަކީ (اللَّهއަށް) ބިރުވެތިވާ މީހަކު ކަމުގައި ވަނީނަމައެވެ.\n(19) އެ ملائكةއާ ވިދާޅުވިއެވެ. ހަމަކަށަވަރުން، ތިމަންނާއަކީ، ކަމަނާގެ ވެރިރަސްކަލާނގެ ފޮނުއްވި رسولއަކީމެވެ. ހެޔޮލަފާ، صالح ފިރިހެން ދަރިކަލަކު ކަމަނާއަށް ދެއްވުމަށްޓަކައެވެ.\n(20) އެކަމަނާ ވިދާޅުވިއެވެ. ތިމަންނާއަށް ދަރިއަކު ލިބޭހުށީ ކޮންފަދައަކުންތޯއެވެ؟ ތިމަންގެ ގައިގައި އެއްވެސް آدمގެދަރިޔަކު ބީހިފައެއްނުވެއެވެ. އަދި ތިމަންނާއީ، ކަސްބީއަކު ކަމުގައިވެސް ނުވަމެވެ.\n(21) އެ ملائكةއާ ވިދާޅުވިއެވެ. ކަންހުރީ އެފަދައިންނެވެ. ކަމަނާގެ ވެރިރަސްކަލާނގެ وحىކުރެއްވިއެވެ. އެއީ ތިމަންރަސްކަލާނގެއަށް ދާދިފަސޭހަ ކަމެކެވެ. އަދި ތިމަންރަސްކަލާނގެ حضرةން މީސްތަކުންނަށް ފޮނުއްވި آيةއެއް ކަމުގައްޔާއި، رحمةއެއްކަމުގައި، އެ ދަރިކަލުން ލެއްވުމަށްޓަކައެވެ. ކަނޑައެޅި ނިމިފައިވާ ކަމެއްކަމުގައި އެކަންތައްވިއެވެ.\n(22) ފަހެ، އެ ދަރިކަލުންނާއިގެން އެކަމަނާ އާލާސްވެ އިންނަވައި، ދުރުގައިވާ ތަނަކަށް އެ ދަރިކަލުންނާއިގެން އެކަމަނާ ވަޑައިގަތެވެ.\n(23) ދެން އެކަމަނާއަށް ރައްކާވުމުގެ ވޭންވަރު އައުމުން، ކަދުރު ރުކެއްގެ ގަސްގަނޑުގައި ލެނގިވަޑައިގެން އިންނަވަންޖެހުނެވެ. އެކަމަނާ ވިދާޅުވިއެވެ. އޭ ސަހަރޯއެވެ! މިކަންޖެހުމުގެ ކުރީގައި އަހުރެން މަރުވެ، ހަނދާންނެތިވެ، ނަންވެސް ފިލައިދިޔަނަމަ ކޮންފަދަހެއްޔެވެ!\n(24) ދެން އެކަމަނާ (އޮންނެވިތާނ) ގެ ދަށުން އެކަމަނާއަށް ملائكةއާ ގޮވައިލެއްވިއެވެ. ހިތާމަނުކުރައްވާށެވެ! ހަމަކަށަވަރުން، ކަމަނާގެ ވެރިރަސްކަލާނގެ، ކަމަނާ (ތިޔައޮންނެވިތާނ) ގެ ދަށުން ފެންއާރެއް ލެއްވިއެވެ.\n(25) އަދި ކަމަނާއާ ދިމާޔަށް ކަދުރުރުކުގެ ގަސްގަނޑު ހަލުވައިލައްވާށެވެ! އޭރުން ދޮންވެ ފައްކާވެފައިވާ ކަދުރުތައް، ކަމަނާގެ އަރިހަށް ފައިބާނެތެވެ.\n(26) ފަހެ، ކަމަނާ ފަރީއްކުޅުއްވައި، ފެންފޮދު ހިއްޕަވައި، އަދި ހިތްޕުޅު ހަމަޖައްސަވާށެވެ! ފަހެ، އިންސާނުންކުރެ އެއްވެސްމީހަކު ކަމަނާއަށް ފެނިވަޑައިގެންފިނަމަ، ވިދާޅުވާށެވެ! ހަމަކަށަވަރުން، رحمنވަންތަ ރަސްކަލާނގެއަށްޓަކައި، ރޯދައަށް ހުރުމަށް (އެބަހީ: ހަނުހުރުމަށް) އަހުރެން ނަދުރުގެންފީމެވެ. ފަހެ، މިއަދު އަހުރެން އެއްވެސް އިންސާނަކާ ވާހަކައެއް ނުދައްކާހުށީމެވެ.\n(27) ފަހެ، އެކަމަނާގެ قومގެމީހުންގެ ގާތަށް އެ ދަރިކަލުން އުރުވަޑުވައިގެން އެކަމަނާ ވަޑައިގަތެވެ. އެއުރެން ބުނޫއެވެ. އޭ مريمގެފާނެވެ! ހަމަކަށަވަރުން، ކަމަނާ ތިޔަވަޑައިގަތީ ވަރަށްބޮޑު ނުބައިކަމަކާއިގެންނެވެ.\n(28) އޭ هارونގެ أختއާއެވެ! ކަމަނާގެ ބައްޕާއަކީ، ނުބައިމީހެއްކަމުގައި ނުވެތެވެ. އަދި ކަމަނާގެ މަންމާއަކީ، ކަސްބީއަކު ކަމުގައިވެސް ނުމެވޭމެއެވެ.\n(29) ފަހެ، އެކަމަނާ އެ ދަރިކަލުންނަށް إشارةކޮށްލެއްވިއެވެ. އެއުރެން ބުނެފޫއެވެ. ޅަފަތުގެ ދާނުގައިވާ ޅަކުއްޖަކާ ތިމަންމެން ވާހަކަދައްކާނީ ކިހިނަކުންހެއްޔެވެ؟\n(30) އެ ދަރިކަލުން ވިދާޅުވިއެވެ. ހަމަކަށަވަރުން، އަހުރެންނަކީ، اللَّهގެ އަޅަކީމެވެ. އެކަލާނގެ މިއަޅާޔަށް ފޮތް ދެއްވިއެވެ. އަދި ނަބިއްޔަކު ކަމުގައި މިއަޅާ ލެއްވިއެވެ.\n(31) އަދި މިއަޅާ ކޮންމެ ތަނެއްގައި ވީނަމަވެސް، بركاتލައްވާފައިވާ އަޅަކު ކަމުގައި މިއަޅާ ލެއްވިއެވެ. އަދި މިއަޅާ ދިރިހުރިހާ ހިނދަކު، ނަމާދުކުރުމަށާއި،\n(32) އަދި މިއަޅާގެ މަންމާއަށް ހެޔޮކޮށް ހިތާމީހަކު ކަމުގައިވުމަށްވެހެވެ. އަދި މިއަޅާޔަކީ އަބާއްޖަވެރި، جبّـارއަކު ކަމުގައި ނުލައްވަތެވެ.\n(33) މިއަޅާ އުފަންވިދުވަހުގައްޔާއި، މަރުވާދުވަހުގައްޔާއި، އަލުން ދިރުއްވައި (محشرއަށް) ފޮނުއްވާދުވަހުގައި، މިއަޅާގެ މައްޗަށް سلامހުށްޓެވެ.\n(34) އެއީ مريمގެފާނުގެ ދަރިކަލުން عيسىގެފާނެވެ. (މިއީ) އެއުރެން އެބަސްފުޅާމެދު شكކުރާ، حقތެދުބަސްފުޅެވެ.\n(35) ދަރިކަލަކު ހިއްޕެވުން އެއީ، اللَّه އަށް އެކަށީގެންވާ ކަމެއްނޫނެވެ. އެކަލާނގެ ހުސްطاهرވަންތަކަމާއެވެ! އެކަލާނގެ ކަމަކަށް ނިޔާކުރައްވައިފިހިނދު، އެކަމަކަށް وحىކުރައްވާކަން ކަށަވަރީ، [ވާށޭ] އެވެ! ދެން އެކަމެއް ވެދެތެވެ.\n(36) ހަމަކަށަވަރުން، اللَّهއީ، ތިމަންކަލޭގެފާނުގެ ވެރިރަސްކަލާނގެއެވެ. އަދި ތިޔަބައިމީހުންގެވެސް ވެރިރަސްކަލާނގެއެވެ. ފަހެ، ތިޔަބައިމީހުން އެކަލާނގެއަށް އަޅުކަންކުރާށެވެ! މިއީ ސީދާވެގެންވާ ތެދުމަގެވެ.\n(37) ފަހެ، އެއުރެންގެ އެކި جماعةތަކުގެ މެދުގައި خلاف އުފެދުނެވެ. ފަހެ، ބޮޑުވެގެންވާ ދުވަހެއްގެ (ބިރުވެރިކަން) ދެކޭހިނދު، كافرވީ މީހުންނަށް ހަލާކާއި ގެއްލުންހުށްޓެވެ.\n(38) އެއުރެން ތިމަންރަސްކަލާނގެ حضرةއަށް އަންނަދުވަހު، އެއުރެންގެ އިވުމާއި ފެނުމުގެ ސާފުކަން ބޮޑުކަމާއެވެ! އެހެނެއްކަމަކު، އަނިޔާވެރިވީ މީހުން މިއަދުވަނީ، ފާޅުވެ بيانވެގެންވާ މަގުފުރެދުމެއްގައެވެ.\nހުރިހާކަމެއް ނިޔާކުރައްވާހިނދު (އެއުރެންނަށް އޮތް) ހިތާމައިގެ ދުވަހާމެދު، ކަލޭގެފާނު އެއުރެންނަށް إنذارކުރައްވާށެވެ! (އެދުވަހާމެދު) އެއުރެންވަނީ\n(40) ހަމަކަށަވަރުން، ބިމާއި، ބިމުގައިވާހާ ބަޔަކު ވާރުތަވެ ملكވެގެންވަނީ، ތިމަންރަސްކަލާނގެއަށެވެ. އަދި އެއުރެން رجوعކުރައްވާހުށީ، ތިމަންރަސްކަލާނގެ حضرةއަށެވެ.\n(41) ކަލޭގެފާނު މިފޮތުން إبراهيمގެފާނުގެ ވާހަކަ ކިޔައިދެއްވާށެވެ! ހަމަކަށަވަރުން އެކަލޭގެފާނަކީ، ތެދުވެރިކަންބޮޑު ނަބިއްޔަކު ކަމުގައިވިއެވެ.\n(42) އެކަލޭގެފާނުގެ ބައްޕައަށް އެކަލޭގެފާނު ވިދާޅުވިހިނދެވެ. އޭ ބައްޕާއެވެ! އެއްވެސް އަޑެއް ނީވޭ، އެއްވެސް އެއްޗެއް ނުފެންނަ، އަދި ބައްޕައަށް އެއްވެސް ކަމެއް ފުއްދައިނުދޭ އެއްޗަކަށް، ބައްޕަ އަޅުކަންކުރަނީ ކީއްވެގެންހެއްޔެވެ؟\n(43) އޭ ބައްޕާއެވެ! علمގެ ތެރެއިން، ބައްޕައަށް އައިސްފައިނުވާ علم، ތިމަންނާއަށް ހަމަކަށަވަރުން، އައިސްފައިވެއެވެ. ފަހެ، ތިމަންނާއަށް ބައްޕަ تبعވާށެވެ! އޭރުން ބައްޕައަށް ސީދާވެގެންވާ ތެދުމަގަކަށް މަގުދައްކާހުށީމެވެ.\n(44) އޭ ބައްޕާއެވެ! شيطانއާއަށް އަޅުކަން ނުކުރާށެވެ! ހަމަކަށަވަރުން،\n(45) އޭ ބައްޕާއެވެ! ހަމަކަށަވަރުން، رحمنވަންތަ ރަސްކަލާނގެ حضرةން\n(46) އޭނާ ބުންޏެވެ. އޭ إبراهيمއެވެ! ތިމަންގެ إلهންތަކަށް ތިބާ ނުރުހެނީހެއްޔެވެ؟ ތިބާ ތިޔަކަންތައް ނުހުއްޓައިފިނަމަ، ހަމަކަށަވަރުން، އަހުރެން ގަލުން ތަޅައި، ތިބާ މަރައިފާހުށީމެވެ. އަދި ދިގުމުއްދަތަކަށް، އަހުރެންނާ ވަކިވާށެވެ!\n(47) އެކަލޭގެފާނު ވިދާޅުވިއެވެ. ބައްޕަގެ މައްޗަށް سلامހުށްޓެވެ! ބައްޕައަށް ފާފަފުއްސެވުން އެދި، އަޅުގެ ވެރިރަސްކަލާނގެއަށް دعاءކުރާހުށީމެވެ. ހަމަކަށަވަރުން، އަޅުގެމައްޗަށް ނުހަނު އޯގާވަންތަ ކަލަކު ކަމުގައި، އެކަލާނގެ ވޮޑިގެންވެއެވެ.\n(48) އަދި ތިޔަބައިމީހުންނާއި اللَّه ފިޔަވައި ތިޔަބައިމީހުން އަޅުކަންކުރާ ތަކެއްޗާ، އަހުރެން ވަކިވާހުށީމެވެ. އަދި އަހުރެންގެ ވެރިރަސްކަލާނގެއަށް އަޅުކަންކުރާހުށީމެވެ. އަހުރެންގެ ވެރިރަސްކަލާނގެއަށް އަޅުކަންކުރުމުން އަބާއްޖަވެރިޔަކު ކަމުގައި އަހުރެން ނުވާށިއެވެ.\n(49) ފަހެ، އެކަލޭގެފާނު، އެއުރެންނާއި، اللَّه ފިޔަވައި އެއުރެން އަޅުކަންކުރާ ތަކެއްޗާ ވަކިވެވަޑައިގަތްހިނދު، ތިމަންރަސްކަލާނގެ އެކަލޭގެފާނަށް، إسحاقގެފާނާއި، يعقوبގެފާނު ދެއްވީމެވެ. އަދި އެއިން ކޮންމެ ބޭކަލަކީ ނަބިއްޔަކު ކަމުގައި ލެއްވީމެވެ.\n(50) އަދި އެބޭކަލުންނަށް، ތިމަންރަސްކަލާނގެ رحمةގެތެރެއިން ދެއްވީމެވެ. އަދި ތިމަންރަސްކަލާނގެ، އެބޭކަލުންނަށް (އަންނަނިވި جيلތަކުގެ ދޫމަތީގައި) މަތިވެރިވެގެންވާ ރިވެތި ނަން ލެއްވީމެވެ.\n(51) ކަލޭގެފާނު މިފޮތުން موسىގެފާނުގެ ވާހަކަ ކިޔައިދެއްވާށެވެ! ހަމަކަށަވަރުން، خيارކުރައްވާފައިވާ ބޭކަލަކު ކަމުގައި އެކަލޭގެފާނު ވިއެވެ. އަދި رسولއަކު ކަމުގައްޔާއި، ނަބިއްޔަކު ކަމުގައި އެކަލޭގެފާނު ވިއެވެ.\n(52) އަދި ތިމަންރަސްކަލާނގެ طورފަރުބަދައިގެ ކަނާތްފަރާތުން އެކަލޭގެފާނަށް ނިދާ އިއްވެވީމެވެ. އަދި ބަސް وحىކުރެއްވުމަށްޓަކައި އެކަލޭގެފާނު ކުއްތަން ކުރެއްވީމެވެ.\n(53) އަދި ތިމަންރަސްކަލާނގެ رحمةވަންތަކަމުން، އެކަލޭގެފާނުގެ أخ، هارونގެފާނު ނަބިއްޔަކު ކަމުގައި، އެކަލޭގެފާނަށް ދެއްވީމެވެ.\n(54) ކަލޭގެފާނު މި ފޮތުން إسماعيلގެފާނުގެ ވާހަކަ ކިޔައިދެއްވާށެވެ! ހަމަކަށަވަރުން، وعدފުއްދުމުގައި ތެދުވެރިޔަކު ކަމުގައި އެކަލޭގެފާނު ވިއެވެ. އަދި رسولއަކު ކަމުގައްޔާއި، ނަބިއްޔަކު ކަމުގައި އެކަލޭގެފާނުވިއެވެ.\n(55) އަދި އެކަލޭގެފާނުގެ أهلވެރިންނަށް، ނަމާދު ކުރުމަށާއި، زكاةދީ އުޅުމަށް، އެކަލޭގެފާނު أمرކުރައްވާ ކަމުގައިވިއެވެ. އަދި އެކަލޭގެފާނުގެ ވެރިރަސްކަލާނގެ حضرةގައި، ރުއްސުންލައްވާފައިވާ ބޭކަލަކު ކަމުގައި އެކަލޭގެފާނުވިއެވެ.\n(56) ކަލޭގެފާނު މިފޮތުން إدريسގެފާނުގެ ވާހަކަ ކިޔައިދެއްވާށެވެ! ހަމަކަށަވަރުން، އެކަލޭގެފާނަކީ، ތެދުވެރިކަން ބޮޑު ނަބިއްޔަކު ކަމުގައިވިއެވެ.\n(57) އަދި ތިމަންރަސްކަލާނގެ، އެކަލޭގެފާނު މަތިވެރިވެގެންވާ مقامއަކަށް އުފުއްލެވީމެވެ.\n(58) އެބޭކަލުންނަކީ، آدمގެފާނުގެ ދަރިކޮޅުން ވަޑައިގަތް ނަބިއްޔުންކުރެ، އެބޭކަލުންގެ މައްޗަށް اللَّه نعمةދެއްވި ބޭކަލުންނެވެ. އަދި ތިމަންރަސްކަލާނގެ، نوحގެފާނާއެކުގައި (ނަވުގައި) އުފުއްލެވި މީހުންގެ ތެރެއިންވާ ބަޔެކެވެ. އަދި إبراهيمގެފާނާއި إسـرآءيـلގެފާނުގެ ދަރިކޮޅުންވާ ބަޔެކެވެ. އަދި ތިމަންރަސްކަލާނގެ ތެދުމަގުދައްކަވައި، خيارކުރެއްވި މީހުންގެ ތެރެއިންވާ ބަޔެކެވެ. އެބޭކަލުންގެ މައްޗަށް رحمنވަންތަ ރަސްކަލާނގެ آيةތައް ކިޔެވޭހިނދު، އެބޭކަލުން ކީރިތިކުރައްވަމުން سجدةއަށް ތިރިވެވަޑައިގަންނަވަތެވެ.\n(59) ފަހެ، އެބޭކަލުންނަށްފަހު، އެހެންބަޔަކު އައޫއެވެ. އެއުރެން ނަމާދު ދޫކޮށްލޫއެވެ. އަދި هوى نفسގެ އެދުންތަކަށް تبعވޫއެވެ. ފަހެ، ނިކަންހުރެ އެއުރެން ހަލާކާ ކުރިމަތިލާހުށްޓެވެ!\n(60) توبةވެ، އަދި، إيمانވެ، އަދި صالح عملކުޅަ މީހުން މެނުވީއެވެ. ފަހެ، އެއުރެން ސުވަރުގެއަށް ވަންނާނެތެވެ. އަދި އެއުރެންނަށް އެއްވެސް ކަމަކުން ބޭއިންސާފެއް ނުކުރައްވާހުށްޓެވެ.\n(61) (އެއީ) رحمنވަންތަ ރަސްކަލާނގެ، އެކަލާނގެ އަޅުތަކުންނަށް غيبގައި ދެއްވުމަށް وعدކުރައްވާފައިވާ، عدنއޭ ކިއުނު ސުވަރުގެތަކެވެ. ހަމަކަށަވަރުން، އެކަލާނގެ وعدފުޅަކީ، އަންނާނޭ އެއްޗެއްކަމުގައިވެއެވެ.\n(62) އެތާނގައި ބޭކާރު ވާހަކައެއް އެއުރެންނަކަށް ނީވޭނެތެވެ. އެހެނެއްކަމަކު، (އިވޭނީ) سلامއާއި، تحيّةގެ އަޑެވެ. އަދި ހެނދުނާއި، ހަވީރު އެއުރެންގެ رزق، އެއުރެންނަށްޓަކައި އެތާނގައި ވެއެވެ.\n(63) އެއީ ތިމަންރަސްކަލާނގެ އަޅުންކުރެ، تقوىވެރިވީ މީހުންނަށް ތިމަންރަސްކަލާނގެ ވާރުތަކޮށްދެއްވާ ސުވަރުގެއެވެ.\n(64) އަދި ކަލޭގެފާނުގެ ވެރިރަސްކަލާނގެ أمرފުޅަށް މެނުވީ، ތިމަންމެން ނުފައިބަމެވެ. ތިމަންމެންގެ ކުރިމަތީގައިވާހާ އެއްޗަކާއި، ތިމަންމެންގެ ފަހަތުގައިވާހާ އެއްޗަކާއި، އެދެމެދުގައިވާހާ އެއްޗެއް މިލްކުވެގެންވަނީ، އެކަލާނގެއަށެވެ. އަދި ކަލޭގެފާނުގެ ވެރިރަސްކަލާނގެއީ، ހަނދުމަނެތިވެވޮޑިގެންވާ ކަލަކުކަމުގައި ނުވެއެވެ.\n(65) (އެއީ) އުޑުތަކާއި، ބިމާއި، އެދެމެދުގައިވާހާ ތަކެތީގެ ވެރިރަސްކަލާނގެއެވެ. ފަހެ، ކަލޭގެފާނު، އެކަލާނގެއަށް އަޅުކަންކުރައްވާށެވެ! އަދި އެކަލާނގެއަށް އަޅުކަން ކުރެއްވުމުގައި ދެމިހުންނަވައި، ކެތްތެރިވެވަޑައިގަންނަވާށެވެ! އެކަލާނގެއާ އެއްފަދަ އެކައްޗެއްވެސް ވާކަން ކަލޭގެފާނަށް އެނގިވަޑައިގެންވޭތޯއެވެ؟\n(66) އިންސާނާ ބުނެތެވެ. ތިމަން މަރުވެދިއުމަށްފަހުގައިވެސް، އަލުން ދިރުމަކަށް ނެރުއްވާނޭހެއްޔެވެ؟\n(67) އެ އިންސާނާ މީގެކުރިން موجودވެގެންވާ އެއްޗެއްކަމުގައި ނުވާ حال، ހަމަކަށަވަރުން، ތިމަންރަސްކަލާނގެ އޭނާ ހެއްދެވިކަން އޭނާ ހަނދާން ނުކުރަނީހެއްޔެވެ؟\n(68) ފަހެ، ކަލޭގެފާނުގެ ވެރިރަސްކަލާނގެ ގަންދެއްވައި وحىކުރައްވަމެވެ. ހަމަކަށަވަރުން، شيطانންނާ އެކުގައި އެއުރެން محشرއަށް ފޮނުއްވާހުށީމެވެ. ދެން ކަކޫޖެހިގެންވާ حال، ނަރަކައިގެ ވަށައިގެން އެއުރެން ގެންނަވާހުށީމެވެ.\n(69) ދެން ތިމަންރަސްކަލާނގެ ކޮންމެ ބަޔެއްގެ ތެރެއިންވެސް އެއުރެންކުރެ رحمنވަންތަ ރަސްކަލާނގެއަށް އެންމެ ދެކޮޅުވެރިކަން ބޮޑު މީހުން ވަކިކޮށް ނެރުއްވާހުށީމެވެ.\n(70) ދެން ހަމަކަށަވަރުން، އެއުރެންކުރެ ނަރަކަޔަށް ވަނުން أولىކަންބޮޑީ ކޮންބަޔެއްކަން، އެންމެމޮޅަށް ދެނެވޮޑިގެންވަނީ، ތިމަންރަސްކަލާނގެއެވެ.\n(71) އަދި ތިޔަބައިމީހުންކުރެ ނަރަކަ މަތިންލާފައި ނުދާނޭ ހަމައެކަކުވެސް ނުވެއެވެ. އެއީ ކަލޭގެފާނުގެ ވެރިރަސްކަލާނގެއަށް ކަނޑައެޅި ލާޒިމުކުރައްވާފައިވާ ކަމެއްކަމުގައިވިއެވެ.\n(72) ދެން ތިމަންރަސްކަލާނގެ تقوىވެރިވީ މީހުން ސަލާމަތް ކުރައްވާހުށީމެވެ. އަދި އަނިޔާވެރިވީ މީހުން، ކަކޫޖެހިގެންވާ حال، އެ ނަރަކައިގެ ތެރެއަށް ދޫކުރައްވާހުށީމެވެ.\n(73) އަދި އެއުރެންނަށް ތިމަންރަސްކަލާނގެ آيةތައް بيانވެގެންވާ ގޮތުގައި ކިޔައިދެވޭހިނދު، كافرވި މީހުން، إيمانވި މީހުންނަށް ބުނެތެވެ. (ތިމަންމެން) ދެބައިމީހުންކުރެ ދަރަޖައިގެގޮތުން އެންމެމޮޅީ، އަދި މަޖްލިސްގެ ގޮތުން އެންމެރަނގަޅީ، ކޮންބަޔެއްހެއްޔެވެ؟\n(74) އަދި ތިމަންރަސްކަލާނގެ އެއުރެންގެ ކުރިން ކިތައް ކިތައް أمّة ހަލާކުކުރެއްވިން ހެއްޔެވެ؟ މުދާވެރިކަމުގެ ގޮތުންނާއި، ފެންނަ ފެނުމަށް އެއުރެން މާރަނގަޅެވެ.\n(75) ކަލޭގެފާނު ވިދާޅުވާށެވެ! މަގުފުރެދުމުގެ ތެރޭގައިވާ މީހާ (ދަންނާށެވެ!) ފަހެ، އެމީހަކަށް رحمنވަންތަ ރަސްކަލާނގެ عمرދިގުކުރައްވައި، مهلةދެއްވާނެތެވެ. އެއުރެންނަށް وعدކުރައްވާ ކަންތައް، އެއުރެން ދެކެފުމަށްދާނދެނެވެ. އެހެންޏާ (ދުނިޔޭގެ) عذابއެވެ. އެހެންޏާ قيامةދުވަހުގެ ހަލާކެވެ. ފަހެ، ދަރަޖައިގެ ގޮތުން އެންމެނުބައީ، އަދި لشكرގެގޮތުން އެންމެ ނިކަމެތީ، ކޮންބަޔެއްކަން ނިކަންހުރެ އެއުރެންނަށް އެނގޭނެތެވެ.\n(76) ތެދުމަގު ލިބިގެންފި މީހުންނަށް اللَّه ތެދުމަގު ދެއްކެވުން އިތުރުކުރައްވަތެވެ. އަދި ކަލޭގެފާނުގެ ވެރިރަސްކަލާނގެ حضرةގައި، ثواب ލިބުމުގެގޮތުން އެންމެ ހެޔޮވެގެންވަނީ، އަދި ނަތީޖާގެގޮތުން އެންމެ ހެޔޮވެގެންވަނީ، ދެމިހުންނަނިވި\n(77) ތިމަންރަސްކަލާނގެ آيةތަކަށް كافرވެ، އަދި ހަމަކަށަވަރުން، ތިމަންނާއަށް މުދަލާއި، ދަރިން ދެއްވާހުށްޓޭ ބުނިމީހާ، ކަލޭގެފާނު ފަހެ، ދެކެވަޑައިގަތީމުތޯއެވެ؟\n(78) އޭނާއަށް غيبއެނގުނީހެއްޔެވެ؟ ނުވަތަ رحمنވަންތަ ރަސްކަލާނގެ حضرةން عهدއެއް ހިފީހެއްޔެވެ؟\n(79) ހަމަހިލާ އެހެންނަކުން ނުވާނެއެވެ. އޭނާ ބުނާއެއްޗެއް ތިމަންރަސްކަލާނގެ ލިޔުއްވާހުށީމެވެ. އަދި އޭނާއަށް عذاب އިތުރުކުރައްވައި ދިގުކުރައްވާހުށީމެވެ.\n(80) އަދި އޭނާ އެބުނާ މުދަލާއި، ދަރިން (ނެތިކުރައްވައި) އެހުރިހާ އެއްޗެއް، ތިމަންރަސްކަލާނގެ މިލްކުކުރައްވާހުށީމެވެ. އަދި ތިމަންރަސްކަލާނގެ حضرةއަށް އޭނާ އަންނަހުށީ، އެކަނިމާ އެކަންޏެވެ.\n(81) އެއުރެން اللَّه ފިޔަވައި އެހެން إلهންތަކެއް ހިފީ އެއުރެންނަށް عزّةއެއްކަމުގައި ވާނޭކަމަށެވެ.\n(82) ހަމަހިލާ އެހެންނަކުން ނުވާނެއެވެ. އެ إلهންތަކަށް އެއުރެން އަޅުކަންކުރުމަށް إنكارކުރާނެތެވެ. އަދި އެ إلهންތައް އެއުރެންގެ މައްޗަށް عداوةތެރިންކަމުގައި ވާނެތެވެ.\n(83) كافرވި މީހުންގެމައްޗަށް ހަމަކަށަވަރުން، ތިމަންރަސްކަލާނގެ شيطانން ފާކުރެއްވިކަން، ކަލޭގެފާނު ދެނެވަޑައިނުގަންނަވަމުތޯއެވެ؟ އެ شيطانން އެއުރެންނަށް ވަސްވާސްދީ ހެއްލުންތެރިކުރެތެވެ.\n(84) ފަހެ، ކަލޭގެފާނު އެއުރެންގެ މައްޗަށް ވަސްވެވަޑައިނުގަންނަވާށެވެ! ހަމަކަށަވަރުން، ތިމަންރަސްކަލާނގެ އެއުރެންނަށްޓަކައި (أجلގެ ދުވަސްތައް) ގުނައި عددކުރައްވަމެވެ.\n(85) تقوىވެރިން، رحمنވަންތަ ރަސްކަލާނގެ حضرةއަށް (عزّةތެރި) وفدއެއްގެ ގޮތުގައި ތިމަންރަސްކަލާނގެ އެއްކުރައްވާ ދުވަސް (ހަނދުމަކުރާށެވެ!)\n(86) އަދި ކަރުހިއްކައިގެންފައިވާ ޖަނަވާރުތަކެއް ފެނާދިމާޔަށް ދާފަދައިން، ތިމަންރަސްކަލާނގެ، ކުށްވެރިން ނަރަކަޔާ ދިމާޔަށް ލަވައި ގެންދަވާހުށީމެވެ.\n(87) رحمنވަންތަ ރަސްކަލާނގެ حضرةގައި عهدއެއް ހިފާފައިވާ މީހަކަށް (އެކަލާނގެ إذنދެއްވުމުން) މެނުވީ، އެއުރެންކުރެ އެކަކަށްވެސް شفاعةތެރިވުމުގެ ބާރެއް ލިބިގެނެއްނުވެތެވެ.\n(88) رحمنވަންތަ ރަސްކަލާނގެ، ދަރިކަލަކު ހިއްޕެވިކަމަށް އެ كافرވި މީހުން ބުނޫއެވެ.\n(89) ހަމަކަށަވަރުން، ތިޔަބައިމީހުން ތިޔަ ގެނައީ، ވަރަށްވެސް ނުބައިވެގެންވާ ބަހެކެވެ.\n(90) އެކަމުގެ ސަބަބުން، އުޑުތައް ފަޅަފަޅައިގެންގޮސް، ބިންގަނޑު އިރައިރައިގެންގޮސް، ފަރުބަދަތައް ކުދިކުދިވެ، ވެއްޓިގެން ދިއުން ކައިރިވެގެންވެއެވެ.\n(91) އެއީ رحمنވަންތަ ރަސްކަލާނގެއަށް ދަރިކަލަކުވާކަމަށް އެއުރެން ގޮވުމުގެ ސަބަބުންނެވެ.\n(92) ފަހެ، ދަރިކަލަކު ހިއްޕެވުން رحمنވަންތަ ރަސްކަލާނގެއަށް އެކަށީގެނެއް ނުވެއެވެ.\n(93) رحمنވަންތަ ރަސްކަލާނގެ حضرةއަށް އަޅެއްގެ ގޮތުގައި ނާންނާނޭ ހަމައެކަކުވެސް، އުޑުތަކުގައްޔާއި، ބިމުގައި ނުވެތެވެ.\n(94) ހަމަކަށަވަރުން، އެކަލާނގެ އެއުރެން ހިމަނުއްވައި، ފުރިހަމަ عددކުރެއްވުމަކުން عددކުރެއްވިއެވެ.\n(95) އަދި قيامةދުވަހުން، އެއުރެންކުރެ ކޮންމެމީހަކު، އެކަލާނގެ حضرةއަށް އަންނަހުށީ، އެކަނިމާއެކަންޏެވެ.\n(96) ހަމަކަށަވަރުން، إيمانވެ صالح عملތައް ކުޅަމީހުން (ދަންނާށެވެ!) رحمنވަންތަ ރަސްކަލާނގެ، އެއުރެންނަށްޓަކައި ލޯބިލައްވާނެތެވެ.\n(97) ފަހެ، ހަމަކަށަވަރުން، ތިމަންރަސްކަލާނގެ، ކަލޭގެފާނު ވާހަކަދައްކަވާ ބަހުން އެ قرآن ފަސޭހަކޮށްދެއްވީ، ކަލޭގެފާނު އެ ފޮތުން تقوىވެރިންނަށް އުފާވެރިކަމުގެ خبرދެއްވުމަށާއި، ދެކޮޅުވެރިވެގެންވާ މީހުންނަށް އެއިން إنذارކުރެއްވުމަށްޓަކައެވެ.\n(98) އަދި ތިމަންރަސްކަލާނގެ، އެއުރެންގެ ކުރިން ކިތައްކިތައް أمّة ހަލާކު ކުރެއްވިންހެއްޔެވެ؟ އެއުރެންކުރެ އެކަކުވެސް، ކަލޭގެފާނަށް ފެނިވަޑައިގަންނަވާތޯއެވެ؟ ނުވަތަ އެއުރެންގެ އެއްވެސް އަޑެއްބަޑެއް، ކަލޭގެފާނަށް ވިވަޑައިގަންނަވާތޯއެވެ؟


މާސްކު ބޭނުންކުރަން ބާރު ނާޅާނެކަމަށް ނެދަލެންޑްސުގެ ސަރުކާރުން ބުނެފި މާސްކު ބޭނުންކުރަން ބާރު ނާޅާނެކަމަށް ނެދަލެންޑްސުގެ ސަރުކާރުން ބުނެފި\nމާސްކު ބޭނުންކުރަން ބާރު ނާޅާނެކަމަށް ނެދަލެންޑްސުގެ ސަރުކާރުން ބުނެފި\nނެދަލެންޑްސުގެ ރޮޓަޑަމް - ފޮޓޯ: ރޮއިޓަރސް\nކޯވިޑް-19 ފެތުރުން ހުއްޓުވުމަށް މާސްކު އެޅުމަށް ރައްޔިތުންނަށް ބާރު ނާޅާނެކަމަށް ނެދަލެންޑްސުގެ ސަރުކާރުން ބުނެފިއެވެ. އެޤައުމުން އެގޮތަށް ނިންމީ މާސްކު ބޭނުންކުރުމުން ބަލި ޖެހުމުން ރައްކާތެރިކޮށްދޭކަމުގެ ހެއްކެއް ލިބިފައިނުވާކަމަށް ބުނެއެވެ.\nޖުލައި މަހުގެ އެއްވަނަ ދުވަހު ނެދަލެންޑްސުގައި އަޅާފައިވާ ފުރަބަންދުގެ ފިޔަވަޅުތައް އުވާލުމުން އެ ޤައުމުގައި ކޯވިޑް-19 ފެތުރޭ މިންވަރު ދަނީ އިތުރުވަމުންނެވެ. އެ ޤައުމުގައި މިހާތަނަށް 53،621 މީހުންނަށް ކޯވިޑް-19 ޖެހި، 6،147 މީހުންވަނީ މަރުވެފައެވެ. ފާއިތުވި ހަފުތާގެ ތެރޭގައި ބަލި ޖެހޭ މީހުންގެ ނިޞްބަތްވަނީ 33 އިންސައްތައަށްވުރެ އިތުރުވެފައެވެ. ބަލި ޖެހޭ މީހުންގެ ޢަދަދު އިތުރުވުން ހުއްޓުވުމަށް މާސްކު ބޭނުންކުރުމަށް ބާރު އެޅުމުގެ ބަދަލުގައި އިޖުތިމާޢީ ގައިދުރުކަން ބެހެއްޓުމުގެ ޤަވާއިދުތައް އިތުރަށް ހަރުދަނާކުރުމަށް އެ ޤައުމުގެ ސަރުކާރުންވަނީ ނިންމައިފައެވެ.\nނެދަލެންޑްސުގެ ޞިއްޙަތާބެހޭ ވަޒީރު ތަމާރާ ވެން އާކް ވިދާޅުވީ މާސްކު ބޭނުންކުރުމުގެ ފައިދާ ދައްކުވައިދޭ އެއްވެސް ހެއްކެއް ހޯދިފައިނުވާކަމަށެވެ. އެހެންކަމުން ފޮތިފަދަ މާސްކު ބޭނުންކުރުމަށް ޢާންމުންނަށް ބާރު ނޭޅުމަށް ވަޒީރުންގެ މަޖިލީހުން ނިންމާފައިވާކަމަށް އޭނާ ވިދާޅުވިއެވެ. އެ ނިންމުމަކީ ވިލާތުގެ ގިނަ ޤައުމުތަކުގެ ނިންމުމާ ތަފާތު ނިންމުމެކެވެ. ޢާންމުތަންތަނުގައި މާސްކު ބޭނުންކުރުމަށް ވިލާތުގެ ބައެއް ޤައުމުތަކުގައިވަނީ މަޖުބޫރުކޮށްފައެވެ.\nނެދަލެންޑްސުގެ ނެޝަނަލް އިންސްޓިޓިއުޓު އޮފް ހެލްތު، އާރުއައިވީއެމްގެ އިސްވެރިޔާ ޔާފު ވެން ޑިސެލް ވިދާޅުވީ މާސްކު ބޭނުންކުރުމުން ބަލި ފެތުރޭ މިންވަރު ލަސްކޮށްދޭކަމަށް ބައެއް ދިރާސާތަކުން ދެއްކިނަމަވެސް މާސްކު ބޭނުންކުރުމުގެ ސަބަބުން ނެދަލެންޑްސުގައި ބަލި ފެތުރެމުންދާގޮތަށް ބަދަލެއް އަންނާނެކަމަށް ޤަބޫލުނުކުރެވޭކަމަށެވެ. ނުބައިކޮށް މާސްކު ބޭނުންކުރުމާއި އިޖުތިމާޢީ ގައިދުރުކުން ރަނގަޅަށް ފަރިތަނުކުރުމުގެ ސަބަބުން ބަލި ފެތުރޭ މިންވަރު އިތުރުވުން އެކަށީގެންވާކަމަށްވެސް އޭނާ ވިދާޅުވިއެވެ. އެހެންކަމުން ޢާންމުތަންތަނުގައި މާސްކު ބޭނުންކުރާނަމަ އޭގެ ބޭނުން އެންމެ ރަނގަޅުގޮތުގައި ހިފާނެ ގޮތް ދަސްކޮށްދޭން ޖެހޭނެކަމަށް އޭނާ ވިދާޅުވިއެވެ.


BREAKING | Covid-19: Brazil In Iyye 3400 Maru - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިތުރު 3400 އަށްވުރެ ގިނަ މީހުން މަރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު ބްރެޒިލް އިން މިދިޔަ 24 ގަޑިއިރުތެރޭ އެކަނިވެސް 3,462 މީހަކު މި ބަލީގައި މަރުވެފައި ވެއެވެ. މިއާއެކު އެޤައުމުން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދު މިހާރު ވަނީ 362,180 އަށް އަރާފައެވެ.\nމިދިޔަ 24 ގަޑިއިރު ތެރޭ ދުނިޔެއިން އެންމެ ގިނަ ބަޔަކު، ކޮވިޑް-19 ގައި މަރުވި ޤައުމަކީވެސް ބްރެޒިލް އެވެ. ފާއިތުވެދިޔަ ދުވަސްތަކުގައި އެޤައުމުން މި ބަލީގައި މަރުވާ މީހުންގެ އަދަދު އަންނަނީ ހިފެހެއްޓުމެއްނެތި އިތުރުވަމުންނެވެ.\nކޮވިޑް-19 ޖެހިގެން އިއްޔެ ބްރެޒިލް އިން އެތައް ސަތޭކަ ބަޔަކު މަރުވެފައި ވާއިރު، އެޤައުމުން އިއްޔެ އެކަނިވެސް 75000 އަށްވުރެ ގިނަ މީހުން އަލަށް މިބައްޔަށް ފައްސިވެފައި ވެއެވެ. މިއާއެކު އެޤައުމުން މި ބަލި ޖެހުނު މީހުންގެ ޖުމްލަ އަދަދު މިހާރު އުޅެނީ 13,677,564 ގައެވެ. އެޤައުމަކީ ދުނިޔެއިން ތިންވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވީ ޤައުމެވެ.\nކޮވިޑް-19 ގެ ނުރައްކާ ދުނިޔެއިން އެންމެ ބޮޑުވެފައިވާ ޤައުމުތަކުގެ ތެރޭގައި ހިމެނޭ ބްރެޒިލް އިން މިހާތަނަށް މިބަލި ޖެހުނު މީހުންގެ ތެރެއިން ރަނގަޅުވީ 12 މިލިއަން މީހުންނެވެ. އަދި މިވަގުތު ފަރުވާދެމުންދާ 1.2 މިލިއަން މީހުންގެ ތެރެއިން 8300 އަށްވުރެ ގިނަ މީހުންނަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން އެޤައުމުން ކޮވިޑް-19 ޖެހިގެން މަރުވާ މީހުންގެ އަދަދު ކުރިޔަށް އޮތް ދުވަސްތަކުގައި ވެސް ވަރަށް ބޮޑަށް އިތުރުވެގެން ހިނގައިދާނެކަމުގެ ބިރު އެބައޮތެވެ.\nބްރެޒިލް ހިމެނޭހެން ދުނިޔޭގެ 219 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ދުނިޔޭގެ އެކި ކަންކޮޅުތަކުން މިހާތަނަށް މި ބަލި ޖެހުނު މީހުންގެ އަދަދު 138 މިލިއަނަށް އަރާފައިވާއިރު، އޭގެތެރެއިން 2.9 މިލިއަން މީހުން ވަނީ މަރުވެފައެވެ.\nކޮވިޑް ޖެހިގެން މިއަދު ހަވަނަ މީހަކު ނިޔާވެއްޖެ\nވެލިދޫން 16 ފަތުރުވެރިއަކު ކޮވިޑަށް ފައްސިވެއްޖެ\nމާލޭގައި އަމިއްލަ ކުންފުނިތަކާއި އޮފީސްތައްވެސް ބަންދު ކުރަން އަންގައިފި


Samsung In Dhen Nerey Phone Olhaa Leveyne - Vaguthu\nސެމްސަންގް އިން ދެން ނެރޭ ފޯނު އޮޅާލެވޭނެ\nސެމްސަންގއިން ދެން އަލަށް ނެރޭ ފޯނުގެ ވާހަކައަކީ ނުދައްކާ ދޫކޮށްލެވޭ ވަރުގެ ވާހަކައެއް ނޫނެވެ. އެ ކުންފުނިން އަންނަ އަހަރު ނެރެން ހަމަޖެހިފައިވަނީ އޮޅާލެވޭ ފޯނެއްކަމަށް ޓެކްނޮލޮޖީ ނޫސްތައް ގެނެސްދޭ ނޫސްތަކުން މިހާރު ދަނީ ބުނަމުންނެވެ.\nސެމްސަންގ އިން އަންނަ އަހަރު ތެރޭގައި ނެރެން ހަމަޖެހިފައިވާ ނޯޓް ސީރީޒްގެ މި ފޯނަކީ މިފަދަ ފީޗާސްތަކާއެކު ނެރޭ ފުރަތަމަ ފޯނެވެ. ސެމްސަންގ މިކަމަށް މި ވަނީ ވަރަށް ބޮޑަށް ތައްޔާރުވެފައެވެ. ނަމަވެސް ކުރަން ޖެހޭ ގިނަ ކަންތައްތަކެއް އެބަ ހުރިކަމަށް ސެމްސަންގ އިން ދަނީ ބުނަމުންނެވެ.\nބެލެވޭގޮތުގައި އަންނަ އަހަރު ސެމްސަންގ އިން ނެރޭ މި ފޯނާއި، އެޕަލްއިން އިއްޔެ ނެރުނު އެޕަލް އެކްސް ފޯނާއި އަޅާ ކިޔާލާނެ އެތައް ބަޔަކު ތިބޭނެއެވެ. މިއީ އެޕަލްގެ ފޭނުންނަށް "ހަޖަމް" ކޮށްލެވޭ ވަރުގެ ކަމެއްހެން ހީނުވެއެވެ. އެހެން ނަމަވެސް އަންނަ އަހަރު ތެރޭގައި އައިފޯންއިން ސެމްސަންގއަށްވުރެ މޮޅު ފޯނެއް ނެރެދާނެއެވެ. ސަބަބެއްކަަމަށް ވަނީ އަބަދުވެސް ސެމްސަންގ އާއި އެޕަލް އަކީ ވާދަވެރި ދެ ކުންފުނިކަމަށް ވާތީއެވެ.\nސެމްސަންގގެ ފޯނުގެ ކަންތައްކާއި ބެހޭ ރައީސް ކޮހް ޑޮންގ ޖިންގ ވިދާޅުވިގޮތުގައި، އަންނަ އަހަރު ނެރުމަށް ތައްޔާރުވަމުންދާ ސެމްސަންގ މި ފޯނަކީ އޮޅާލެވޭ ގޮތަށް ހަދާފައިވާ އޯލެޑް ޑިސްޕްލޭއެއް އިންނަ ފޯނެކެވެ.\nއެ ކުންފުނިން މީގެ ކުރިންވެސް ފަތް ޖަހާލެވޭ ޑިސްޕްލޭއެއް އިންނަ ފޯނެއް އީޖާދު ކުރުމުގެ ވިސްނުން ގެންގުޅުނެވެ. ނަަމަވެސް އެއިރު އެކަން ކާމިޔާބުވާގޮތް ވަނީ ނުވެފައެވެ.\nސެމްސަންގްގެ އެންމެ ފަހުގެ ފޯނުތައް ކަމަށްވާ ގެލެކްސީ އެސް8 އާއި އެސް8 ޕްލަސް ލޯންޗް ކޮށްފައިވަނީ މިއަހަރުގެ މާރޗް މަހުއެވެ. އަދި ގެލެކްސީ ނޯޓް 8 ނެރުނީ މިދިޔަ މަސް ތެރޭގައެވެ. އެ ފޯނުތަކަށްވެސް ބޮޑު ތަރުހީބެއް ލިބިގެން ދިޔައެވެ،\nމިއީ އިއްޔެ އައިފޯން ނެރުމާއި ގުޅިގެން އައިފޯންގެ އަޑު ކަނޑުވާލަން ވެގެން ސެމްސަންގ އިން ޖައްސާލި ސްޓަންޓެއްކަމަށް ބެލެވެއެވެ.


galehiri: ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 3\nދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 3\nދެކުނުގެ ފަނޑިޔާރުންގެ ވާހަކަ\nލިޔާން ފަށައިގަންނަ ބަޔާއި އަދި އޭގެ ފަހަށް އަންނާނެ ބައެއް ބައިތަކުގައި ފަނޑިޔާރުންގެ ވާހަކަތައްވެސް އަންނާނެއެވެ. ހުރަވީ ޚާންދާނުގެ ރަސްކަމުގެ މެދަކާއި ހަމައިން ފެށިގެން ނިމޭކޮޅާއި ހަމައަށް ދެކުނުގެ އަތޮޅުތަކަށް ނިސްބަތްވާ ބޭފުޅުން މާލެ ގެނެސް ފަނޑިޔާރުކަން ހަވާލުކުރިއެވެ. ލިޔަމުން މިދަނީ ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް ކަމުގައިވާތީ މިބަޔަކީ ވެސް ގެނައުން ކޮންމެހެންވެސް މުހިއްމު ބައެކެވެ. އެހެނީ ހުރަވީ ޚާންދާނުގެ ރަސްކަމުގައި ފަނޑިޔާރުގެ އާއި ގަނޑުވަރު ކިތަންމެ ފަހަރަކު އޮތީ މުޑިއަރައިފައެވެ.\nއައްޑޫ ބޮޑުފަނޑިޔާރު ނުވަތަ ގާޒީ މުހައްމަދު ޝަމްސުއްދީނަކީ ބަގާވާތަކުން ހުރަވީ ރަސްކަން ފެށުމުގެ މާކުރިން ރާއްޖޭގައި ފަނޑިޔާރުކަން ކުރެއްވި ބޭފުޅެކެވެ. އެއީ އައްޑޫން މާލެ ގެނެވުނު ފުރަތަމަ ފަނޑިޔާރެވެ. އެފަނޑިޔާރުކަމެއް އެތަކުރުފާނު ކުރެއްވީ ދިޔަމިގިލީ ޚާންދާނުގެ ރަސްކަމާއި އިސްދޫ ޚާންދާނުގެ ރަސްކަމަށްވުރެވެސް ކުރިން އުތީމު ޚާންދާނުގެ ރަސްކަމުގެ ތެރޭގައެވެ. އައްޑޫ ބޮޑުފަނޑިޔާރު އެންމެ ފުރަތަމަ ފަނޑިޔާރު ކަމަށް އައްޔަން ކުރެއްވީ ބޮޑުރަސްގެފާނުގެ ކުރިން ތަޚުތުގައި ހުންނެވި ސުލްތާން ހުސެން ފާމުލަދެރި ކިލެގެއެވެ. ފަނޑިޔާރު ކަމަށް އޭނާ އިސްކުރެވުނީ 1609 ވަނަ އަހަރު ކަމަށް ހީކުރެވެއެވެ. ބޮޑުރަސްގެފާނު ތަޚުތުގައި އިށީންނެވުމަށްފަހު ވެސް އައްޑޫ ބޮޑުފަނޑިޔާރު މަގާމުގައި ބެހެއްޓެވިއެވެ. މިތަކުރުފާނު ފަނޑިޔާރުކަމުން ވަކިކުރެވުނީ އެއްދުވަހަކު ކިޔުއްވި ޚުތުބާ އެއްގައި ބޮޑުރަސްގެފާނަށް ދުއާ ކުރެއްވުމުގައި އެންމެ ކަލިމައެއް ވައްޓާލެއްވި ކަމަށްޓަކައެވެ.\nރަސްގެފާނަށް ތައުރީފު ކުރެއްވުމުގައި މަލިކުލް ބައްރު ވަލް ބަހުރު (އެއްގަމާއި ކަނޑުގެ ވެރި ރަސްގެފާނު) ވިދާޅުނުވެ ވިދާޅުވީ މަލިކުލް ބައްރު (އެއްގަމުގެ ވެރި ރަސްގެފާނު) މިހެންނެވެ. މި ސަބަބާއި ހުރެ ބޮޑުރަސްގެފާނު ކޯފާވީއެވެ. ކޯފާވެގެން އޭނާގެ އުފަން ރަށް އައްޑޫ މީދޫއަށް އަރުވާ ލެއްވީއެވެ. މިތަކުރުފާނު ދިވެހިރާއްޖޭގެ ފަނޑިޔާރުކަން 39 އަހަރު ކުރެއްވިއެވެ. ފަނޑިޔާރުކަމުގެ މުއްދަތަށް ބަލާއިރު މި ވަކިކުރެއްވުމެއް އައީ ބޮޑުރަސްގެފާނުގެ ރަސްކަމުގެ ވެސް އެންމެ ފަހު އަހަރުގައެވެ. ބޮޑުރަސްގެފާނުގެ ގާތްގަޑަކަށް މުޅި ރަސްކަމުގައި ރާއްޖޭގެ ފަނޑިޔާރުކަމުގައި ހުންނެވީ އައްޑޫ ބޮޑުފަނޑިޔާރު ތަކުރުފާނެވެ.\nއޭނާގެ ފަހުން އެތަކުރުފާނުގެ ދަރީންގެ ތެރެއިން ގާޒީ ހުސައިން ގުތުބުއްދީނާއި ކާފަދަރިންގެ ތެރެއިން ގާޒީ ހަސަން އާއި ގާޒީ މުހައްމަދު ވަނީ ފަނޑިޔާރުކަން ކުރައްވައިފައެވެ. މީގެ ތެރެއިން ގާޒީ މުހައްމަދު ފަހުން ސުލްތާން މުހައްމަދު ހަތަރެއްގެ ނަމުގައި ރަސްކަންވެސް ކުރެއްވިއެވެ. މަޝްހޫރު ދެއްވަދޫ ރަސްގެފާނަކީ އެއީ އެވެ.\nޝަމްސުއްދީން ބޮޑުފަނޑިޔާރު ތަކުރުފާނުގެ ދަރީންގެ ތެރެއިން ނާއިބު އަހުމަދު ޝިހާބުއްދީނަކީ މާލޭގެ ނާއިބެކެވެ. ޚަތީބެކެވެ. އިސްކަންދަރު ރަސްގެފާނުގެ ދައުރުގައި ހުކުރުމިސްކިތުގައި ފުރަތަމަ މަދަރުސާ ހިންގެވީވެސް މި އަހުމަދު ޝިހާބުއްދީނެވެ. ޝަމްސުއްދީނުގެ ދަރިވަރުންގެ ތެރެއިން އެތަކުރުފާނަށް ދޮންކާފަ ވިދާޅުވާ މީދޫ މަހުމޫދު ރަންފުތު ފަނޑިޔާރުމަނިކުފާނާއި ނާއިބު މީދޫ މުހައްމަދު ސިރާޖުއްދީނަކީ ވެސް އޭރު ދަރުބާރުގައި ބަސްވިކޭ ނުފޫޒު ހުރި މީހުންނެވެ. މީގެ ތެރެއިން ސިރާޖުއްދީނަކީ ފަހުން ރަސްކަންދޭން އުޅުމުން އެކަމަށް އިންކާރު ކުރައްވައި ފިއްލަވައިގެން ފުނަދޫއަށް ވަޑައިގެންނެވި އާލިމެވެ. ފަހުން ފުނަދޫ ޚަތީބު ސިރާޖުއްދީނުގެ ނަމުން މަޝްހޫރުވީ މި ތަކުރުފާނެވެ.\nސުލްތާނު ހުސައިން ފާމުލަދޭރިކިލެގެ ރަސްކަން 1609 ގައި ފެށުނު ހިސާބުން ގޮސް ސުލްތާނު މުހައްމަދު ހަތަރެއްގެ ނަމުގައި ރަސްކަން ކުރެއްވި ދެއްވަދޫ ރަސްގެފާނުގެ ދައުރު 1701 ގައި ނިމެންދެން ގާތްގަޑަކަށް ސަތޭކަ އަހަރާއި ކައިރިކުރާ މުއްދަތަކަށް ރަސްކަމުގެ ތެރޭގައި އައްޑޫ ނުފޫޒު ވަރަށް ގަދަ އެވެ. މި ދެއްވަދޫ ރަސްގެފާނަކީ އިސްދޫ ޑައިނާސްޓީ ނުވަތަ އިސްދޫ ދަރިކޮޅުގެ ރަސްކަމުގެ ސިލްސިލާގެ ފެށުމެވެ. މި ރަދުންގެ ރަސްކަމުގައި އައްޑޫ ވަރަށް ގިނަ ބަޔަކަށް ތަފާތު ކަންކަމަށް ކޮލިލެވުނެވެ.\nއައްޑޫ ބޮޑު ފަނޑިޔާރުގެ ޒަމާން މާޒީވެދިއުމަށްފަހު ދެން އައްޑޫ ބެއިކަލުން ފަނޑިޔާރުކަމަށް އައްޔަން ކުރުމުގެ ސިލްސިލާއެއް ފެށުނީ ހުރަވީ ޚާންދާނުގެ ރަސްކަމުގެ މެދުތެރޭގައެވެ. މުސްކުޅި ބަންޑާރައިންގެ ރަސްކަމުގައި މި ސިލްސިލާ ފެށުނީ އައްޑޫ މީދޫ އިބްރާހިމް މަޖުދުއްދީނަށް 1886 ގައި ފަނޑިޔާރުކަން ދެއްވި ހިސާބުންނެވެ. އެތަކުރުފާނަކީ ބޮޑު ފަނޑިޔާރުގެ އައުލާދެވެ. ދުވަސްވަރަކީ އަތިރީގޭ ދޮން އަހުމަދު ދީދީ އާއި ކަކާގޭ އަލީ ރަންނަބަނޑޭރިކިލެގެފާނާއި ދޭތެރޭގައި ބޮޑުވަޒީރުކަމަށް ހިފުމުގެ ހަނގުރާމަ އެންމެ ގަދަވެފައި އޮތް ދުވަސްވަރެވެ. ފަނޑިޔާރުގެއަށް ވެސް އެކަމުގެ ހޫނުކަން ފޯރަމުން ދިޔަ ދުވަސްވަރެވެ.\nމަޖުދުއްދީނު ފަނޑިޔާރު ތަކުރުފާނު ގެންގުޅުއްވީ ގައިކޮޅު ގައިގާދުރު ސިޔާސަތެކެވެ. ގަނޑުވަރުތެރޭގެ އެއްވެސް ކަމަކާއި ނުބެހުމުގެ ސިޔާސަތެކެވެ. އެދުވަސްވަރަކީ ގަނޑުވަރުތެރޭގައި ލާދީނީކަންތައް އިންތިހާއަށް ބޮޑުވެގެން ދިޔަދުވަސްކޮޅެއްކަން އިސްވެ ލިޔެވުނު ބާބުގައި ބަޔާންކުރެވިފައިވާނެއެވެ. ފަނޑިޔާރުކަމުގައި ހުންނަ މީހާއަކީ ދީނީ އަދި ޝަރުއީ ކަންކަމުގައި ފަހު ބަސް ބުނާ މީހާކަމަށްވިޔަސް މިޒާތުގެ ކަންކަން ހުއްޓުވުމަށް މަޖުދުއްދީން ފަނޑިޔާރުތަކުރުފާނު މަސައްކަތެއް ނުކުރައްވައެވެ. އަދި ކަކާގެ އާއި އަތިރީގޭ އަރާރުންތަކުގައިވެސް ވަކިކޮޅެއް ނުނަންގަވައެވެ. މިހެންވުމުން ސިޔާސީ ކަންކަމާއި ފަނޑިޔާރުގެ އޮތީ ވަކިކުރެވިފައި ކަމަށް ބުނެވިދާނެއެވެ.\nމުސްކުޅިބަންޑާރައިންގެ ރަސްކަމުގައި މަޖުދުއްދީން އަވަހާރަވެއްޖެއެވެ. އެތަކުރުފާނު އަވަހާރަވުމުން ދެން ފަނޑިޔާރުކަމަށް ގެނެވުނީ އެތަކުރުފާނާއި ދެބޭންގެ ދެދަރި އައްޑޫ މީދޫ އައިސާދަރުގޭ މޫސާ ބަދްރުއްދީނެވެ. މިއީވެސް ބޮޑުފަނޑިޔާރުގެ އައުލާދެވެ. މޫސާ ބަދުރުއްދީނަކީ މަޖުދުއްދީނާއި ޚިލާފަށް ކަންކަމާއި ބެހިވަޑައިގެންނެވި ބޭފުޅެކެވެ. އެހިސާބުން އަތިރީގޭ ދޮން އަހުމަދު ދީދީ އާއި މޫސާ ބަދުރުއްދީން ރަނގަޅަށްވެސް މުޑިއަރައިފިއެވެ. އެހެންވެ މިތަކުރުފާނު ބޭނުންފުޅުވާ ގޮތަށް ފަނޑިޔާރުގެ ހިންގުން ދަތިފުޅުވީމާ ދެ އަހަރެއްހާ ދުވަސް ފަހުން އަމިއްލަފުޅަށް އިސްތިއުފާ ދެއްވައިފައި ރަށަށް ވަޑައިގަތީއެވެ.\nމޫސާ ބަދުރުއްދީން ރަށަށް ވަޑައިގަތީމާ ދެން މުސްކުޅިބަންޑާރައިން ފަނޑިޔާރުކަމަށް އައްޔަން ކުރެއްވީ އައްޑޫ މީދޫ ދެށިނާގެ އިސްމާއިލް ބަހާއުއްދީނެވެ. މިއީ އަވަހާރަވި މަޖުދުއްދީނު ފަނޑިޔާރުތަކުރުފާނުގެ ދަރިކަލެކެވެ. މުސްކުޅި ބަންޑާރައިން އަވަހާރަވެ އެރަދުންގެ ދަރިކަލުން އިބްރާހިމް ނޫރައްދީން 1888 ގައި ރަސްކަމަށް އިސްވެވަޑައިގެންނެވިއިރު ފަނޑިޔާރުކަމުގައި ހުންނެވީ މި އިސްމާއީލް ބަހާއުއްދީނެވެ. އަދި އޭގެފަހުން ކަކާގެ އާއި އަތިރީގޭ ކޯޅުމެއްގައި ނޫރައްދީން ތަޚުތު ދޫކޮށްލައްވައި މުއީނުއްދީން ދެވަނަ 1892 ގައި ރަސްކަމަށް ވަޑައިގެންނެވިއިރުވެސް ފަނޑިޔާރުކަމުގައި ހުންނެވީ އިސްމާއިލް ބަހާއުއްދީނެވެ. މިތަކުރުފާނުވެސް ގެންގުޅުއްވީ ގައިކޮޅު ގައިގާދުރު ސިޔާސަތެކެވެ. އެހެންވީމާ ފަނޑިޔާރުގެ އަށް ގަނޑުވަރުތެރޭގެ ކޯޅުންތަކެއް ނާދެއެވެ. މުއީނުއްދީން ދެވަނަ ރަސްކަމަށް ވަޑައިގެންނެވި އަހަރު އިސްމާއިލް ބަހާއުއްދީން އަވަހާރަވެއްޖެއެވެ.\nބަހާއްދީނަށް ފަހު ދެން މުއީނުއްދީނު ދެވަނަ ފަނޑިޔާރުކަން ދެއްވީ ފުވައްމުލަކު އީސާ ނާއިބުގެ ދަރިކަލުން މުހައްމަދު ޖަމާލުއްދީން ނާއިބު ތުއްތުއަށެވެ. މިއީ ފިސާރި ކެރިވަޑައިގަންނަވާ ހިތްވަރުފުޅުގަދަ އިލްމުވެރި ބޭފުޅެކެވެ. މިތަކުރުފާނަކީ އައްޑޫ ބޮޑުފަނޑިޔާރު ތަކުރުފާނުގެ ބައްޕަ ހަސަން ރަނަހަމާދި ތަކުރުފާނާއި އެއްބަނޑު އެއްބަފާ ހުސައިން ތަކުރުފާނުގެ ދަރިކޮޅުން ވަޑައިގެން ހުންނެވި ބޭކަލެކެވެ. އައުލާދަކީ ފުވައްމުލަކު އެޅަތޮށިގޭ އާއިލާއެވެ. ނާއިބު ތުއްތު ހައްގުބަސް ވިދާޅުވާތީ ދޭތެރެ ދޭތެރެއިން އަރުވައިލެވެއެވެ.\nނާއިބު ތުއްތު އަށްފަހު ދެން އައްޑޫ މީދޫން ގެނެވުނު ފަނޑިޔާރަކީ އެޅެގޭ ޝައިޚް އަލި ދީދީ އެވެ. އޭނާ ފަނޑިޔާރުކަން ކުރެއްވީ ހާޖީ އިމާދުއްދީނުގެ ރަސްކަމުގައި 1900 އިން 1902 އަށެވެ. އެއީ ދިޔަމިގިލީ ޚާންދާނުގެ ބޭފުޅެކެވެ. އެ ދީދީގެ މުނިކާފައަކީ ގިޔާސުއްދީނު ރަދުންގެ އިބްރާހިމް ފާމުލަދޭރިކިލެގެފާނެވެ. މުހައްމަދު ޝަމްސުއްދީން ތިންވަނަ ރަސްކަމަށް ވަޑައިގަތުމާއެކު ޝައިޚް އަލި ދީދީ ފަނޑިޔާރުކަމުން ވަކިކޮށް އެއްލައިލިއެވެ. މާގިނަދުވަސްތަކެއް ނުވެ އެދީދީ އަވަހާރަވީވެސް އަތިރީގޭ އިބްރާހިމް ދޮށިމޭނާކިލެގެފާނު ކުރެއްވި ގޯނާއެއްގެ ތެރެއިން ގޮތްނޭގޭ ގޮތަކަށެވެ.\nއަތިރީގޭގެ އައު ބާބެއް ފެށުން\nދޮން އަހުމަދު ދީދީ ގާލީއަށް ވަޑައިގެންނެވިތާ ގިނަދުވަސްތަކެއް ނުވެ އަވަހާރަވެއްޖެއެވެ. ދޮން އަހުމަދު ދީދީގެ ދަރިކަލުން ގަލޮޅުގޭ އަލީ ދޮށިމޭނާކިލެގެފާނު ގާލީގައި ބޮޑަށް ކުރެއްވީ ވިޔަފާރިއެވެ. އަލީ ދޮށިމޭނާކިލެގެފާނުގެ ދަރިކަލުން އަތިރީގޭ އިބްރާހިމް ދޮށިމޭނާކިލެގެފާނުވެސް ހުންނެވީ ގާލީގައެވެ. އެހެންކަމުން މުސްކުޅި ބަންޑާރައިންގެ ރަސްކަމުގެ ފަހު ދިހަވަރަކަށް އަހަރު ދިޔައީ އަތިރީގޭގެ މާބޮޑުކަމެއް މާލޭގައި ނެތިއެވެ.\nތަޚުތުގައި ސާޅީސް ތިން އަހަރު ހޭދަކުރެއްވުމަށްފަހު މުސްކުޅި ބަންޑާރައިން އަވަހާރަވީ 1882 ގައެވެ. އެއަށްފަހު ރަސްކަމަށް އިސްވެވަޑައިގަތީ އެރަދުންގެ ދެވަނަ ދަރިކަލުން ސުލްތާން އިބްރާހިމް ނޫރައްދީނެވެ. އާރަދުން އެންމެ ފުރަތަމަވެސް ކުރެއްވި ކަމަކީ ގާލީގައި ހުންނެވި އަތިރީގޭ އިބްރާހިމް ދޮށިމޭނާކިލެގެފާނަށް ފަތްކޮޅެއް ފޮނުއްވައި މާލެ ވަޑައިގަތުމަށް އެންގެވުމެވެ. މުސްކުޅި ބަންޑާރައިންގެ ދައުރުގައި ހުންނެވި ބޮޑުވަޒީރު ކަކާގޭ މުހައްމަދު ރަންނަބަނޑޭރިކިލެގެފާނު މަގާމުން ދުރުކުރައްވައި އަތިރީގޭ އިބްރާހިމް ދޮށިމޭނާކިލެގެފާނަށް ބޮޑުވަޒީރުކަން ދެއްވައިފިއެވެ. އަދި ރަދުންގެ ކޮއްކޯފުޅަކާއި ކައިވެނިވެސް ކޮށްދެއްވައިފިއެވެ.\nމިހިސާބުން އަނެއްކާވެސް ދޮން އަހުމަދު ދީދީ އާއި ކަކާގޭ އަލީ ރަންނަބަނޑޭރިކިލެގެފާނާއި ދޭތެރޭ ހިނގި ބޮޑުވަޒީރުކަމުގެ ވާދަވެރިކަން ދޮން އަހުމަދު ދީދީގެ ކާފަ ދަރިކަލުން އަތިރީގޭ އިބްރާހިމް ދޮށިމޭނާ ކިލެގެފާނާއި ކަކާގޭ އަލީ ރަންނަބަޑޭރިކިލެގެފާނުގެ ދަރިކަލުން މުހައްމަދު ރަންނަބަނޑޭރި ކިލެގެފާނާއި ދެމެދު ފެށުނީ އެވެ. ކަކާގެ އާއި އަތިރީގޭގެ ކޯޅުންތަކުގެ ދެވަނަ ބާބެއް ފެށުނީއެވެ.\nނޫރައްދީނު ރަދުންގެ އަނބިއަނބިކަނބަލުންގެ ތެރޭގައި އެރަދުން އާދަޔާ ޚިލާފަށް ލޯބިފުޅުވާ ކަނބަލަކު އިންނެވިއެވެ. އެއީ ހެންވޭރުގޭ ހަސަން ހަކުރާމަނިކުފާނުގެ ދަރިކަނބަލެކެވެ. މިގޮތުން ރަސްގެފާނާއި ހަސަން ހަކުރާމަނިކުފާނާއި ވަރަށް ގުޅުން ބޮޑެވެ. މި ހަކުރާމަނިކުފާނަކީ ކަކާގޭ އާއިލާގެ ފަރާތަށް ހުންނަވާ ބޭފުޅެކެވެ. މި ގުޅުމުގެ ތެރެއިން އެކިގޮތްގޮތަށް ރާވައިގެން އަނެއްކާވެސް އިބްރާހިމް ދޮށިމޭނާކިލެގެފާނުގެ މައްޗަށް ކަކާގޭ ބޭފުޅުން ގަދަވެވަޑައިގެންފިއެވެ. ބޮޑުވަޒީރުކަމުން އަތިރީގޭ އިބްރާހިމް ދޮށިމޭނާކިލެގެފާނު ވަކިކޮށް ކަކާގޭ މުހައްމަދު ރަންނަބަނޑޭރިކިލެގެފާނަށް ބޮޑުވަޒީރުކަން ދެއްވައިފިއެވެ.\nއިބްރާހިމް ދޮށިމޭނާކިލެގެފާނު ލަދުގެންނެވުމުގެ ގޮތުން އިތުރުކަމެއްވެސް ކަކާގޭ ބޭފުޅުން ކުރެއްވިއެވެ. އެއްގަމުގޭ ދޮންދީދީ އަކީ އިބްރާހިމް ދޮށިމޭނާކިލެގެފާނު ވަރަށް ބޮޑަށް ލޯބިފުޅުވެވަޑައިގެންނެވި އަނބިކަނބަލެކެވެ. އެކައިވެނިން އެތަކެއް ބޭފުޅުންވެސް ލިބިވަޑައިގެންފައިވެއެވެ. އޭގެ ތެރޭގައި އަތިރީގޭ އަބްދުލްމަޖީދު ރަންނަބަނޑޭރި ކިލެގެފާނު ހިމެނިވަޑައިގަންނަވައެވެ. ކޮންމެއަކަސް ކަކާގޭ ބޭފުޅުން ހިތްވަރުދެއްވައިގެން ހަސަން ހަކުރާމަނިކުފާނު އެދޭތެރެއަށް ވަދެވަޑައިގެން ދޮންދީދީ ގަދަކަމުން އިބްރާހިމް ދޮށިމޭނާކިލެގެފާނު އަރިހުން ވަރިކުރުވައި ކައިވެނި ބައްލަވައިގެންފިއެވެ. އެބަނޑުން ހަސަން ހަކުރާމަނިކުފާނަށް ލިބިވަޑައިގެންނެވި ބޭފުޅަކީ އަހުމަދު ކާމިލް ދީދީއެވެ.\nމިކަން މިމަގުން ހިނގީމާ ބަދަލުހިފުމުގެ ޖޯޝާއި ބަގާވާތް ކުރުމުގެ ޖޯޝު އިބްރާހިމްދޮށިމޭނާ ކިލެގެފާނުގެ ހިތްޕުޅުގައި އަށަގަތީ ވަކިވަރަކަށް ނޫނެވެ. އަތިރީގޭ ފަރާތަށް ތިބޭ ބަޔަކާއެކު އިބްރާހިމް ދޮށިމޭނާކިލެގެފާނު ހިންގެވި ހަރަކާތްތަކެއްގެ ތެރެއިން އިބްރާހިމް ނޫރައްދީނު ރަސްކަމުން ވަކިކޮށްފިއެވެ. އެރަދުންނަށް ތަޚުތުގައި އިންނެވުނީ ފަސް އަހަރުއެވެ. އިބްރާހިމް ނޫރައްދީން ބޭލުމަށްފަހު އިބްރާހިމް ދޮށިމޭނާކިލެގެފާނު އަޑީގައި ހުންނަވައިގެން ދެން ރަސްކަމަށް ގެނައީ ސުލްތާން މުހައްމަދު މުއީނުއްދީނު ދެވަނަ އެވެ. މިއީ ވަކިކުރެވުނު ނޫރައްދީނު ބަންޑާރައިންނަށް ބޮޑުބޭބެ ވިދާޅުވާ ބޭފުޅެކެވެ. މުސްކުޅި ބަންޑާރައިންނަށް ކާފަ ވިދާޅުވާ ބޭފުޅެކެވެ. މުއީނުއްދީނު ދެވަނަ ތަޚުތަށް އިސްކުރެވުނީ 1886 ގައެވެ. މިހިސާބުން އަނެއްކާވެސް އިބްރާހީމް ދޮށިމޭނާކިލެގެފާނުގެ ބޮޑު ވަޒީރުކަން ފެށުނީއެވެ.\nއަތިރީގޭ އިބްރާހިމް ދޮށިމޭނާކިލެގެފާނު ދެވަނަ ފަހަރަށް ބޮޑުވަޒީރުކަމަށް ވަޑައިގަތުމަށްޓަކައި އަދި ރަސްކަން ބަދަލުކުރުމަށްޓަކައި ބޭނުންކުރެއްވި އުކުޅަކީ އެހާތަނަށް ރާއްޖޭގެ ސިޔާސީ ތާރީޚުގައި އެހެން މީހަކު ބޭނުންކުރިކަން އެނގިފައިވާ އުކުޅެއް ނޫނެވެ. އެއީ ރިޝްވަތުގެ އުކުޅެވެ. ބައްޕާފުޅު އަލީ ދޮށިމޭނާކިލެގެފާނު ގާލީގައި ވިޔަފާރިކުރައްވައިގެން އެއްކުރެއްވިހާ ފައިސާ އިބްރާހިމް ދޮށިމޭނާކިލެގެފާނު ބޭނުން ކުރެއްވީ ހަގުބޭކަލުންނާއި މާލޭ ހަވަރަށް ދީގެން ރިޝްވަތުގެ ބާރުގައި އެމީހުން އަނބުރާލުމަށެވެ. ނޫރައްދީން ރަދުން ވަކިކޮށް މުއީނުއްދީނު ދެވަނަ ރަސްކަމަށް ގެނައީ ރިޝްވަތުގެ ބާރުގައެވެ. ރިޝްވަތުގެ ހުތުރު މޫނު މިރާއްޖެއަށް އެންމެފުރަތަމަ ތައާރަފުކުރި ބޭފުޅަކަށް އަތިރީގޭ އިބްރާހިމް ދޮށިމޭނާކިލެގެފާނު ވެވަޑައިގެންފިއެވެ.\nއިބްރާހިމް ދޮށިމޭނާކިލެގެފާނު ކުރައްވާ ކޮންމެކަމެއް އެކޮޅުކޮޅުން ޖެހޭނެ އާ ކޮންމެވެސް ގޮތެއް ކަކާގޭ ބޭފުޅުން ތަނަވަސް ކުރައްވައެވެ. އެގޮތުން މިފަހަރުވެސް ގިނަ ދުވަސްތަކެއްނުވެ މުއީނުއްދީނު ރަދުންގެ ވިސްނުންފުޅާއި ހަމައަށް ކަކާގޭ ބޭފުޅުން މަގެއް ކޮށްޓަވައިފިއެވެ. ދޮޅުއަހަރެއްހާ ދުވަސްފަހުން އިބްރާހިމް ދޮށިމޭނާކިލެގެފާނު ބޮޑުވަޒީރުކަމުން ވަކި ކުރައްވައި ކަކާގޭ މުހައްމަދު ރަންނަބަނޑޭރިކިލެގެފާނަށް ރަދުން އަނެއްކާވެސް ބޮޑުވަޒީރުކަން ދެއްވީމާ ކަކާގޭ ދިދަ ގަނޑުވަރުގެ ކުރިބޯއްޓަށް އަރައިގެން ހިގައްޖެއެވެ.\nކަކާގޭ ޕާޓީ މިފަހަރު ގަދަވީ މާބޮޑަށެވެ. ދިވެހި އެއްވެސް ވަސީލަތެއްގެ ބޭނުން ހިފައިގެން ބަލިކުރެވޭވަރަށްވުރެ ވެސް މާބޮޑަށެވެ. ރައްޔިތުން ތިބީ ރަދުންނާއި ކަކާގޭ ބޭފުޅުންގެ ފަރާތުގައެވެ. މަޝްހޫރު އިލްމުވެރިޔާ އަދި ގާޒީ ނާއިބު ތުއްތުވެސް ހުންނެވީ އެފަރާތުގައެވެ. މިސަބަބާހެދި އިބްރާހިމް ދޮށިމޭނާކިލެގެފާނަށް އެއްވެސް މަގެއް ފެނިވަޑައެއް ނުގެންނެވިއެވެ. ރާއްޖޭގެ ދާޚިލީ ކަންކަމުގެ ތެރެއަށް އިނގިރޭސިން ވެއްދޭނެ ގޮތެއް ހޯދައި އިނގިރޭސިން މެދުވެރިކޮށް އަތިރީގެއަށް ވެރިކަން ނަގުލު ކުރުމަށް ވިސްނެވީ އެހިސާބުންނެވެ.\nއަތިރީގެއިން ހިންގި ބޮޑު ހުޅު ބަގާވާތް\nމުސްކުޅި ބަންޑާރައިންގެ ދައުރުގައި ދޮން އަހުމަދު ދީދީ އާއި އޭނާގެ ދަރިކަލުން އަލީ ދޮށިމޭނާކިލެގެފާނުގެ ވިޔަފާރި މޮނޮޕޮލީ ނައްތައިލުމަށް ކަކާގޭ ބޭފުޅުން އޮތީ އިންޑިޔާގެ ވޯރާ ވިޔަފާރިވެރިން މާލެ ގެނެސް ވޯރާއިންނަށް ރާއްޖޭގެ ވިޔަފާރި ދޫކޮށްލައްވައިފައެވެ. ވޯރާއިންނަކީ އިނގިރޭސިންގެ ހިމާޔަތުގެ ދަށުގައި ތިބޭ ބައެކެވެ. އެހެންވީމާ ވޯރާއިންގެ ފިހާރަތަކުގައި ރޯކޮށް އަންދައި މާލެ ތެރެ ހައިޖާނުކޮށްލީމާ ވޯރާއިންގެ ހިމާޔަތުގައި އިނގިރޭސިން އައިސް ރާއްޖޭގެ ކަންކަމުގެ ތެރެއަށް ވަދެގަންނާނެ ކަމަށް އިބްރާހިމް ދޮށިމޭނާކިލެގެފާނަށް ވިސްނިވަޑައިގަތެވެ.\nއިބްރާހިމް ދޮށިމޭނާކިލެގެފާނުގެ ކާފަ ދޮން އަހުމަދު ދީދީ އޮތީ އިނގިރޭސިންނާއި އަތިރީގޭ އާއިލާގެ ގުޅުން އުފައްދަވައިފައެވެ. އެގުޅުމުގެ ތެރެއިން އިބްރާހިމް ދޮށިމޭނާކިލެގެފާނާއި އިނގިރޭސިންވެސް ވަރަށް ގާތެވެ. އިނގިރޭސިންނާއި ވާހަކަ ދައްކައިގެން ކުރަންޖެހޭ ކަމެއް ވިއްޔާ އިބްރާހިމް ދޮށިމޭނާގެ ދޮށީ ދަރިކަލުން އަތިރީގޭ އަހުމަދު ކުޑަދޮށިމޭނާކިލެގެފާނު ސިލޯނުގައި ހުންނަވައިގެން ކުރައްވާނެއެވެ.\nމިގޮތަށް ނިންމަވާފައި އިބްރާހިމް ދޮށިމޭނާކިލެގެފާނުގެ އެކުވެރީންގެ ބަޔަކާއެކު މާލެ ގަޑުބަޑުކޮށް ތަންތަނުގައި ސިލްސިލާކޮށް ހުޅުޖައްސަވައިފިއެވެ. ގަޑުބަޑުގައި އެންމެ ފުރަތަމަ އޮތީ ވޯރާ ވިޔަފާރި ވެރީންނަށް އަނިޔާ ކޮށް ވަޅިޖަހައި ޒަޚަމްކޮށް މުދަލަށް ގެއްލުން ދިނުމެވެ. އެއަށް ފަހު މާލޭގެ އެކިތަންތަނުގައި ހުޅުޖަހަން ފެށީއެވެ. މިކަންކުރީ 1887 ގައެވެ. ދިވެހި ތާރީޚުގައި މަޝްހޫރު ބޮޑު ހުޅަކީ މިއީއެވެ.\nއަތިރީގޭ އިބްރާހިމް ދޮށިމޭނާކިލެގެފާނާއި އޭނާގެ އެކުވެރިން މިގަޑުބަޑެއްކޮށް މިހުޅެއް ޖެހީ ސިހުރު ހާހޫރައިގެ ބޭނުންވެސް ވަރަށް ބޮޑަށް ކުރުމާއެކުގައެވެ. މިކަމަށްޓަކައި އެންމެ ފުރަތަމަ މާލެ ގެނައީ އޭރު ރާއްޖޭގައި ހުރިކަމަށް ބުނާ އެންމެ ބޮޑު ސިހުރުވެރިޔާއެވެ. އެމީހަކީ އައްޑޫ ހުޅުދޫ ކުދު އަބޫއެވެ. މީނާ މާލެގެނެސް މީނާ ރުހޭ އަގެއް ދީފައި އިބްރާހިމް ދޮށިމޭނާކިލެގެފާނު އެދިވަޑައިގަތީ މީސްތަކުންނަށް ނުފެނިތިބެ މާލޭގައި ހުޅުޖެހޭނެ ގޮތެއް ހަދައިދިނުމަށެވެ. ކުދު އަބޫ އެންގީ އެޒާތުގެ ސިހުރެއް ހެދޭނީ މަރުވެގެން ވަޅުލިތާ އެއްދުވަސްނުވާ ތާޒާ ޒުވާން ގަބުރެއް ލިބިގެންކަމަށްވާތީ އެފަދަ ގަބުރެއް ގެނެސްދިނުމަށެވެ.\nމާލެ ގަޑުބަޑު ކުރުމާއި ހުޅުޖެހުމުގެ ޕްލޭން އަދި ސިހުރު ހެދުމުގެ ކަންތަކުގައި އަތިރީގޭ އިބްރާހިމް ދޮށިމޭނާކިލެގެފާނުގެ އެންމެބޮޑު ބައިވެރިޔަކީ މަލިންގޭ ހަސަން ދީދީއެވެ. އެއީ އޭރުގެ ވެލާނާ މަނިކުފާނެވެ. އެމަނިކުފާނު ކައިވެނި ބައްލަވައިގެން ހުންނެވީ އިބްރާހިމް ދޮށިމޭނާކިލެގެފާނުގެ އެއްބަނޑު އެއްބަފާ އަންހެން ކޮއްކޮއާއެވެ. އެހެންވީމާ އާއިލީ ގޮތުން އަތިރީގެއާ އޮތީ ގުޅިފައެވެ. އަވައްޓެރިކަމަށް ބަލާއިރު ވެލާނާގެ ހުންނަނީ އަތިރީގެއާ ޖެހިގެންނެވެ. މި މަލިންގޭ ހަސަން ދީދީއަކީ ވެލާނާގޭ އާއިލާގެ ފެށުމެވެ.\nމާލޭ ސަހަރާގައި ހަވީރު ވަޅުލި ފަނަރަ އަހަރުވީ ކުއްޖެއްގެ މަހާނަ އަތިރީގޭ ބާގީ ޕާޓީ ހޭލާތިބެގެން ދަންވަރުގޮސް ކޮނެ ގަބުރު ނަގައިގެން ގެންދިޔައީ ވެލާނާގެއަށެވެ. އެގެއަށް ގޮސް ގަބުރުގެ މޭފަޅައި މޭގަޑު ނަގައިގެން ތެޔޮ ހާނަން ތިއްބާ އެމަންޒަރު ފެނުނީ ވެލާނާގޭގައި ކައްކަން ގެންގުޅޭ ހުވަދު އަތޮޅުގެ އަންހެނަކަށެވެ. އެ އަންހެންމީހާ ގަންނާކުރެއްވި ބިރުން ހަޅޭލަވައިގަތީމާ އިބްރާހިމް ދޮށިމޭނާކިލެގެފާނު ކަތިވަޅިއަކުން އެމީހާގެ ކަނދުރާގައި ޖެއްސެވި ޖެއްސެވީނުން ވަގުތުން މަރުއްވައިފިއެވެ. ހުވަދޫ އަންހެންމީހާ ހަމައެރޭމެ ވެލާނާގޭ ގޯތިތެރޭގައި ފުން ވަޅުގަނޑެއް ކޮނެ ވަޅުލައިފިއެވެ. ތާރީޚުގައި މިވާހަކަ ލިޔެފައިވަނީ ބުޅާގަޑެއްވެސް މަރައިލާ ބީދައިން އިންސާނަކު މަރައި އެހާ އިހާނެތިކޮށް ވަޅުލައި ނިންމައިލީ ކަމުގައެވެ.\nއިންސާނެއްގެ މޭ ނަގައިގެން އެއިން ތެޔޮ ހާނައިގެން ތައްޔާރުކުރީ ބޮޑު ފުށްގަނޑެކެވެ. ފުށްގަނޑު މޮޑުމާއި އެއާގުޅޭ ސިހުރުހަދައި މަންތަރުތައް ހަދަން ޖެހެނީ މިކަމުގައި ބައިވެރިވާ އެންމެން ބަރަހަނާވެ ގައިން ތާހިރު ނުވެ ނަޖިސް ހާލުގައި ތިބެގެންނެވެ. އެއީ ސިހުރުގެ އުސްތާޒު ކުދު އަބޫ އަންގާފައި އޮތްގޮތެވެ. މިކަންކުރުމަށްޓަކައި ބާގީ ޓީމު ދިޔައީ މާލޭގެ ކައިރީގައި އޮންނަ ފުނަދޫ އަށެވެ. އޭރު ފުނަދޫ އޮންނަނީ އަތިރީގޭ ބޭފުޅުންނަށެވެ. ސިހުރު ފުށްގަނޑު މޮޑެ ނިމުނީމާ ކޮންމެ މީހަކަށް އޭގެ އެތިކޮޅެއް ދީފައި ކުދު އަބޫ އެންގީ ކައި ހުސްކުރުމަށެވެ. ކައި ހުސްނުކުރެވުނު މީހެއް ވިއްޔާ އެމީހަކީ މިކަންތައް ފަޅާއެރުމުގެ ސަބަބަކަށް ވާނޭ މީހާ ކަމަށް ބުނެ އެމީހަކު މަރާލަންވާނެ ކަމަށް ވެސް ކުދު އަބޫ އޮތީ ފަތުވާ ނެރެފައެވެ.\nސިހުރު ފުށްގަނޑު ކަމުންގޮސް އެންމެ މީހެއް ފިޔަވައި އެހެން އެންމެން އެމީހަކަށް ދިން ބައި ހުސްކޮށްފިއެވެ. އެކަކު އޯކަށްދެމި ހޮޑުލެވި ފުށްގަނޑު ހުސްކުރުމަށް ނުކުޅެދިއްޖެއެވެ. އެވަގުތު ކުދު އަބޫ ބުންޏެވެ. މިކަންތައް ފަޅާއެރިއްޔާ އަރާނީ މިކަލޭގެ ފަރާތުންނެވެ. އެހެންވީމާ މިކަލޭގެ މަރައިލާށެވެ. އެވަގުތު ބުޗާ ދޮންތުއްތު ކަތިވަޅި ނަގައިގެން ތެދުވެ ފުށްގަނޑު ހުސްނުކުރެވުނު މީހާގެ ކަނދުރާއަށް އެތިފަހަރެއް ބާލަން ތައްޔާރުކުރި ވަގުތު އިބްރާހިމް ދޮށިމޭނާކިލެގެފާނު އޭނާގެ އަތުގައި ހިއްޕަވައި އެކަން ހުއްޓުވައިފިއެވެ.\nމި ބުޗާ ދޮން ތުއްތުއަކީ ހަސަން ފަރީދުގެ ވެރިކަމުގައި އައްޑޫ މީހުންނަށް ނޮހޮރުއްޕާން ކުރަންވެގެން ހަސަން ފަރީދާއި މުހައްމަދު އަމީނު އައްޑޫއަށް ފޮނުއްވި ބުޗާ ހަސަން ކަލޭފާނުގެ ކާފައެވެ. މިބުޗާއިންނަކީ އެއްޖީލުން އަނެއް ޖީލަށްވެސް އަތިރީގޭގެ ޚާދިމުންނެވެ.\nމަރާލަން ޖެހުނު މީހާއަކީ އިބްރާހިމް ދޮށިމޭނާކިލެގެފާނަށް ވަރަށް މުހިއްމު މީހެކެވެ. އޭނާ މަރުން ސަލާމަތް ކުރެއްވީ އެހެންވެގެންނެވެ. ކޮންމެއަކަސް މިފުށްގަނޑު ކައެގެން ބަރަހަނާވެގެން ތިބެ ރަށުތެރެއަށް ނުކުމެ ހުޅުޖެހުމުގެ ސިލްސިލާ ފަށައިފިއެވެ. ބޮޑުހުޅު ފަށަންވެގެން އަޖުމަ ބަލާލަންވެގެން އެންމެ ފުރަތަމަ ބުޗާ ދޮން ތުއްތު ރޯކުރީ އޭނާގެ އަމިއްލަ ގޭގައެވެ. އެއަށްފަހު މާލޭގެ އެތައް ގެއެއް އެންދިއެވެ. މިކަމުގެ ސަބަބުން ބައެއް މީހުން ފިހިގެންވެސް މަރުވިއެވެ.\nހުޅުޖަހާ ބަޔަކު ނުފެނެއެވެ. ފެންނަނީ ގޭގޭގައި ރޯވެފައި ހުއްޓައެވެ. މީސްތަކުން ބިރުން ނުނިދައި ހޭލާ ތިބެން ފަށައިފިއެވެ. މިހެން އުޅެނިކޮށް އެއްރޭ ކޮންމެވެސް ތަނެއްގައި ހުޅުޖަހާފައި މީހަކު ފިލަން ދުވަނިކޮށް ފެނިގެން މިމީހަކު ހިފައި ހައްޔަރު ކުރެވިއްޖެއެވެ. މިމީހަކީ ފުށްގަނޑު ކައި ހުސްނުކުރެވުމުގެ ސަބަބުން އެމީހާގެ ފަރާތުން މިކަންތައް ފަޅާއަރާނެތީ މަރައިލާން ކުދު އަބޫ އަންގާފައިވާ މީހާއެވެ. މިމީހަކު އޭރުވެސް ހުރީ ބަރަހަނާ ހާލުގައެވެ. މިކަލޭގެ ހައްޔަރުކޮށް ރައްޔިތުން ނިކުމެ ތަޅައިގަތީމާ މިއީ ތިމަންކުރާކަމެއް ނޫނޭ މިއީ ވެރިކަން ހޯދުމަށް އަތިރީގޭ އިބްރާހިމް ދޮށިމޭނާކިލެގެފާނު އަންގަވައިގެން އެވެނި މިވެނި ބަޔަކު ކުރާކަމެކޭ ބުނެ އެންމެންގެ ނަން ހާމަކޮށްފިއެވެ.\nއެހިސާބުން ބޮޑުހުޅުގެ މޭސްތިރިން ފަޅާއެރީއެވެ. މުއީނުއްދީން ރަދުން އަންގަވައިގެން ނާއިބު ތުއްތު މިވެރިންގެ ޝަރީއަތް ކުރައްވާފައި ކުށްވެރިވި އެންމެން ތަޅައިފައި ދަގަނޑު ޗޭނުން ކަސްތޮޅު އަޅުވާފައި އަރުވައިލީއެވެ. އިބްރާހިމް ދޮށިމޭނާކިލެގެފާނު އަރުވައިލީ ސިހުރުގެ އުސްތާޒު ކުދު އަބޫގެ ރަށް އައްޑޫ ހުޅުދޫއަށެވެ. އެރަށުގައި އިބްރާހިމް ދޮށިމޭނާކިލެގެފާނު ހުންނެވީ އެޅެގެދަރު ކިޔުނު ގޭގައެވެ. މަލިންގޭ ހަސަން ދީދީ ނުވަތަ ވެލާނާ މަނިކުފާނު އަރުވައިލީ ތޮއްޑޫއަށެވެ.\nބޮޑުހުޅާއި މާލޭގެ ގަޑުބަޑުގެ ކުރިން މިރޭވުންތަކާއި ބެހޭ މައުލޫމާތާއި މިކަމުގެ ބޭނުން އިބްރާހިމް ދޮށިމޭނާކިލެގެފާނު އޮތީ އެކިލެގެފާނުގެ ދޮށީ ދަރިކަލުން އަތިރީގޭ އަހުމަދު ކުޑަދޮށިމޭނާކިލެގެފާނަށް އަންގަވައިފައެވެ. އޭރު އަހުމަދު ދޮށިމޭނާ ހުންނެވީ ސިލޯނުގައެވެ. އެހެންވީމާ މި ހުޅަށްފަހު ރޭވުމުގެ ދެވަނަބައި ކަމަށްވާ އިނގިރޭސިންނާ ވާހަކަ ދައްކައިގެން އިނގިރޭސިން ރާއްޖެއަށް ގެންނެވުން އޮތީ އަހުމަދު ދޮށިމޭނާ އާއި ހަވާލުވެފައެވެ. މިއަހުމަދު ދޮށިމޭނާއަކީ އަތިރީގޭ މުހައްމަދު އަމީނުގެ ބައްޕައެވެ. (ނުނިމޭ)


Inthihaabu kaamiyaabu kuree kon baeh? | Mihaaru\nލޯކަލް ކައުންސިލް އިނތިްހާބުގެ ވޯޓު ފޮއްޓެއްގެ ވޯޓު ގުނަނީ.-- ފޮޓޯ: ހުސެން ވަހީދު /މިހާރު\nއިންތިޚާބު ކާމިޔާބުކުރީ ކޮން ބައެއް؟\n08 މެއި 2017 - 11:58 43 comments\nލޯކަލް ކައުންސިލްތަކުގެ އިންތިޚާބުގެ ނަތީޖާ އިލެކްޝަން ކޮމިޝަނުން އަދި އިއުލާން ނުކުރިޔަސް ޕާޓީތަކާއި މީޑިއާ އިން ދަނީ ނަތީޖާތައް ހާމަކުރަމުންނެވެ. އެކަމަކު ސިޔާސީ ދެ ފަޅިން ހާމަކުރާ އަދަދުތަކުގެ ފަރަގު ހައިރާންވާހާ ބޮޑެވެ. ކޮންމެ ބަޔަކު ވެސް ކިޔަނީ، އިންތިޚާބު ކާމިޔާބުކުރީ އެ ބަޔަކުކަން ދައްކައިދޭ އަދަދުތަކެކެވެ.\nއިންތިޚާބުގެ ނަތީޖާ ހޮނިހިރުދުވަހުގެ ރޭ އަންނަން ފެށި އިރު، އެއް ކަމެއް ވަރަށް ސާފެވެ؛ އާބާދީ އެންމެ ބޮޑު ތިން ސަރަހައްދުގެ އަޣުލަބިއްޔަތު، ވަރަށް ބޮޑު ތަނުން، ހޯދީ އިދިކޮޅު އެމްޑީޕީ އެވެ. އެއާ އެކު، އެ ޕާޓީ އާއި ގުޅިފައިވާ އިދިކޮޅު ފަރާތްތަކުން ވަނީ، ޖުމްލަ ގޮނޑީގެ އަދަދާއި ވަކިވަކި ވޯޓުން ވެސް، އިންތިޚާބު ކާމިޔާބުވެއްޖެކަން އިއުލާންކޮށްފަ އެވެ.\nލޯކަލް ކައުންސިލް އިންތިހާބުގައި ހޮނިހިރުދުވަހު މީހަކު ވޯޓުލަނީ.-- ފޮޓޯ: ނިޝާން އަލީ/ މިހާރު\nއެ ހިސާބުން ފެށިގެން ސަރުކާރުގެ ސަޕޯޓަރުންގެ އަޑު މަޑުވަމުން ގޮސް، އާދީއްތަ ދުވަހުގެ މެންދުރާ ހަމައަށް ސޯޝަލް މީޑިއާގައި އެ މީހުން ވަރަށް ބޮޑަށް ހިމޭންވި އެވެ. އެކަމަކު ވަރަށް ހެނދުނާ ފިޝަރީޒް މިނިސްޓަރު މުހައްމަދު ޝައިނީ ޓްވިޓާގައި ވިދާޅުވީ، ދެބައިކުޅަ އެއްބައި ވޯޓު ގުނާ ނިމުނު އިރު، ކައުންސިލްތަކުގެ ގިނަ ގޮނޑި ކާމިޔާބުކުރީ ޕީޕީއެމުން ކަމަށެވެ. އަދި މިއީ އިދިކޮޅު ހުރިހާ ސިޔާސީ ލީޑަރުންނާ ގިނިކަންޏާ ވާދަކުރައްވައި ރައީސް ޔާމީން ހޯއްދެވި ކާމިޔާބީއެއްގެ ގޮތުގައި ޝައިނީ ސިފަކުރެއްވި އެވެ. އޭގެ ފަހުން ވެސް އޭނާ ވަނީ ޓްވީޓެއްގައި ރައީސް ޔާމީނަށް މަރުހަބާ ވިދާޅުވެފަ އެވެ.\nއެކަމަކު އިދިކޮޅު އެމްޑީޕީން ނެރުނީ ޝައިނީގެ އެ ވާހަކައާ މެދު ހައިރާންވާ ވަރުގެ ބަޔާނެކެވެ. އޭގައި އޮތީ ބޮޑު ތަފާތަކުން އިންތިޚާބު އެމްޑީޕީން ކާމިޔާބުކޮށްފައިވާ ކަމަށާއި ސަރުކާރުގެ ޚުދުމުޚުތާރުކަމާއި ބޭއިންސާފާއި ހައްގުތައް ނިގުޅައިގަތުމާ ދެކޮޅަށް ރައްޔިތުން ވޯޓު ދީފި ކަމަށެވެ. އޭގެ ކުރިން ވެސް ނިއުސް ކޮންފަރެންސެއް ބާއްވައި އެމްޑީޕީން ވަނީ "ދިވެހި ރައްޔިތުން އެވަނީ ބޮޑުކޮށް ރައީސް ޔާމީނަށް ނޫނެކޭ ބުނެފައި"ކަން ފާހަގަކޮށްފަ އެވެ.\nއިންތިޚާބުގެ ނަތީޖާއާ ގުޅޭ ގޮތުން އެމްޑީޕީގެ ޗެއާޕާސަން ހަސަން ލަތީފު (ވ) އާއި ނައިބު ރައީސް މުހައްމަދު ޝިފާޒް (ކ) ހޮނިހިރުދުވަހުގެ ރޭ ނޫސްވެރިންނާ ބައްދަލުކުރައްވަނީ. ފޮޓޯ: ނިޝާން އަލީ/މިހާރު\nއިންތިޚާބަށް ފަހު ފުރަތަމަ ފަހަރަށް ނޫސްވެރިންނާ ބައްދަލުކޮށް ޕީޕީއެމުން ބުނީ އެ ޕާޓީ އަށާއި އެމްޑީއޭ އަދި ޑީއާރުޕީ އަށް ލިބުނީ "ވަރަށް ފުރިހަމަ ކާމިޔާބީއެއް" ކަމަށެވެ. ޕީޕީއެމްގެ ނާއިބު ރައީސް އަދި ޓޫރިޒަމް މިނިސްޓަރު މޫސާ ޒަމީރާއި ޕާލަމެންޓްރީ ލީޑަރު އަހުމަދު ނިހާން އިއުލާންކުރެއްވީ، ސަރުކާރު ކޯލިޝަނުން ގިނަ ގޮނޑިތައް ކާމިޔާބުކޮށްފައިވާ ކަން ދައްކައިދޭ ނަތީޖާއެކެވެ. އެއީ ސަރުކާރަށް 219 އަދި އިދިކޮޅު އެމްޑީޕީ/ޖޭޕީ އަށް 206 އެވެ. މިކަމާ މެދު އިދިކޮޅު ފަރާތްތަކުން ރޭ ހައިރާންކަން ފާޅުކޮށް، ބުނެފައި ވަނީ އެއީ ނުބައި މައުލޫމާތެއް ކަމަށާއި ޕީޕީއެމުން އެހެން ބުނާތީ ކަންބޮޑުވާ ކަމަށެވެ.\nނިހާން (ކ) އާއި ޒަމީރު ނޫސްވެރިންނާ ވާހަކަދައްކަވަނީ. ފޮޓޯ: ހުސެން ވަހީދު/ މިހާރު\nއަންނަ އަހަރު ބާއްވާ ރިޔާސީ އިންތިޚާބު ކާމިޔާބުކުރަން ބޭނުންވާ "50 ޕަސެންޓް އަދި އެކެއް ވެސް ލިބިއްޖެ" ކަމަށް ޕީޕީއެމުން ބުނެ އެވެ. އެކަމަކު އެމްޑީޕީން އިއުލާންކޮށްފައި ވަނީ ގިނަ ވޯޓު ލިބުނީ އެ ޕާޓީ އަށް ކަމަށެވެ.\nބެލެވޭ ގޮތުގައި ޕީޕީއެމުން ބުރަވަނީ ސަރުކާރުގެ ޕްރޮޕެގަންޑާ ފަތުރާ ދައުލަތުގެ މީޑިއާ ޕީއެސްއެމް އާއި ސަރުކާރު ކޮޅަށް ބުރަވާ އެހެން މީޑިއާތަކުގެ ނަތީޖާތަކަށެވެ. އެކަމަކު އެ ނަތީޖާތަކުގައި ވަރަށް ބޮޑެތި މައްސަލަތަކެއް އެބަ ހުއްޓެވެ. މިސާލަކަށް، ޕީއެސްއެމްގެ ވެބްސައިޓުން ފެންނަނީ ސިޓީ ކައުންސިލްތަކުގެ ހަތަރު ގޮނޑި ޕީޕީއެމުން އަދި އެއް ގޮނޑި ޑީއާރުޕީން ކާމިޔާބުކޮށްފައިވާ ކަމަށެވެ. އެކަމަކު، ވޯޓުލީ މަރުކަޒުތަކުގައި އިއުލާންކުރި ނަތީޖާތަކުން އެނގިފައިވާ ގޮތުގައި، މާލެ އާއި ފުވައްމުލަކުން ޕީޕީއެމް އަށާއި ޑީއާރުޕީ އަށް ލިބުނު ދެ ގޮނޑި ފިޔަވައި ސިޓީ ކައުންސިލްތަކުގެ ހުރިހާ ގޮނޑިއެއް ކާމިޔާބުކުރީ އެމްޑީޕީންނެވެ.\nދައުލަތުގެ މީޑިއާ ޕީއެސްއެމް އިން ވަރަށް އަވަހަށް ނަތީޖާ ގެންނާނެ ކަމަށް ބެލެވުނު ނަމަވެސް ބޮޑެތި ސަރަހައްދުތަކުން އެމްޑީޕީ ކުރި ހޯދަން ފެށުމާ އެކު، ނަތީޖާ ފޮނުވުން ލަސްވި އެވެ. ކޮންމެ ވޯޓު ފޮއްޓެއްގެ ދަށުގައި މީހަކު ހުންނާނެ ކަމަށް ޕީއެސްއެމުން ކުރިން ބުނުމުން، ބައެއް މީހުން ގަބޫލުކުރީ، ނަތީޖާ ވަރަށް އަަވަސް ވާނެ ކަމަށެވެ. ނަމަވެސް ސަރުކާރު ބުނިހާ ގޮތަކަށް ހިންގަމުން އަންނަ ދައުލަތުގެ މީޑިއާގެ އަމަލްތައް ހުރީ އަވަހަށް ނަތީޖާ ގެނެސްދޭން ބޭނުން ނުވާ ފަދަ ގޮތަކަށެވެ.\nއިދިކޮޅު ޕާޓީތަކުގެ ކޮޅަށް ޖެހިފައިވާ ރާއްޖެ ޓީވީ ފަދަ މީޑިއާތަކުގެ ނަތީޖާތަކުން ފެންނަނީ ޕީއެސްއެމްއާ މުޅިން ތަފާތު މަންޒަރެކެވެ. އެއީ، ބެހެއްޓި 422 ވޯޓު ފޮށީގެ ތެރެއިން މިހާތަނަށް ގުނާފައިވާ 319 ފޮށީގެ ނަތީޖާ އަށް ބަލާ އިރު:\n- އެމްޑީޕީ/ޖޭޕީ 321 ގޮނޑި\n- ޕީޕީއެމް/އެމްޑީއޭ/ޑީއާރުޕީ - 163 ގޮނޑި\n- މިނިވަން - 101 ގޮނޑި\nމި ނަތީޖާ އަށް ބަލާ އިރު، 103 ވޯޓު ފޮށި ނުލައި، އިދިކޮޅު ޕާޓީތައް އުޅެނީ ސަރުކާރު ކޯލިޝަނަށް ވުރެ 158 ގޮނޑި ކުރީގަ އެވެ.\nސަރުކާރު ކޯލިޝަންގައި ހިމެނޭ އެމްޑީއޭގެ ލީޑަރު އަހުމަދު ސިޔާމް މުހައްމަދުގެ "ސަން"ގެ ނަތީޖާތައް ރާއްޖެ ޓީވީގެ ނަތީޖާތަކާ ދާދި އެއްގޮތެވެ.\nއެކަމަކު ސައްހަ އަދަދުތަކަކީ ކޮބައިކަން ކަށަވަރުކުރެވޭނެ ގޮތެއް އަދި ނެތެވެ.\nއިލެކްޝަންސް ކޮމިޝަނުން މިއަދު މެންދުރު ފަހު ވަގުތީ ނަތީޖާ އިއުލާންކުރަން ފަށާ ގޮތަށް ވަނީ ހަމަޖެހިފަ އެވެ.\nއިތުރު ލިޔުންތައް އެމްޑީޕީ ޑީއާރުޕީ ޕީޕީއެމް އެމްޑީއޭ ލޯކަލް ކައުންސިލްތަކުގެ އިންތިހާބު 2017\nކައުންސިލް އިންތިޚާބުގެ ނަތީޖާތަކުގެ ބޮޑު މަންޒަރު\n3 years ago 161


June 25, 2019 09:26:40\nޢެމީހުން މަންޖެ ގެ މައިންބަފައިން ނައް އެއްވެސް އިހުތިރާމެއް ނުކުރާކަން ތި އެގެނީ ދެން މަންޖެ ކީއްކުރަން ތި ގޭގަ އުޅެނީ ..އަހަރެންނެއް ނުހުންނާނަން\nމިވާހަކައިގައި އަދިއެއްބައި މަދު. އަންހެން ކުއްޖެއްނަމަ ތިބުނާ ބޭބެގެ ނުވަތަ ތިމާގެ އެހެންމީހެއްގެ ނަމަވެސް ޖިންސީ ގޯނާއެއް ނުލިބި މާލޭގެއެއްގައި ކިޔަންވަން ފައިބާހުންނަ ކުއްޖަކު ސަލާމަތް ވުމަކީ ހުކުރު ހައްޖެއް ފަދަ ކަމެއް. މީ މީގެ ވިއްސަކަށް، ފަންސަވީހަކަށް އަހަރު ކުރިން އަހަރުމެން މާލޭގޭގޭގައި ކިޔަން ތިބިއިރުވެސް ހާލަތު. އޭރު ސްކޫލުން ދިމާވި އަހަރުމެން ފަދަ ރާއްޖެތެރޭ ކުދިންގެ މަދުކުއްޖަކައް ނޫނީ ކޮންމެވެސް ނުރައްކަލެއް ދިމާވެފައި އޮތީ.\nދައްތައަށް ލަނޑެއްދީ. ބޭބެ ކަޓުވާލާ. އޭރުން ދައްތަ ޖެހޭނީ ބަދިގެޔަށް ވަންނަން. މަންޖެ ހަމަ ކިޔަވަންވީ.\nދައްތައަށް ޒަހަރުލާފަ ފަތަފޮޅި ފިހެފަ ކަަންދީބަލަ! ތިކަން އިސާހިތަކު ނިމޭނެ....


ޚަބަރުގައިވާ ފޮޓޯއިން ފެނިވަޑައިގަންނަވަނީ ހައްދުފަހަނައަޅާފައިވާ ޔަހޫދީ ސިފައިން ބަޑިން ބިރު ދެއްކުމަށްފަހު ފަލަސްޠީނުގެ ކުއްޖަކު ޖަހައިގަނެ، ސިފައިންގެ ދެ މީހުން ކުއްޖާގެ2އަތުގައި ހިފައި ދަމާ ގެންދާ މަންޒަރެވެ.\nމިއީ އަލްޚަލީލް ސަރަހައްދުގައި އިއްޔެ ހިންގި އެއް ޖަރީމާއެވެ. ފަލަސްޠީނުގެ ކުޑަކުދިންނަށް ކޮންމެ ދުވަހަކުވެސް ހައްދުފަހަނައަޅާފައިވާ ޔަހޫދީ ސިފައިން ގެންދަނީ މިފަދަ އަނިޔާތައް ކުރަމުންނެވެ. ކޮންމެ ދުވަހަކުވެސް އެތައް ކުދިންނެއް ހަމަ މިފަދައިން ޖަހައިގަނެގެން ގެންދެއެވެ.\nހައްދުފަހަނައަޅާފައިވާ ޔަހޫދީ ސިފައިން ފަލަސްޠީނުގެ ކުޑަކުދިންނަށް ކުރާ މިފަދަ ބޮޑެތި އަނިޔާތައް ހުއްޓުވަން އދ އިން އެއްވެސް ކަމެއް ނުކުރެއެވެ.\nނަމަވެސް އަޅުގަނޑުމެންނަށް އެހީތެރިވެވިދާނެއެވެ. ދުޢާ ކުރެވިދާނެއެވެ. މިއަދަކީ ހުކުރު ދުވަހެވެ. ކޮންމެ ބޭފުޅަކުވެސް އެކުދިންނަށާއި އެކުދިންގެ މައިންބަފައިންނަށް ހެޔޮ ދުޢާ ކޮށްދެއްވުން ގިނަކޮށްދެއްވާށެވެ!


Tom Hanks ge dhemafirin annany rangalhu vamun – Iru\nޓޮމް ހޭންކްސްގެ ދެމަފިރިން އަންނަނީ ރަނގަޅުވަމުން\nނުރައްކާތެރި ކޮވިޑް-19އަށް ފައްސިވެފައިވާ ހޮލީވުޑުގެ މަޝްހޫރު ތަރި ޓޮމް ހޭންކްސާއި އޭނާގެ އަންހެނުން ރީޓާ ވިލްސަން އެ ބަލިން ރަނގަޅުވަމުން އަންނަ ކަމަށް ބުނެފިއެވެ. އެގޮތުން 63 އަހަރުގެ ފިލްމީތަރި ވަނީ މިކަން ޓްވިޓާގައި މިއަދު އިޢުލާނުކޮށްފައެވެ.\nމި ޓްވީޓުގައި ޓޮމް ހޭންކްސް ބުނެފައިވަނީ، ކޮރޯނާވައިރަސްގެ އަލާމާތްތައް ފެނުންތާ ދެހަފްތާ ވެފައިވާއިރު، މިހާރު އަންނަނީ ރަނގަޅުވަމުން ކަމަށެވެ. އޭގެ އިތުރު ތަފްސީލަކަށް ނުގޮސް ދެން ބުނެފައިވަނީ، ބޭރަށް ނުނުކުމެ އަމިއްލަޔަށް އެކަހެރިވެގެން ހުރެއްޖެނަމަ ހުރިހާ ކަމެއް ވެސް ރަނގަޅުވާނެ ކަމަށެވެ. ސަބަބެއް ކަމަށް އޭނާ ބަޔާންކޮށްފައިވަނީ، އެހެން މީހުންނާ ދުރުގައި ހުރެއްޖެނަމަ ތިމާގެ ގައިން ވައިރަސް އެހެން މީހަކަށް ނުފޯރާނެ ކަމަށާއި، އަދި އެހެން މީހެއްގެ ގައިން ތިމާއަށްވެސް ނުފޯރާނެކަމަށެވެ.\n“މިކަމުން އެއްކޮށް އަރައިގަތުމަށް ވަގުތު ނަގާނެ، އެކަމަކު އެކަކު އަނެކަކަށް އަޅާލައި، އެހީ ވެވެން އޮތް ކޮންމެ ދަނޑިވަޅެއްގައި އެހީވެ، ބައެއް ކަހަލަ އުފާތައް ޤުރުބާން ކޮށްގެން މިކަން ވާނެ. މިއީ ފިލައިދާނެ ކަމަށް. އަހަރެމެންނަށް މިކަން ވާނެ.” އެންމެންނަށް ހިތްވަރުދެމުން ޓޮމް ހޭންކްސް ވަނީ އޭނާގެ ޓުވީޓު ކުރުކޮށްލައިފައެވެ.\n‘ބްރިޖް އޮފް ސްޕައިސް’ ފަދަ އެތައް މަޤުބޫލު ފިލްމުތަކެއްގައި މަސައްކަތްކޮށްފައިވާ ތަރިއާއި އޭނާގެ އަންހެނުން ކޮވިޑް-19 އަށް ފައްސިވެފައިވަނީ އޮސްޓްރޭލިޔާއަށް ކުރި ދަތުރެއްގެ ތެރެއިންނެވެ. އެއީ އެ ޤައުމުގައި ކުރިއަށްދާ އެލްވިސް ޕްރެސްލީއާ ގުޅޭ ފިލްމެއްގެ ޝޫޓިންގް ގައި މަސައްކަތް ކުރަނިކޮށް ކަމަށް ޓޮމް ހޭންކްސް ވަނީ މީގެ ކުރިން ބުނެފައެވެ. ނަމަވެސް ކޮވިޑް-19 ފެތުރުން ހުއްޓެންދެން މި ފިލްމުގެ މަސައްކަތް މިހާރު އޮތީ މަޑުޖައްސާލައިފައެވެ.